കിര്‍ത്താഡ്‌സിലെ അഴിമതികളും അനീതികളും: നിയമനങ്ങള് മുതല് ഫണ്ട് ചെലവഴിക്കന്നതു വരെ നിയമവിരുദ്ധമായി - Samakalika Malayalam\nകിര്‍ത്താഡ്‌സിലെ അഴിമതികളും അനീതികളും: നിയമനങ്ങള് മുതല് ഫണ്ട് ചെലവഴിക്കന്നതു വരെ നിയമവിരുദ്ധമായി\nBy പി.എസ്. റംഷാദ് | Published: 15th November 2019 07:23 PM |\nLast Updated: 15th November 2019 07:23 PM | A+A A- |\nചേവായൂരിലുള്ള കിര്‍ത്താഡ്‌സ് ക്യാംപസ്\nപട്ടികജാതി-വര്‍ഗ്ഗ ക്ഷേമവകുപ്പിനു കീഴില് പ്രവര്‍ത്തിക്കുന്ന കിര്‍ത്താഡ്സില് (കേരള ഇന്‍സ്റ്റിറ്റിയൂട്ട് ഫോര് റിസര്‍ച്ച്, ട്രെയിനിംഗ് ആന്റ് ഡെവലപ്മെന്റ് സ്റ്റഡീസ് ഓഫ് എസ്. സി-എസ്.ടി) നിയമനങ്ങളിലും ആദിവാസി മ്യൂസിയം സ്ഥാപിക്കുന്നതിലും ക്രമക്കേട്. വകുപ്പിന്റെ വഴിവിട്ട പിന്തുണയും ഇക്കാര്യങ്ങളില് ലഭിക്കുന്നു. നിയമനങ്ങള് പി.എസ്.സി വഴി മാത്രം നടത്താന് വ്യവസ്ഥ ചെയ്യുന്ന പ്രത്യേക ചട്ടങ്ങള് നിലവില് വന്ന ശേഷവും താല്‍ക്കാലിക നിയമനങ്ങള് നടത്തി. മുന്‍പ് കരാറടിസ്ഥാനത്തില് നിയമിച്ചവരെ മാനദണ്ഡങ്ങള് മറികടന്നു സ്ഥിരപ്പെടുത്തി. ആദിവാസികളായ സ്വാതന്ത്ര്യസമര പോരാളികളുടെ ഓര്‍മ്മ നിലനിര്‍ത്താനുള്‍പ്പെടെ മ്യൂസിയം നിര്‍മ്മാണത്തിനു കേന്ദ്രസര്‍ക്കാര് അനുവദിച്ച തുക വകമാറ്റിച്ചെലവഴിച്ചു. വഴിവിട്ട നിയമനങ്ങള്‍ക്കു മുഖ്യമന്ത്രിയെ തെറ്റിദ്ധരിപ്പിക്കല്, നിയമസഭയെ തെറ്റിദ്ധരിപ്പിക്കാന് വ്യാജരേഖ ഉണ്ടാക്കല് തുടങ്ങിയ നിരവധി സംഭവങ്ങളാണ് കിര്‍ത്താഡ്‌സിലെ അഴിമതിയുമായി ബന്ധപ്പെട്ടു പുറത്തുവരുന്നത്. അക്കൗണ്ടന്റ് ജനറലിന്റെ ഓഡിറ്റ് റിപ്പോര്‍ട്ടില് ഇതു സംബന്ധിച്ച വിശദാംശങ്ങളുണ്ട്. 2002 ഏപ്രില് ഒന്നു മുതല് 2019 ജൂണ് മൂന്നു വരെയുള്ള കാലത്തെ പ്രവര്‍ത്തനങ്ങളാണ് എ.ജി പരിശോധിച്ചത്.\nപി.എസ്.സിയെ ഉള്‍പ്പെടെ പ്രതിക്കൂട്ടില് നിര്‍ത്തുന്ന ഇടപെടലുകള് ഉണ്ടായി. മാനുഷിക പരിഗണനവച്ചുള്ള നിയമനങ്ങള്‍ക്കു മാത്രം പ്രത്യേക സന്ദര്‍ഭങ്ങളില് മുഖ്യമന്ത്രിയുടെ വിവേചനാധികാരം ഉപയോഗിക്കാന് അനുവദിക്കുന്ന ചട്ടം 39 ഉപയോഗിച്ചാണ് കരാര് നിയമനങ്ങള് സ്ഥിരപ്പെടുത്തിയത്. അതിന് മുഖ്യമന്ത്രിക്കു മുന്നിലെത്തിയ ഫയലില് തെറ്റായ വിവരങ്ങള് ഉള്‍പ്പെടുത്തി. ഓഡിറ്റ് റിപ്പോര്‍ട്ടിനു പുറമേ വിവരാവകാശ നിയമപ്രകാരവും അല്ലാതേയും വെളിപ്പെടുന്നത് അഴിമതിയുടേയും പട്ടികജാതി-വര്‍ഗ്ഗ വിഭാഗങ്ങളോടുള്ള വഞ്ചനയുടേയും വിശദാംശങ്ങള്. നിര്‍ദ്ദിഷ്ട യോഗ്യതകള് ഇല്ലാത്തവരെ കിര്‍ത്താഡ്സിലെ വിവിധ തസ്തികകളില് നിയമിക്കുന്നതിന് ഉന്നത ഉദ്യോഗസ്ഥര് മുതല് മന്ത്രി എ.കെ. ബാലന്റെ ഓഫീസ് വരെ ഒത്താശ ചെയ്തു.\nപട്ടിക വിഭാഗങ്ങളുടെ വികസനത്തിനു സഹായകമായ ഗവേഷണമാണ് കിര്‍ത്താഡ്സിന്റെ പ്രഖ്യാപിത ലക്ഷ്യം. പാര്‍ശ്വവല്‍കൃത വിഭാഗങ്ങളുടെ ആവശ്യങ്ങളും പ്രശ്‌നങ്ങളും മനസ്സിലാക്കുകയും ഈഗവണ്‍മെന്റിനു ശുപാര്‍ശകള് സമര്‍പ്പിക്കുകയും ലക്ഷ്യത്തിന്റെ ഭാഗമാണ്. എന്നാല് 2011-2012 മുതല് 2016-2017 വരെയുള്ള കാലയളവിലെ ഗവേഷണ പ്രവര്‍ത്തനങ്ങള് സംബന്ധിച്ച ഒരു രേഖകളും കിര്‍ത്താഡ്സില് ലഭ്യമല്ല. 2017-2018, 2018-2019 കാലയളവിലെ ഗവേഷണ പ്രവര്‍ത്തനങ്ങള്‍ക്കുവേണ്ടി 1.29 കോടി രൂപ സര്‍ക്കാര് അനുവദിച്ചിട്ടുണ്ട്. ഇതില് ആദിവാസി യുവജനങ്ങളിലെ തൊഴിലില്ലായ്മയെക്കുറിച്ചുള്ള ഗവേഷണം 2018 മാര്‍ച്ച് 31-ന് പൂര്‍ത്തിയാക്കി ഡയറക്ടറുടെ അംഗീകാരത്തിനു കാത്തിരിക്കുകയാണ്. ബാക്കി പത്തെണ്ണം ഒരിടത്തും എത്തിയിട്ടില്ല. പട്ടികവര്‍ഗ്ഗ മന്ത്രാലയത്തിന്റെ മാര്‍ഗ്ഗനിര്‍ദ്ദേശമനുസരിച്ച് ഗവേഷണം പൂര്‍ത്തിയാക്കി മൂന്നു മാസത്തിനകം റിപ്പോര്‍ട്ട് സമര്‍പ്പിക്കുകയും അംഗീകാരം ലഭിച്ചശേഷം അത് പ്രസിദ്ധീകരിക്കുകയും വേണം. മാത്രമല്ല, ഗവേഷണത്തിലെ പ്രധാന കണ്ടെത്തലുകള് പട്ടികവര്‍ഗ്ഗ സമൂഹത്തിനുവേണ്ടി സര്‍ക്കാര് ഭാവിയില് നടത്തുന്ന വികസനപ്രവര്‍ത്തനങ്ങളുമായി സംയോജിപ്പിക്കണം. പക്ഷേ, കിര്‍ത്താര്‍ഡ്സിലെ ഗവേഷണങ്ങള്‍ക്ക് ഒരു വര്‍ഷം കഴിഞ്ഞും സമയം നീട്ടിക്കൊടുക്കുന്നു.\n''ഗവേഷണങ്ങള് സമയബന്ധിതമായി പൂര്‍ത്തീകരിക്കാന് ഒരു കര്‍മ്മപദ്ധതിയുമില്ല. പൂര്‍ത്തീകരിക്കുകയോ പ്രസിദ്ധീകരിക്കുകയോ ചെയ്യാത്ത ഗവേഷണങ്ങളുടെ പേരില് 71.16 ലക്ഷം രൂപ പാഴാക്കുകയാണു ചെയ്തത്. മാത്രമല്ല, യഥാര്‍ത്ഥ ചെലവിനേക്കാള് കൂടുതല് തുകയാണ് അനുവദിച്ചത്''\nനിര്‍ദ്ദിഷ്ട ഗവേഷണങ്ങള്‍ക്കുവേണ്ടി യഥാര്‍ത്ഥത്തില് ചെലവു വരുന്നതിന്റെ മൂന്നിരട്ടി പോലും ചെലവഴിച്ചുവെന്ന് എ.ജിയുടെ റിപ്പോര്‍ട്ടില് പറയുന്നു. കിര്‍ത്താഡ്സിന്റെ രൂപീകരണ ലക്ഷ്യംപോലും പരാജയപ്പെടുത്തുന്ന തരത്തിലാണ് ഗവേഷണങ്ങളുടെ ഈ പോക്കെന്നും റിപ്പോര്‍ട്ടില് കുറ്റപ്പെടുത്തുന്നു. 1972-ല് പട്ടികവര്‍ഗ്ഗ ഗവേഷണ, പരിശീലന കേന്ദ്രം (ട്രൈബല് റിസര്‍ച്ച് ആന്റ് ട്രെയിനിംഗ് സെന്റര്-ടി.ആര് ആന്റ് ടി.സി) എന്ന പേരില് ദേശീയതലത്തില് ആരംഭിച്ചതിനൊപ്പം കേരളത്തിലും തുടങ്ങിയ സംവിധാനം 1979-ലാണ് കിര്‍ത്താഡ്സായി മാറ്റിയത്. ഈ മാറ്റത്തിന്റെ സാധുത ഉള്‍പ്പെടെയാണ് എ.ജി ചോദ്യം ചെയ്തിരിക്കുന്നത്. കഴിഞ്ഞ ജൂലൈ 18 മുതല് ആഗസ്റ്റ് മൂന്നു വരെ നടന്ന ഓഡിറ്റുമായി ബന്ധപ്പെട്ട് ഓഡിറ്റര്‍മാര് ആവശ്യപ്പെട്ട സുപ്രധാന രേഖകള് നല്‍കിയത് ഒക്ടോബര് ഒന്നിനു മാത്രം. ഇതും റിപ്പോര്‍ട്ടില് പരാമര്‍ശിക്കുന്നു.\nകിര്‍ത്താഡ്‌സിലെ ക്യാംപസിലെ മ്യൂസിയത്തില് മന്ത്രി എകെ ബാലന്\nഅഴിമതിയുടെ അനന്തര സാധ്യതകള്\nകിര്‍ത്താഡ്സില് നിലവിലുള്ള മ്യൂസിയം നവീകരിക്കുന്നതിന് സംസ്ഥാന സര്‍ക്കാര് 2017 ഒക്ടോബറില് 20,40,000 രൂപ അനുവദിച്ചിരുന്നു. അത് നടപ്പാക്കാന് നാല് മ്യൂസിയം റിസര്‍ച്ച് അസിസ്റ്റന്റുമാരേയും രണ്ട് മ്യൂസിയം ഫീല്‍ഡ് റിസര്‍ച്ച് അസിസ്റ്റന്റുമാരേയും നിയമിച്ചു. ഇതേ കാര്യത്തിന് 2018 ആഗസ്റ്റില് കേന്ദ്ര പട്ടികവര്‍ഗ്ഗ മന്ത്രാലയം 21,90,000 രൂപ അനുവദിച്ചു. ഇവയുടെ വിനിയോഗത്തില് വകമാറ്റല് ഉള്‍പ്പെടെ ക്രമക്കേടുകള് ഉണ്ടായി എന്നാണ് കണ്ടെത്തല്. അതിനിടെയാണ് വിവിധ സംസ്ഥാനങ്ങളില് ആദിവാസി സ്വാതന്ത്ര്യസമര സേനാനികളെക്കുറിച്ചുള്ള മ്യൂസിയം സ്ഥാപിക്കുമെന്ന് പ്രധാനമന്ത്രി നരേന്ദ്ര മോദി സ്വാതന്ത്ര്യദിന പ്രസംഗത്തില് പ്രഖ്യാപിച്ചത്. അതിനു സാധ്യതയുള്ള സംസ്ഥാനങ്ങള് പ്രപ്പോസല് സമര്‍പ്പിക്കാനും നിര്‍ദ്ദേശിച്ചു. ആന്ധ്രപ്രദേശ്, ഛത്തീസ്ഗഡ്, ഗുജറാത്ത്, തെലങ്കാന, മധ്യപ്രദേശ്, മണിപ്പൂര്, ഒഡീഷ, ഝാര്‍ഖണ്ഡ് സംസ്ഥാനങ്ങള്‍ക്കൊപ്പം കേരളവും സമര്‍പ്പിച്ച പ്രപ്പോസലിന് അംഗീകാരം കിട്ടി. 16.50 കോടി രൂപയാണ് കേന്ദ്രം ഇതിനു നല്‍കുന്നത്. ആദ്യ ഗഡുവായി ഏഴരക്കോടി അനുവദിച്ചു. ആദിവാസി സംസ്‌കാരവും ചരിത്രവുമായി അടുത്തുനില്‍ക്കുന്ന അട്ടപ്പാടി, വയനാട്, ഇടുക്കി എന്നിവിടങ്ങളില് എവിടെയെങ്കിലുമോ വിനോദസഞ്ചാര കേന്ദ്രമായ അഷ്ടമുടിക്കായലിനു സമീപമോ മ്യൂസിയം സ്ഥാപിക്കാന് അനുവദിക്കണം എന്നായിരുന്നു കേരളത്തിന്റെ അഭ്യര്‍ത്ഥന. സംസ്ഥാന സര്‍ക്കാരിനു ശരിയായ തീരുമാനമെടുക്കാം എന്ന് കേന്ദ്രം അറിയിക്കുകയും ചെയ്തു. ആദ്യ വിഹിതത്തില്‍നിന്നുതന്നെ 23,00,000-ത്തോളം രൂപ വഴിവിട്ടു ചെലവഴിക്കുന്നതാണ് പിന്നെ കണ്ടത്. മ്യൂസിയവുമായി ബന്ധപ്പെട്ടതല്ലാത്ത ചെലവുകള്‍ക്ക് ഈ തുക വിനിയോഗിക്കരുത് എന്ന കേന്ദ്രസര്‍ക്കാരിന്റെ നിര്‍ദ്ദേശം മറികടന്നാണിത്. എ.ജിയുടെ ഓഡിറ്റില് ചോദ്യം ചെയ്തതോടെ ഇപ്പോള് ആ ചെലവിനു സംസ്ഥാന പട്ടികജാതി വകുപ്പ് സാധൂകരണം നല്‍കി ഉത്തരവ് ഇറക്കിയിരിക്കുകയാണ്. ആദിവാസികളാണ് ഗുണഭോക്താക്കള് എന്നതുകൊണ്ട് ഈ ചെലവ് സാധൂകരിക്കാം എന്ന ഒറ്റവരിയിലാണ് വകുപ്പിലെ ഉന്നത ഐ.എ.എസ് ഉദ്യോഗസ്ഥന് ഈ തുകയുടെ വിനിയോഗം വെള്ളപൂശിയത്. കിര്‍ത്താഡ്സിനു വേണ്ടി മ്യൂസിയം നിര്‍മ്മാണവുമായി ബന്ധപ്പെട്ട എല്ലാ സിവില് പ്രവൃത്തികളും നടത്തുന്നത് സ്വകാര്യ ഏജന്‍സിയായ കേരള മ്യൂസിയം ആണ്. ഇവരാണ് മ്യൂസിയത്തിന്റെ ട്രാന്‍സാക്ഷണല് അഡൈ്വസര്. ആകെ 16.50 കോടിയില് 13.50 കോടിയുടെ പ്രവൃത്തികളും ഇവരുടെ ചുമതലയിലാണ്. രണ്ടു കോടി രൂപയുടെ പ്രവര്‍ത്തനങ്ങള് സി-ഡിറ്റ് ചെയ്യും. കണ്ടിജന്‍സി തുകയായ ഒരുകോടി രൂപ കിര്‍ത്താഡ്സ് തന്നെ കൈകാര്യം ചെയ്യും. സി ഡിറ്റ് സര്‍ക്കാര് സ്ഥാപനമാണെങ്കിലും ഇത്തരം പ്രവര്‍ത്തനങ്ങള് നടത്തി മുന്‍പരിചയമില്ല.\nഗവേഷണം, വസ്തുതകളുടെ ശേഖരണം, രേഖപ്പെടുത്തല് എന്നിവയുടെ കേന്ദ്രമായാണ് ഈ മ്യൂസിയം അറിയപ്പെടുക. ''കേരളത്തില് ഗോത്രവര്‍ഗ്ഗക്കാരെക്കുറിച്ച് ലഭ്യമാകുന്ന മുഴുവന് ഓഡിയോ വീഡിയോ സാമഗ്രികളുടെ ശേഖരമായിരിക്കും ഇത്. ആര്‍ക്കൈവില് റെക്കോര്‍ഡുകള്, ഫോട്ടോകള്, ഓഡിയോ റെക്കോര്‍ഡിങ്ങുകള്, ഫിലിം ആര്‍ക്കൈവ്സ് എന്നിവയുടെ ശേഖരം. ഗോത്രവര്‍ഗ്ഗക്കാര് ഉള്‍പ്പെട്ട ഒരു കൂട്ടം ഗവേഷകരായിരിക്കും ഇതിലുണ്ടായിരിക്കുക. കിര്‍ത്താഡ്സിലെ മുതിര്‍ന്ന ഉദ്യോഗസ്ഥന് ഇതിനു നേതൃത്വം നല്‍കും'' ഇതു സംബന്ധിച്ച ഫയല് കുറിപ്പില് വ്യക്തമാക്കുന്നു.\nനിലവില് ഡയറക്ടറുടേതുള്‍പ്പെടെ 19 ഗസറ്റഡ് തസ്തികകളും 40 ഗസറ്റഡ് ഇതര തസ്തികകളുമാണുള്ളത്. 1996-നും 2004-നും ഇടയില് ഗവണ്‍മെന്റ് ഉത്തരവുകളുടെ അടിസ്ഥാനത്തില് പത്ത് തസ്തികകളാണ് കിര്‍ത്താഡ്സില് സൃഷ്ടിച്ചത്. എന്നാല്, ഈ തസ്തികകളില് യോഗ്യരായ ഉദ്യോഗാര്‍ത്ഥികളെ നിയമിക്കുന്നതിന് പി.എസ്.സിക്കു റിപ്പോര്‍ട്ട് ചെയ്തില്ല. 2007 വരെ നിയമന വ്യവസ്ഥകള് ഉള്‍പ്പെടുത്തി പ്രത്യേക ചട്ടങ്ങളും (കിര്‍ത്താഡ്സ് സ്പെഷല് റൂള്‍സ്) കൊണ്ടുവന്നില്ല. കരാര് നിയമനങ്ങള് നടത്തിക്കൊണ്ടിരുന്നു. രണ്ട് റിസര്‍ച്ച് അസിസ്റ്റന്റുമാര്, ഒരു ലക്ചറര്, ഒരു ക്യുറേറ്റര് എന്നിവരെ 1996-ല് നിയമിച്ചു. രണ്ട് റിസര്‍ച്ച് ഓഫീസര്, രണ്ട് റിസര്‍ച്ച് അസിസ്റ്റന്റ്, ഒരു ലക്ചറര്, ഒരു ഇന്‍വെസ്റ്റിഗേറ്റര് എന്നിങ്ങനെ ആറു പേരെ 2004-ലും നിയമിച്ചു. വി.എസ്. അച്യുതാനന്ദന് സര്‍ക്കാര് താല്പര്യമെടുത്താണ് 2007 ഒക്ടോബറില് പ്രത്യേക ചട്ടങ്ങള് കൊണ്ടുവന്നത്.\nജീവനക്കാരുടെ നിരവധി നിവേദനങ്ങളെത്തുടര്‍ന്ന് 2009 ഒക്ടോബറില് ഒന്‍പതു പേരെയും 2010 ആഗസ്റ്റില് ഒരു ലക്ചററേയും സ്ഥിരപ്പെടുത്തി. പ്രത്യേക ചട്ടങ്ങള് നിലവില് വരികയും കൂടുതല് തസ്തികകള് അനുവദിക്കുകയും ചെയ്തതോടെ പിന്നീടുണ്ടായ ഒഴിവുകള് പി.എസ്.സിയെ അറിയിച്ചു. എന്നാല്, കരാറടിസ്ഥാനത്തില് ജോലിചെയ്തിരുന്ന മൂന്നു പേരെ ഈ സര്‍ക്കാര് വന്നശേഷം സ്ഥിരപ്പെടുത്തി. ഇവര്‍ക്ക് പ്രൊബേഷന് ഡിക്ലെയര് ചെയ്തു നല്‍കുകയും ഒറ്റയടിക്ക് ഒന്നിലധികം സ്ഥാനക്കയറ്റങ്ങള് നല്‍കുകയും ചെയ്തു. പ്രത്യേക സാഹചര്യങ്ങളില് മാത്രം മാനുഷിക പരിഗണനയുടെ അടിസ്ഥാനത്തില് നിയമനങ്ങള് നല്‍കുന്നതിന് മുഖ്യമന്ത്രിക്കു വിവേചനാധികാരം നല്‍കുന്ന കേരള സ്റ്റേറ്റ് ആന്റ് സബോര്‍ഡിനേറ്റ് സര്‍വ്വീസ് ചട്ടങ്ങളിലെ വകുപ്പ് 39 പ്രകാരമായിരുന്നു സ്ഥിരപ്പെടുത്തല്.\nഇങ്ങനെ ഇവരെ സ്ഥാനക്കയറ്റം നല്‍കി നിയമിച്ചത് സുതാര്യമായല്ലെന്നും ശരിയായ സീനിയോറിറ്റി പട്ടിക ഇല്ലാത്തതുള്‍പ്പെടെ ഇതിനു കാരണമായെന്നും ഓഡിറ്റ് റിപ്പോര്‍ട്ടില് പറയുന്നു. അതേസമയം, ഇക്കാര്യത്തില് മുഖ്യമന്ത്രിയെ തെറ്റിദ്ധരിപ്പിച്ചു എന്ന സംശയവും ശക്തമായിരിക്കുകയാണ്. കാരണം, പ്രൊബേഷന് ഡിക്ലയര് ചെയ്യാന് ചട്ടം 39 ഉപയോഗിച്ചത് അസാധാരണ നടപടിയായിരുന്നു. മറ്റൊന്ന്, വകുപ്പുതല പരീക്ഷ വിജയിച്ച നാലു പേരുടെ കൂട്ടത്തില് പരീക്ഷ എഴുതാത്തവരെക്കൂടി ഉള്‍പ്പെടുത്തി. ചട്ടം 39 പ്രകാരം ഇറക്കിയ ഉത്തരവിനെ സൗകര്യപൂര്‍വ്വം വ്യാഖ്യാനിച്ചു. മുഖ്യമന്ത്രിയുടെ അനുമതി വാങ്ങിയശേഷം തെറ്റായി ഉപയോഗിച്ചു. 2004-ലും 2005-ലും ഇവര് കരാര് ജീവനക്കാരായി കയറിയ തീയതിയുടെ അടിസ്ഥാനത്തിലാണ് പ്രൊബേഷന് ഡിക്ലയര് ചെയ്തത്. അതോടെ സര്‍ക്കാര് ഇവര്‍ക്കെല്ലാം കൂടി 28 ലക്ഷത്തോളം രൂപ ശമ്പള കുടിശ്ശികയായി കൊടുക്കേണ്ടി വന്നു.\nഈ കാലയളവിനിടയിലാണ് സ്പെഷല് റൂള്‍സ് നിലവില് വന്നത് എന്നതിനു പുല്ലുവില കല്പിച്ചില്ല. മാത്രമല്ല, ഈ ഫയല് വീണ്ടും ഉദ്യോഗസ്ഥ ഭരണപരിഷ്‌കാര വകുപ്പിനും ധന വകുപ്പിനും നിയമവകുപ്പിനും മറ്റും പോയപ്പോള് ഇവരെ എന്‍ട്രി കേഡറില് മാത്രമേ സ്ഥിരപ്പെടുത്താന് പാടുള്ളു എന്ന് ആ വകുപ്പുകള് പ്രത്യേകം പറഞ്ഞിരുന്നു. എന്നാല്, വകുപ്പുതല പരീക്ഷപോലും എഴുതാത്തവരെ മൂന്നു ഘട്ടം മറികടന്ന് ഗസറ്റഡ് തസ്തികയിലാണ് സ്ഥിരപ്പെടുത്തിയത്. ഇതും അസാധാരണമായിരുന്നു; മുന്‍പ് സര്‍ക്കാര് സര്‍വ്വീസില് ഉണ്ടായിട്ടില്ലാത്ത നടപടി. ഇതിനെയാണ് സുതാര്യമല്ലാത്ത സ്ഥാനക്കയറ്റം എന്ന് എ.ജി റിപ്പോര്‍ട്ടില് വിശേഷിപ്പിച്ചത്. ഇവര് വന്‍തുക ക്രമരഹിതമായി ശമ്പളക്കുടിശ്ശിക വാങ്ങിയതിനെക്കുറിച്ച് നിയമസഭയില് ചോദ്യം വന്നു. അതിനു പട്ടികജാതി-വര്‍ഗ്ഗ ക്ഷേമ വകുപ്പിലെ ബന്ധപ്പെട്ട സെക്ഷനില്‍നിന്നു നല്‍കിയ മറുപടി മാറ്റിവച്ച് ഇവരാരും കുടിശ്ശിക വാങ്ങിയിട്ടില്ല എന്ന മറുപടിയാണ് മന്ത്രി നല്‍കിയത്. നിയമസഭയെ തെറ്റിദ്ധരിപ്പിക്കലായിരുന്നു ഇത്. ശമ്പളക്കുടിശ്ശിക അനുവദിച്ചതിനും കൈപ്പറ്റിയതിനും സെക്രട്ടേറിയറ്റില് കൃത്യമായ രേഖകള് ഉണ്ടായിരിക്കെയാണിത്. ഇതേക്കുറിച്ചു ഓഡിറ്റ് ഉദ്യോഗസ്ഥര് ചോദിച്ചപ്പോള് സര്‍ക്കാര് വിശദമായി പരിശോധിച്ച ശേഷമാണ് തീരുമാനമെടുത്തത് എന്നായിരുന്നു മറുപടി. എന്നാല്, നിയമനങ്ങളും സ്ഥാനക്കയറ്റവും വിശദമായി പരിശോധിച്ചപ്പോള് ഏജിക്ക് വ്യക്തമായത് സുതാര്യത ഉറപ്പാക്കാനുള്ള കൃത്യമായ വ്യവസ്ഥകള് പാലിച്ചിട്ടില്ല എന്നാണ്.\nഇന്ദു വി മേനോന്\nമാനദണ്ഡങ്ങളൊന്നും പാലിക്കാതെ വര്‍ക്കിംഗ് ഗ്രൂപ്പ് വഴി ഫയലുകള് പാസ്സാകുന്നു; ലക്ഷങ്ങള് ഇതിന്റെ അടിസ്ഥാനത്തില് അനുവദിക്കുകയും ചെയ്യുന്നു എന്നതാണു സ്ഥിതി. പട്ടികജാതി-വര്‍ഗ്ഗ ക്ഷേമ പ്രവര്‍ത്തനങ്ങളുടെ നടത്തിപ്പില് കാലതാമസം വരാതിരിക്കാനാണ് ധനകാര്യ സെക്രട്ടറി, പട്ടികജാതി-വര്‍ഗ്ഗ സെക്രട്ടറി, ആസൂത്രണ ബോര്‍ഡ് അംഗം എന്നിവരെ ഉള്‍പ്പെടുത്തി സര്‍ക്കാര് വര്‍ക്കിംഗ് ഗ്രൂപ്പ് രൂപീകരിച്ചത്. പക്ഷേ, വേഗത്തില് പ്രപ്പോസലുകള് പാസ്സാക്കുക എന്ന അതിനു പിന്നിലെ സദുദ്ദേശ്യം ദുരുപയോഗം ചെയ്യുന്നു. ആസൂത്രണ ബോര്‍ഡ് പ്രതിനിധിയെ അറിയിക്കാതെ യോഗം ചേര്‍ന്നു പാസ്സാക്കിയശേഷം ബോര്‍ഡിലെ ഇവരുടെ വരുതിക്ക് നില്‍ക്കുന്ന ഉദ്യോഗസ്ഥനെക്കൊണ്ട് ഒപ്പുവെപ്പിച്ച സംഭവവുമുണ്ട്.\nലക്ചറര് മാത്രമായ ഇന്ദു വി. മേനോനാണ് കിര്‍ത്താഡ്സ് ഭരിക്കുന്നത് എന്ന ആക്ഷേപം കുറേക്കാലമായി നിലനില്‍ക്കുകയാണ്. കിര്‍ത്താഡ്സ് ഡയറക്ടറായിരുന്ന ഡോ. എസ്. ബിന്ദുവിനെ 2018 മേയില് പരിവര്‍ത്തിത ക്രൈസ്തവ കോര്‍പ്പറേഷന് എം.ഡിയായി മാറ്റിനിയമിച്ച ശേഷം അവിടെ മുഴുവന്‍സമയ ഡയറക്ടറില്ല. 2018 മേയ് നാലു മുതല് പട്ടികവര്‍ഗ്ഗ വകുപ്പ് ഡയറക്ടര് പി. പുകഴേന്തിക്ക് അധികച്ചുമതലയാണ് നല്‍കിയിരിക്കുന്നത്. സ്പെഷല് റൂള്‍സില് നിര്‍ദ്ദേശിച്ചിരിക്കുന്ന യോഗ്യതകളെല്ലാം ഉണ്ടായിരിക്കെയാണ് ഡോ. ബിന്ദുവിനെ മാറ്റിയത്. വിവാദത്തില്‍പ്പെട്ട പലരുടേയും ഇഷ്ടങ്ങള്‍ക്കൊത്ത് ക്രമക്കേടിനു കൂട്ടുനില്‍ക്കാത്തതാണ് അവരുടെ അയോഗ്യതയായി മാറിയത്. ആദിവാസി മ്യൂസിയവുമായി ബന്ധപ്പെട്ട യോഗത്തില് ഇന്ദു വി. മേനോന് പങ്കെടുത്തത് ചോദ്യം ചെയ്ത എസ്.സി വകുപ്പിലെ ദളിത് ജീവനക്കാരനെ ചേറില്‍ക്കിടക്കുന്ന പന്നി എന്നു വിശേഷിപ്പിച്ച് ഫേസ്ബുക്ക് പോസ്റ്റ് ഇട്ടതിന്റെ പേരില് അവര്‍ക്കെതിരെ പട്ടികജാതി-വര്‍ഗ്ഗ കമ്മിഷനില് പരാതിയും നിലനില്‍ക്കുന്നു.\nഅതിനു പിന്നാലെയാണ് ഇന്ദു വി. മേനോന്റെ വിവാദ മതില്‍ച്ചാട്ടവും, അത് കണ്ടുപിടിച്ച് പ്രശ്‌നമാക്കിയ വാച്ചറുടെ സസ്പെന്‍ഷനും ഉണ്ടായത്. ഒക്ടോബര് 13 ഞായറാഴ്ചയായിരുന്നു സംഭവം. കിര്‍ത്താഡ്സിന്റെ കോഴിക്കോട് ആസ്ഥാനത്തുനിന്നു ഫയലെടുക്കാന് രാത്രി എത്തിയ ഇന്ദു വി. മേനോനെ വാച്ചര് മിസ്ബാഹ് തടയുകയാണുണ്ടായത്. കൃത്യനിര്‍വ്വഹണം തടഞ്ഞുവെന്നാണ് ഇന്ദു വി. മേനോന്റെ പരാതി. അവര് പൊലീസിനേയും വിളിച്ചുവരുത്തി. നാട്ടുകാരും കൂടി. മേലുദ്യോഗസ്ഥരുടെ അനുമതിയോടെ ആറരയ്ക്കാണ് താന് എത്തിയത് എന്ന് ഇന്ദു വി. മേനോനും രാത്രി എട്ടരയ്ക്കാണ് അവര് എത്തിയതെന്ന് മിസ്ബാഹും പറഞ്ഞു. ഇന്ദു വി. മേനോന്റെ പരാതിയുടെ അടിസ്ഥാനത്തില് പിറ്റേന്ന് വാച്ചറെ സസ്പെന്റ് ചെയ്തു. സി.പി.എം സര്‍വ്വീസ് സംഘടന അതിശക്തമായി ഇടപെട്ടപ്പോഴാണ് ഒരാഴ്ച കഴിഞ്ഞു വാച്ചറെ തിരിച്ചെടുത്തത്. യൂത്ത് ലീഗ് സംസ്ഥാന ജനറല് സെക്രട്ടറി പി.കെ. ഫിറോസ് വാര്‍ത്താസമ്മേളനം നടത്തി കിര്‍ത്താഡ്സിനെതിരെ തെളിവുകള് നിരത്തിയപ്പോള് ചാനല് ചര്‍ച്ചയില് മറുപടി പറഞ്ഞത് ഇന്ദു വി. മേനോനാണ്. ചട്ടം ലംഘിച്ചായിരുന്നു സര്‍ക്കാര് ഉദ്യോഗസ്ഥ അത്തരമൊരു മാധ്യമ വിശദീകരണം നല്‍കിയത്. ആ ചട്ടലംഘനവും ചോദ്യം ചെയ്യപ്പെട്ടില്ല.\nഭരണപരമായ നിയന്ത്രണമില്ലാത്ത സ്ഥാപനം എന്നാണ് എ.ജി റിപ്പോര്‍ട്ടിലെ പരാമര്‍ശം. ''ഡയറക്ടര് തസ്തിക ഒരു വര്‍ഷത്തിലധികമായി ഒഴിഞ്ഞുകിടക്കുന്നു. അധികച്ചുമതല വഹിക്കുന്ന പട്ടികവര്‍ഗ്ഗ ഡയറക്ടര് മാസത്തിലൊരിക്കല് മാത്രമാണ് എത്തുന്നത്. ഇത് ഫയല് നീക്കങ്ങളെ ദോഷകരമായി ബാധിക്കുന്നു. അദ്ദേഹത്തിന്റെ അഭാവത്തില് റെക്കോര്‍ഡുകളുടെ ഉത്തരവാദിത്വം ആര്‍ക്കും നല്‍കിയിട്ടില്ല. ചെലവുകള് സംബന്ധിച്ച പല ഫയലുകളും ഡയറക്ടറുടെ അഭാവത്തില് ദിവസവേതനക്കാര് തോന്നുംപോലെ കൈകാര്യം ചെയ്യുന്നു. ഇതിന്റെ ഫലമായി വഴിവിട്ട ചെലവുകള് മാത്രമല്ല, അനധികൃത നിയമനങ്ങള്‍പോലും നടക്കുന്നു'' എന്നാണ് അതീവ ഗുരുതരമായ കണ്ടെത്തല്: ''ഒരു ഫയലോ ഒരു കടലാസോ ഔദ്യോഗികമായി മറ്റൊരു ഓഫീസിലേക്ക് പോകണമെങ്കില് ഓഫീസിലെ ഡെസ്പാച്ച് രജിസ്റ്ററില് രേഖപ്പെടുത്തി നമ്പര് ഇട്ടു വേണം അയയ്ക്കാന്. ഫയലുകളും അനുമതി ഉത്തരവുകളും ഡെസ്പാച്ച് നമ്പര് ഇല്ലാതെയോ അഡ്മിനിസ്ട്രേറ്റീവ് ഓഫീസറുടെ ഒപ്പില്ലാതെയോ അയയ്ക്കാന് പാടില്ല. എന്നാല് കിര്‍ത്താഡ്സില് അങ്ങനയൊന്നുമല്ല നടക്കുന്നത്.''\nഡയറക്ടര്, ഡെപ്യൂട്ടി ഡയറക്ടര്, റിസര്‍ച്ച് ഓഫീസര്, റിസര്‍ച്ച് അസിസ്റ്റന്റ്, ലക്ചറര്, ഇന്‍വെസ്റ്റിഗേറ്റര്, കാര്‍ട്ടോഗ്രാഫര്, ക്യുറേറ്റര് എന്നിവരുടെ ഉത്തരവാദിത്വങ്ങളും ചുമതലകളും നിര്‍ദ്ദേശിക്കുന്ന ഓഫീസ് മാനുവല്‍പോലും കിര്‍ത്താഡ്സില് ഇല്ല.\nതലയ്ക്കല് ചന്തുവിന്റെ സ്മരണാര്‍ത്ഥം കിര്‍ത്താഡ്‌സില് സംഘടിപ്പിച്ച അമ്പയ്ത്തില് നിന്ന്\nപണം പാഴാകുന്ന വഴികള്\nഏതെങ്കിലും വകുപ്പില്‍നിന്നു പി.എസ്.സിക്ക് തസ്തിക ഒഴിവ് റിപ്പോര്‍ട്ട് ചെയ്യുന്നതിന് കൃത്യമായ വ്യവസ്ഥകളുണ്ട്. ഒരാള് അവധിയില് പോയാല് ആ ഒഴിവ് പി.എസ്.സിക്ക് റിപ്പോര്‍ട്ട് ചെയ്യാന് പറ്റില്ല. എന്നാല്, ഒരാളെ അനധികൃതമായി തിരുകിക്കയറ്റാന് മറ്റൊരാളെക്കൊണ്ട് മൂന്നു മാസത്തോളം അവധിയെടുപ്പിച്ചശേഷം ആറ് വര്‍ഷത്തെ അവധിയെന്ന് പി.എസ്.സിയെ തെറ്റിദ്ധരിപ്പിച്ചു. ഒഴിവ് എങ്ങനെ ഉണ്ടായി എന്ന് പി.എസ്.സിയെ ബോധ്യപ്പെടുത്തിക്കൊണ്ടാണ് സാധാരണഗതിയില് റിപ്പോര്‍ട്ട് ചെയ്യുക. പകരം ഈ ഗുരുതരമായ നുണ വസ്തുത എന്ന മട്ടില് രേഖാമൂലം അവതരിപ്പിച്ചു. സര്‍ക്കാര് വകുപ്പില് ജോലി ചെയ്യുമ്പോള് വകുപ്പധ്യക്ഷന്റെ അനുമതി കൂടാതൈ ഗവേഷണത്തിനു പോകാന് പറ്റില്ല എന്നതും കിര്‍ത്താഡ്സില് ലംഘിക്കപ്പെട്ടു. ഗവേഷണം ആ തസ്തികയ്ക്ക് അനിവാര്യമാണെങ്കിലാണ് ഗവേഷണകാലത്ത് ശമ്പളം ലഭിക്കുക. ഇവിടെ പലരുടേയും പി.എച്ച്ഡി ഇതിനെല്ലാം കടകവിരുദ്ധമായാണ് ചെയ്തിരിക്കുന്നത്. ജോലിയില് തുടരുകയും ശമ്പളം വാങ്ങുകയും അതേ കാലയളവില് ഗവേഷണം നടത്തുകയും ചെയ്യുന്നു. വഴിവിട്ടല്ല ഇതു ചെയ്യുന്നതെങ്കില് ആ പി.എച്ച്ഡി സര്‍ട്ടിഫിക്കേറ്റ് വ്യാജമായിരിക്കും എന്നാണ് സംശയം. പട്ടികജാതി-വര്‍ഗ്ഗ വിഭാഗത്തിന്റെ വികസനത്തിന് സഹായകമായ ഇടപെടലുകള് നടത്തുന്നതില് സുപ്രധാന പങ്കു വഹിക്കാനാകുന്ന കിര്‍ത്താഡ്സ് അത് നിര്‍വ്വഹിക്കാത്ത ഒരു ദുരൂഹത നിറഞ്ഞ സ്ഥാപനമായി മാറിയിരിക്കുന്നു.\nസര്‍ക്കാര് ഉദ്യോഗസ്ഥര് ജാതി അടിസ്ഥാനത്തില് വാങ്ങുന്ന ആനുകൂല്യങ്ങളില് അവരുടെ അര്‍ഹതയും ജാതിസംബന്ധമായ സത്യാവസ്ഥയും അന്വേഷിക്കുന്ന കിര്‍ത്താഡ്സിലെ വിജിലന്‍സ് ഓഫീസര്‍ക്ക് മതിയായ യോഗ്യതയില്ല എന്നതാണ് ഏറ്റവും വിചിത്രം. സ്പെഷല് റൂള്‍സില് വിജിലന്‍സ് ഓഫീസര് നിയമനത്തിനു പറയുന്ന യോഗ്യത ഒന്ന്, യഥാര്‍ത്ഥത്തിലുള്ള യോഗ്യത വേറൊന്ന്. അദ്ദേഹത്തിന്റെ റിപ്പോര്‍ട്ടില് ഒരാള് പട്ടികജാതിക്കാരനല്ലെന്നോ ആണെന്നോ വ്യക്തമാക്കിയാല് അത് കോടതികള്‍ക്കു മുന്നിലും അന്തിമമാണ്. നിലവിലെ വിജിലന്‍സ് ഓഫീസര്‍ക്ക് നിര്‍ദ്ദിഷ്ട യോഗ്യത ഇല്ല എന്നും പുറത്താക്കണം എന്നും കോടതി ഉത്തരവ് ഉള്‍പ്പെട്ട സര്‍ക്കാര് ഉത്തരവ് മുന്‍പ് ഇറങ്ങിയിരുന്നു.\nഒരു വകുപ്പില്‍നിന്നു മറ്റൊരു വകുപ്പിലേക്ക് സ്ഥലംമാറ്റം ലഭിക്കണമെങ്കില് രണ്ടു വകുപ്പിലേയും മന്ത്രിമാര് ആ അപേക്ഷ കാണണം എന്നാണ് വ്യവസ്ഥ. എന്നാല്, അവധിയുടെ കാലാവധി അധികമായി കാണിച്ച് ഒരാളെ തിരുകിക്കയറ്റിയപ്പോള് അയാള്‍ക്ക് ശമ്പളം ഉറപ്പാക്കാന് മന്ത്രിമാര് അറിയാതെ മറ്റൊരാള്‍ക്ക് മറ്റൊരു വകുപ്പിലേക്ക് സ്ഥലംമാറ്റം കൊടുത്തു. സര്‍ക്കാര് ശമ്പളം ഇപ്പോള് സ്പാര്‍ക്ക് സോഫ്റ്റുവെയര് വഴി ആയതുകൊണ്ട് അധികമായി ഒരാളുടെ പേര് ഉള്‍പ്പെടുത്തിയാല് കണ്ടുപിടിക്കപ്പെടും. ഇത് മറികടക്കാനുള്ള തന്ത്രത്തിന്റെ ഭാഗമായിരുന്നു ഈ മാറ്റം.\nകിര്‍ത്താഡ്സിലെ ഇത്തരം ക്രമക്കേടുകളെ സഹായിക്കുന്നവര്‍ക്ക് സെക്രട്ടേറിയറ്റിലെ പട്ടികജാതി-വര്‍ഗ്ഗക്ഷേമ വകുപ്പില്‍നിന്നു പലവിധത്തിലുള്ള പരിഗണനകള് ലഭിക്കുന്നു എന്നതാണ് കാര്യം. ജോയിന്റ് സെക്രട്ടറിയായിരുന്നയാളെ ഐ.എ.എസ് ഉദ്യോഗസ്ഥരുടെ എസ്റ്റാബ്ലിഷ്മെന്റ് കാര്യങ്ങള് കൈകാര്യം ചെയ്യുന്ന സ്പെഷല് എ വിഭാഗത്തില് അഡീഷണല് സെക്രട്ടറിയാക്കിയത് ഇതിന് ഉദാഹരണമാണ്. സെക്രട്ടേറിയറ്റിലെ ഗ്ലാമര് തസ്തികകളുടെ മുന്‍നിരയിലാണ് ഇത്. സംസ്ഥാനത്തെ സബ് കളക്ടര് മുതല് ചീഫ് സെക്രട്ടറി വരെയുള്ളവരുടെ എസ്റ്റാബ്ലിഷ്മെന്റ് കാര്യങ്ങളാണ് ഇവിടെ ചെയ്യുന്നത്. അവരെല്ലാം നിരന്തരം ബന്ധപ്പെടുന്ന വിഭാഗം.\nകോഴിക്കോട്ടെ കിര്‍ത്താഡ്‌സ് ക്യാംപസ്\nപട്ടികജാതി-വര്‍ഗ്ഗ വകുപ്പിനു കീഴില് പട്ടികവര്‍ഗ്ഗ ഡയറക്ടറേറ്റും അതിനൊരു ഡയറക്ടറും ഉണ്ടായിരിക്കെ അതേ വകുപ്പിനു കീഴില്‍ത്തന്നെ കിര്‍ത്താഡ്സ് പ്രത്യേക ഡയറക്ടറേറ്റായി നിലനില്‍ക്കുന്നത് അസാധാരണമാണെന്ന് എ.ജിയുടെ റിപ്പോര്‍ട്ടില് ചൂണ്ടിക്കാണിച്ചിട്ടുണ്ട്. ഒരേ ഫയലുകള് രണ്ട് ഡയറക്ടറേറ്റകളും കൈകാര്യം ചെയ്യുന്നതും പാസ്സാക്കുന്നതും കണ്ടെത്തി. ഓഡിറ്റ് കാലയളവിലെ ട്രഷറി ബില് ബുക്ക് പരിശോധനയ്ക്കു ലഭ്യമാക്കിയുമില്ല. മറ്റു സംസ്ഥാനങ്ങളിലെല്ലാം സമാന സ്വഭാവമുള്ള സ്ഥാപനം ഇപ്പോഴും ട്രൈബല് റിസര്‍ച്ച് ഇന്‍സ്റ്റിറ്റിയൂട്ട് ആയി തുടരുമ്പോള് കേരളത്തില് മാത്രം കിര്‍ത്താഡ്സ് ആക്കിയതിലും തസ്തികകള് സൃഷ്ടിച്ചതിലും അവ്യക്തതയുണ്ട് എന്നാണ് എ.ജിയുടെ നിരീക്ഷണം.\nഫലപ്രദമല്ലാത്ത ഗവേഷണങ്ങള്‍ക്ക് 2.77 കോടി രൂപ, വയനാട്ടില് ഗോത്രസഭാ പഠനകേന്ദ്രം സ്ഥാപിക്കുന്നതുമായി ബന്ധപ്പെട്ട പദ്ധതി പൂര്‍ത്തിയാക്കാന് വൈകിയതുമൂലം പാഴാക്കിയ പത്ത് ലക്ഷം, യഥാസമയം പൂര്‍ത്തിയാക്കാന് കഴിയാത്ത ആദിവാസി പുനരധിവാസ-വികസന മിഷന് പദ്ധതിക്ക് 13.42 ലക്ഷം, ആദിവാസി വൈദ്യന്മാര്‍ക്ക് കിര്‍ത്താഡ്സ് വഴി നല്‍കാന് എസ്.ടി ഡയറക്ടറേറ്റ് അനുവദിച്ച 41. 80 ലക്ഷം രൂപ സമയത്ത് വിതരണം ചെയ്യാത്തത്, വയനാട്ടിലെ എടത്തനയില് എത്നോ മെഡിസിന് റിസര്‍ച്ച് ആന്റ് ട്രീറ്റ്മെന്റ് സെന്റര് തുടങ്ങാന് മൂന്നു വര്‍ഷമായിട്ടും സാധിക്കാതെ പി.ഡബ്ല്യു.ഡിയുടെ കൈയില് 20 ലക്ഷം രൂപ അനധികൃതമായി ഏല്പിച്ചിരിക്കുന്നത്, അനുവദിച്ചത് എന്തിനാണെന്നോ ചെലവ് എന്താണെന്നോ ബാക്കി എത്രയെന്നോ വ്യക്തതയില്ലാതെ 'others' എന്ന ഹെഡ്ഡില് കോഴിക്കോട് ട്രഷറി അക്കൗണ്ടിലുള്ള ലക്ഷങ്ങള് തുടങ്ങി എ.ജി ഒന്നൊന്നായി എടുത്തുപറയുന്ന ക്രമക്കേടുകളുടേയും പാഴാക്കലുകളുടേയും കണക്കുകള് വലുതാണ്. കിര്‍ത്താഡ്സ് എന്ന സ്ഥാപനം ആര്‍ക്കുവേണ്ടി എന്തിന്, ആര്‍ക്കുവേണ്ടി നിലകൊള്ളുന്നു എന്ന ചോദ്യം ഉയര്‍ത്തുന്ന കണക്കുകള്.\nകിര്‍ത്താഡ്‌സ് അഴിമതി അനീതി ദളിത് നിയമനങ്ങള്


വിക്രം ചിത്രം ഐയുടെ കിടിലന് ട്രെയിലര് | Reporter Live\nവിക്രം ചിത്രം ഐയുടെ കിടിലന് ട്രെയിലര്\nBy kavitha\tDecember 19, 2014 3:50 pm A+ A-\nകാത്തിരിപ്പുകള്‍ക്ക് വിരാമമിട്ട് വിക്രം ചിത്രം ഐയുടെ കിടിലന് ട്രെയിലര് പുറത്തിറങ്ങി. ചിത്രത്തിന്റെ ടീസര് പുറത്തിറങ്ങിയപ്പോള് മുതല് ആരാധകര് വലിയ പ്രതീക്ഷയിലാണ്. പുറത്തിറങ്ങി മണിക്കൂറുകള്‍ക്കകം ആറ് ലക്ഷത്തിലധികം പേര് ചിത്രത്തിന്റെ ട്രെയിലര് കണ്ടു കഴിഞ്ഞു.\nതമിഴിലെ സൂപ്പര് സംവിധായകന് ശങ്കറാണ് ചിത്രത്തിന്റെ ശില്‍പി. അന്യനു ശേഷം വിക്രമും ശങ്കറും ഒന്നിക്കുന്നു എന്ന പ്രത്യേകതയും ഈ ചിത്രത്തിനുണ്ട്. ആമി ജാക്‌സണാണ് വിക്രത്തിന്റെ നായിക. മദ്രാസ് മൊസാര്‍ട്ട് എ ആര് റഹ്മാനാണ് ചിത്രത്തിന്റെ സംഗീതസംവിധാനം. നടന് സുരേഷ് ഗോപി സിനിമയില് വില്ലന് വേഷത്തിലാണ്.\nസിനിമയില് മൂന്ന് വ്യത്യസ്ത ഗെറ്റപ്പുകളാണ് നായകന് വിക്രം പ്രത്യക്ഷപ്പെടുന്നത്. വിഷ്വല് ഇഫക്ടുകളും സാങ്കേതിക മികവും സൂപ്പര് ആക്ഷനും കൂടിച്ചേര്‍ന്ന ഒരു ബ്രഹ്മാണ്ഡചിത്രമായിരിക്കും ഐ എന്നാണ് ടീസറും ട്രെയിലറും തെളിയിക്കുന്നത്. പൊങ്കലിന് ചിത്രം തീയറ്ററുകളില് എത്തും.\nE-Reporter Entertainment Videos News Tamil


കേന്ദ്രതീരുമാനം നിരുത്തരവാദപരവും പ്രതിഷേധാര്‍ഹവും • Suprabhaatham\nകേന്ദ്രതീരുമാനം നിരുത്തരവാദപരവും പ്രതിഷേധാര്‍ഹവും\nAugust 24, 2018 | 12:01 am IST\nപ്രളയം കേരളത്തിലുണ്ടാക്കിയ കെടുതി അതിഭീകരമാണ്. അന്തിമവിലയിരുത്തലില് സംസ്ഥാനസര്‍ക്കാര് ഇപ്പോള് കണക്കാക്കിയ 20,000 കോടി രൂപയില് ഒതുങ്ങില്ല. ജനജീവിതം സാധാരണനിലയിലാക്കാന് ഇപ്പോള് പ്രഖ്യാപിച്ച ആനുകൂല്യങ്ങള് അപര്യാപ്തമാണ്. നാമെല്ലാം ആഗ്രഹിക്കുന്നപോലെ പുതിയൊരു കേരളം കെട്ടിപ്പടുക്കാന് വേണ്ടിവരുന്ന മനുഷ്യാധ്വാനവും സാമ്പത്തികബാധ്യതയും എല്ലാ കണക്കുകൂട്ടലുകള്‍ക്കും അപ്പുറത്തായിരിക്കും.\nഈ പ്രതിസന്ധിഘട്ടത്തില് കേരളത്തിന്റെ സമ്പൂര്‍ണ ദുരിതാശ്വാസ, പുനരധിവാസ പാക്കേജിനുള്ള മുഴുവന് ചെലവും വഹിക്കാന് കേന്ദ്രം ബാധ്യസ്ഥമാണ്. പ്രധാനമന്ത്രിയുടെയും കേന്ദ്രആഭ്യന്തര മന്ത്രിയുടെയും സന്ദര്‍ശനം ആശ്വാസകരം തന്നെ.\nഎന്നാല്, അവര് പ്രഖ്യാപിച്ച താല്‍ക്കാലികാശ്വാസം കേരളത്തിന്റെ ബാധ്യതയുടെ ചെറിയൊരംശം പോലുമാകുന്നില്ല. സകലസാങ്കേതിക തടസ്സങ്ങളും മാറ്റിവച്ചു ദുരിതാശ്വാസ മാനദണ്ഡങ്ങളില് ആവശ്യമായ മാറ്റം വരുത്തി സംസ്ഥാനത്തിന്റെ രക്ഷയ്ക്കു കേന്ദ്രമെത്തിയേ തീരൂ.\nസര്‍വതും നഷ്ടപ്പെട്ട ജനങ്ങളെ ജീവിതത്തിലേയ്ക്കു തിരിച്ചുകൊണ്ടുവരാനുള്ള മഹാദൗത്യമേറ്റെടുക്കാന് കേന്ദ്ര,സംസ്ഥാനസര്‍ക്കാരുകളും ജനങ്ങളും ഒന്നിച്ചു പ്രവര്‍ത്തിക്കേണ്ടതുണ്ട്.\nയു.എ.ഇ ഉള്‍പ്പെടെയുള്ള വിദേശരാജ്യങ്ങളുടെ സന്‍മനസ്സോടെയുള്ള സഹായ വാഗ്ദാനം ഈ ഘട്ടത്തില് ഏറെ ആശ്വാസം നല്‍കുന്നതാണ്. അതു മുട്ടുന്യായം പറഞ്ഞു വേണ്ടെന്നു വയ്ക്കുന്നതു നിരുത്തരവാദപരവും പ്രതിഷേധാര്‍ഹവുമാണ്.\nവ്യക്തിയായാലും രാജ്യമായാലും ആപത്തു കാലത്തു സഹായിക്കുന്നവനാണു യഥാര്‍ത്ഥ സ്‌നേഹിതന്. കേരളവുമായി വൈകാരിക ബന്ധമുള്ള യു.എ.ഇ വാഗ്ദാനം ചെയ്ത 700 കോടി രൂപ വേണ്ടെന്നു വയ്ക്കുന്നത് അവരുടെ സന്മനസ്സിനെ അപമാനിക്കലാണ്.\nവിദേശസഹായം സ്വീകരിക്കുന്നതു സംബന്ധിച്ച തീരുമാനം യു.പി.എ സര്‍ക്കാര് തിരുത്തിയതായി അന്നത്തെ പ്രധാനമന്ത്രി ഡോ. മന്‍മോഹന്‍സിങ് 2005 ജൂണ് മൂന്നിനു സുനാമിയെക്കുറിച്ചുള്ള റിപ്പോര്‍ട്ടില് വ്യക്തമാക്കിയതാണ്. ഇനിയു ആ നയത്തില് പോരായ്മകളുണ്ടെങ്കില്, എ.കെ ആന്റണി പറഞ്ഞപോലെ, പൊളിച്ചെഴുതാവുന്നതേയുള്ളൂ.\nഅതതു കാലത്തെ രാജ്യതാല്‍പ്പര്യവും ജനങ്ങളുടെ ആവശ്യവും മുന്‍നിര്‍ത്തി നയങ്ങളില് ആവശ്യമായ മാറ്റം വരുത്തുകയെന്നത് ജനാധിപത്യ ഭരണകൂടത്തിന്റെ കടമയാണ്.\nമോദി അധികാരത്തില് വന്ന ശേഷം 2016 ല് തയാറാക്കിയ ദേശീയ ദുരന്തനിവാരണ പദ്ധതി പ്രകാരം വിദേശസഹായം സ്വീകരിക്കാന് തടസ്സമില്ല. ഏതെങ്കിലും രാജ്യം ഇങ്ങോട്ടു സഹായം വാഗ്ദാനം ചെയ്താല് കേന്ദ്രസര്‍ക്കാരിനു സ്വീകരിക്കാമെന്നാണു വ്യവസ്ഥ.\nസര്‍വരാജ്യങ്ങളില്‍നിന്നും യു.എന്. ഉള്‍പ്പെടെയുള്ള അന്താരാഷ്ട്ര ഏജന്‍സികളില് നിന്നും സഹായം സ്വീകരിക്കുന്നതിനു നടപടി സ്വീകരിക്കണം. എത്ര സഹായം ലഭിച്ചാലും പോരാതെ വരുന്ന സന്ദര്‍ഭമാണിത്. ആ ഇത്തരമൊരു തെറ്റായ നടപടി പൊളിച്ചെഴുതിയേ മതിയാകൂ.\nമുഖ്യമന്ത്രിയും പ്രതിപക്ഷ നേതാവും നമ്മുടെ എംപിമാരും സമസ്ത രാഷ്ട്രീയനേതൃത്വവും മഹാദുരന്തം നേരിടുന്നതില് പ്രകടിപ്പിച്ച ഒരുമയോടെ കേരളത്തിന്റെ ശക്തമായ വികാരം കേന്ദ്രത്തെ അറിയിക്കണം.


Wed May 18 2022 05:14:27 GMT+0530 (India Standard Time)\nBY3Aug 2015 10:00 AM GMT\nകാര്‍ഷിക ആവശ്യങ്ങള്‍ക്കായി പതിറ്റാണ്ടുകള്‍ക്ക് മുന്‍പ് മനുഷ്യര് തന്നെ നിര്‍മിച്ചതോ പുഴകളുടെ സ്വാഭാവിക ഒഴുക്കും ഗതിമാറ്റവുമെല്ലാം മൂലം രൂപമെടുത്തതോ ആണ് കേരളത്തിലെ പല കൈത്തോടുകളും നീര്‍ച്ചാലുകളും.\nമഴക്കാലത്ത് എല്ലാവരും വെള്ളത്തെ പഴിക്കുന്നു. വെള്ളം കെട്ടിക്കിടന്നാല് കൊതുകുവളര്‍ന്ന്് ചിക്കന്‍ഗുനിയയും ഡെങ്കിയും തക്കാളിപ്പനിയുമൊക്കെയുണ്ടാക്കുന്ന ഈ അവസ്ഥ കേരളത്തിലെത്തിയിട്ട്അധികകാലമായിട്ടില്ല.\nവരാനിരിക്കുന്നത് വന് വരള്‍ച്ചയാണെന്ന മട്ടിലുള്ള പ്രവചനങ്ങളെയും കണക്കുകൂട്ടലുകളെയും അതിജീവിച്ച് സാമാന്യം ഭേദപ്പെട്ടൊരു മഴക്കാലം തന്നെ ലഭിച്ചതിന്റെ സന്തോഷത്തിലാണ് മലയാളികള്. കിട്ടുന്ന മഴവെള്ളം കഴിയുന്നത്ര മണ്ണിലേക്കിറക്കാനുള്ള മഴക്കുഴികള് തയ്യാറാക്കുന്നതിന്റെ ആവശ്യകതയെക്കുറിച്ചും പുരപ്പുറത്തെ മഴത്തുള്ളികള് എങ്ങിനെ സംഭരിച്ച് സൂക്ഷിക്കാം എന്നതിനെക്കുറിച്ചുമെല്ലാം വിവിധ മാധ്യമങ്ങള് പ്രചാരണപ്രവര്‍ത്തനങ്ങള് നടത്തിവരുന്നു. മഴയായി പെയ്യുന്ന ഓരോ തുള്ളിയും അമൂല്യമാണെന്ന് തിരിച്ചറിഞ്ഞ് പലരും മഴക്കുഴി നിര്‍മാണവും ജലസംഭരണപ്രവര്‍ത്തനങ്ങളുമെല്ലാം തങ്ങളാല് കഴിയും വിധം നടപ്പാക്കുമുന്നുമുണ്ട്്. എന്നാല് മഴക്കുഴി നിര്‍മിച്ച് മണ്ണിലേക്കിറക്കുവാനും കിണര്‍വെള്ളം റീചാര്‍ജ് ചെയ്യുവാനുമൊക്കെ ഉല്‍സാഹം കാണിക്കുന്ന മലയാളികള് ഇതിനേക്കാളൊക്കെ പ്രാധാന്യം നല്‍കേണ്ട മറ്റൊരു കാര്യം മറക്കുകയാണ്്. തോടുകളുടെയും നീര്‍ച്ചാലുകളുടെയും പുനരുജ്ജീവനം.\nമഴവെള്ളം ഒഴുകിപ്പോകുവാന് അനുവദിക്കരുതെന്നും ഒഴുകുന്ന വെള്ളം കടലിലേക്കു പോയി നഷ്ടപ്പെടുമെന്നുമുള്ള അറിവാണ്, മഴക്കുഴി നിര്‍മാണത്തിന് പ്രചാരമേകുന്നത്. തന്റെ പറമ്പിലെ വെള്ളം കുഴിയിലൂടെ മണ്ണിലേക്കിറക്കിയാല് തന്റെ വീട്ടിലെ കിണറിന് തന്നെയാണ് അതിന്റെ മെച്ചമെന്ന്് മഴക്കുഴി കുഴിച്ചവര് സ്വന്തം അനുഭവത്തിലൂടെ തിരിച്ചറിഞ്ഞിട്ടുണ്ട്്്്. എന്നാല് നാടിന്റെ തന്നെ നനവും പച്ചപ്പും നിലനിറുത്തുവാന് നീര്‍ച്ചാലുകളും തോടുകളും വഹിക്കുന്ന പങ്ക്് പലരും വിസ്മരിക്കുകയാണ്.\nപഴയ തലമുറയ്ക്ക്് നീര്‍ച്ചാലുകളെയും പരല്‍മീനുകളെയും ചേമ്പിലയെയുമൊക്ക ഒഴിവാക്കി തങ്ങളുടെ കുട്ടിക്കാലത്തെ മഴക്കാലത്തെ ഓര്‍ക്കുക തീര്‍ത്തും അസാധ്യമാണെങ്കിലും ഇവയൊക്കെ എന്താണെന്ന്് പോലും ഇന്ന്് പല കുട്ടികള്‍ക്കുമറിയില്ല. നാട്ടിന്‍പുറങ്ങളിലെ ഇടവഴികള് ടാറും കോണ്‍ക്രീറ്റുമണിഞ്ഞ് മോടി കൂട്ടിയതോടെ പാതയോരത്തെ നീര്‍ച്ചാലുകള് കേരളത്തില് അപ്രത്യക്ഷമായി. പലതും ഓടകളായി പരിണമിച്ചു. കാലവര്‍ഷക്കെടുതി നേരിടാനുള്ള ഫണ്ടിന്റെ ബലത്തില് തോടുകള് ഫുട്പാത്തുകളായി മാറി. അതിനടിയില് വെള്ളം ഒഴുകുന്നുണ്ടോ, ഒഴുകുന്നത് എന്തുവെള്ളമാണ്, എന്നൊന്നും ആര്‍ക്കുമറിയില്ല. ഈ ഫുട്പാത്തുകളിലെ സ്ലാബിനിടയില് ഒരു വിടവു കണ്ടാല് , പരിസരവാസികള്‍ക്കും പ്രദേശത്തെ കച്ചവടക്കാര്‍ക്കുമെല്ലാം തങ്ങളുടെ ദ്രവമാലിന്യങ്ങള് ഒഴുക്കിവിടാനുള്ള ഫണലായി അത് മാറാന് താമസമില്ല.\nകാര്‍ഷിക ആവശ്യങ്ങള്‍ക്കായി പതിറ്റാണ്ടുകള്‍ക്ക് മുന്‍പ് മനുഷ്യര് തന്നെ നിര്‍മിച്ചതോ പുഴകളുടെ സ്വാഭാവിക ഒഴുക്കും ഗതിമാറ്റവുമെല്ലാം മൂലം രൂപമെടുത്തതോ ആണ് കേരളത്തിലെ പല കൈത്തോടുകളും നീര്‍ച്ചാലുകളും. ഇന്നത്തെ ഓടകളാകട്ടെ, നാഗരികജീവിതം പുറന്തള്ളുന്ന മാലിന്യങ്ങള്‍ക്ക് വറ്റിത്തീരും വരെയോ അടുത്തുള്ള ജലാശയത്തില് എത്തിച്ചേരുന്നതുവരെയോ ഒഴുകാനുള്ള സംവിധാനങ്ങളും. അതുകൊണ്ടു തന്നെ ഇന്നത്തെ ഫുട്പാത്തുകള്‍ക്കടിയിലെ കോണ്‍ക്രീറ്റ് ഓടകള്‍ക്ക് സാധിക്കാത്ത പലതും നമ്മുടെ നാട്ടിന്‍പുറങ്ങളിലെ നീര്‍ച്ചാലുകള് നിര്‍വഹിച്ചിരുന്നു. മല്‍സ്യങ്ങളുടെ സഞ്ചാരപഥങ്ങളെന്ന നിലയിലും തുമ്പിയും തവളയും ആമയും നമഞ്ചിയുമുള്‍പ്പടെയുള്ള ജീവജാലങ്ങളുടെ ആവാസവ്യവസ്ഥയെന്ന നിലയിലും ഏറെ പാരിസ്ഥിതിക പ്രാധാന്യമുണ്ട്് നീര്‍ച്ചാലുകള്‍ക്ക്്്്.\nഇന്ന്, നന്നായൊന്ന് മഴപെയ്ത് പറമ്പിലെവിടെയെങ്കിലും വെള്ളം കെട്ടിക്കിടന്നാല് ജനങ്ങള് ആശങ്കാകുലരാവുകയായി. വെള്ളം കെട്ടിക്കിടന്നാല് കൊതുകു വളരുമെന്നത് തന്നെ പ്രധാന ഭയം. പറമ്പുകളോരോന്നും മതില്‍കെട്ടിത്തിരിച്ച്്് മലമണ്ണിട്ടു നികത്തി ഫഌറ്റും വില്ലകളും നിര്‍മിക്കുന്നവര് ഇത്തരത്തില് കൊതുകിനെ പേടിക്കുന്നതില് കാര്യമുണ്ട് താനും. ചപ്പുവവറുകളും വീട്ടില്‍നിന്നുള്ള മാലിന്യങ്ങളുമെല്ലാം കൂടി ചീഞ്ഞളിയുന്നതോടെ കെട്ടിക്കിടക്കുന്ന വെള്ളത്തില് കൊതുക് മുട്ടയിട്ടു പെരുകുന്നില്ലെങ്കിലേ അസ്വാഭാവികതയുള്ളു. ഈ സാഹചര്യത്തില് മഴക്കുഴികള് പോലും കൊതുകുകുഴികളായി മാറുന്നത് സ്വാഭാവികം.\nമഴക്കാലത്ത്് എല്ലാവരും വെള്ളത്തെ പഴിക്കുന്നു. വെള്ളം കെട്ടിക്കിടന്നാല് കൊതുകുവളര്‍ന്ന്് ചിക്കന്‍ഗുനിയയും ഡെങ്കിയും തക്കാളിപ്പനിയുമൊക്കെയുണ്ടാക്കുന്ന ഈ അവസ്ഥ കേരളത്തിലെത്തിയിട്ട്്് അധികകാലമായിട്ടില്ല. പണ്ടും കൊതുകുണ്ടായിരുന്നു, വെള്ളത്തില് മുട്ടയിടുമായിരുന്നു. എന്നാല് അവയൊന്നും വിരിഞ്ഞ് കൊതുകായി പറക്കാറില്ല. മാനത്തുകണ്ണികളും ചാണപ്പരലും തുപ്പലം കൊത്തിയുമെല്ലാമടങ്ങുന്ന ചെറുമീന്‍കൂട്ടങ്ങള് കൊതുകൂത്താടികളെ അകത്താക്കുമായിരുന്നു.\nഎവിടെ മീനുകള്, തുമ്പികള് ?\nഇന്ന്് പല വെള്ളക്കെട്ടുകളിലും മഷിയിട്ടു നോക്കിയാലും ഒരു മീന്‍കുഞ്ഞിനെപ്പോലും കണ്ടെത്താനാവില്ല എന്നായി സ്ഥിതി. എവിടെപ്പോയി ഈ മീനുകള് എന്നാകും ചോദ്യം. ഇവയ്‌ക്കെല്ലാം വംശനാശം സംഭവിച്ചതല്ല. വികസനത്തെ അതിജീവിച്ച്് അവയെല്ലാം ഈ ഭൂമുഖത്തുതന്നെയുണ്ട്്. എന്നാല് അവയുടെ സഞ്ചാരപഥങ്ങള് - കൈത്തോടുകളും നീര്‍ച്ചാലുകളും ഇല്ലാതായിരിക്കുന്നു. ഒരു ചെറു പഴുതുപോലും ബാക്കിയാകാതെ പറമ്പുകളില് മതില്‍കെട്ടി നാം അവയുടെ വഴികളടച്ചിരിക്കുന്നു.\nനീര്‍ച്ചാലുകളില് മീനുകള് മാത്രമല്ല കൊതുകുപിടിത്തക്കാരായുള്ളത്. മീനുകളുടെ വായിലകപ്പെടാതെ വിരിഞ്ഞിറങ്ങുന്ന കൊതുകുകള് പറന്നുയരുമ്പോള്‍ത്തന്നെ അവയെ അകത്താക്കാന് മറ്റൊരു കൂട്ടരുണ്ട്. തുമ്പികള്. ഒരു വലിയ തുമ്പി ഒറ്റ ദിവസം അന്‍പതിലേറെ, ചിലപ്പോള് നൂറോളം കൊതുകിനെ വരെ അകത്താക്കുമെന്ന്് ശാസ്ത്രലോകം പറയുന്നു. ഇത്തരം നാല് തുമ്പിയെ കിട്ടിയിരുന്നെങ്കില് കൊതുകിന്റെ കഥതീര്‍ക്കാമായിരുന്നു എന്ന്് ചിന്തിക്കാന് വരട്ടെ. തുമ്പികളുണ്ടാകണമെങ്കിലും നീര്‍ച്ചാലുകള് വേണം. തുമ്പികള് മുട്ടയിടുന്നത്് ചെറു ജലാശയങ്ങളിലും തോടുകളിലുമുള്ള ജലസസ്യങ്ങളുടെ ഇലകളിലാണ്. വിരിഞ്ഞിറങ്ങുന്ന തുമ്പിക്കുഞ്ഞുങ്ങള് വെള്ളത്തിനടിയില് ദീര്‍ഘകാലം വളര്‍ന്നശേഷമാണ് പറന്ന് പൊന്തുക. അതിനാല് പ്രദേശത്ത് തുമ്പിയുണ്ടാകണമെങ്കില് ദീര്‍ഘകാലം മുഴുവനും വെള്ളം കെട്ടിക്കിടക്കുന്ന ചെറുജലാശയങ്ങളുണ്ടാകണം. നമ്മുടെ നെല്‍വയലുകളും തീര്‍ത്തടങ്ങളും തുമ്പികളുടെയും ചെറുമീനുകളുടെയും ആവാസകേന്ദ്രമായി മാറുന്നത് ഇങ്ങിനെയാണ്. വീടും വിമാനത്താവളവുമൊക്കെയുണ്ടാക്കാനായി നീര്‍ത്തടങ്ങളും നെല്‍വയലുകളും നികത്തിയവര് ചെറു നീര്‍ച്ചാലുകളെപ്പോലും ഇല്ലാതാക്കി കോണ്‍ക്രീറ്റ് ഫുട്പാത്തുകളും ഓടകളുമുണ്ടാക്കിയപ്പോള് ഇല്ലാതായത് കൊതുകുകടിയില് നിന്ന്് ജനങ്ങളെ കാത്തുപോന്ന തുമ്പികളും ചെറുമീനുകളുമൊക്കെയാണെന്നര്‍ഥം.\nപല നദികളുടെയും യഥാര്‍ഥസമ്പത്ത്്് ബന്ധപ്പെട്ടൊഴുകുന്ന തോടുകളിലും ഇവയ്ക്കിടയിലുള്ള കുഴികളിലും കുളങ്ങളിലും നീര്‍ത്തടങ്ങളിലുമൊക്കെയാണ്. നെല്‍കൃഷിയ്ക്കായി നീര്‍ച്ചാലുകലുകളും തോടുകളും നിര്‍മിച്ച നമ്മുടെ പൂര്‍വികര് നദികളിലെ വെള്ളം കരയില് സൂക്ഷിക്കുന്ന ജലബാങ്കുകളാണ് യഥാര്‍ഥത്തില് നിര്‍മിച്ചത്്. മഴയല്‍പം വൈകിയാലും ഈ നീര്‍ത്തടങ്ങളില് മല്‍സ്യങ്ങളും തുമ്പിക്കുഞ്ഞുങ്ങളുമടക്കമുള്ള ജൈവസമ്പത്ത്് പായലുകള്‍ക്കിടയില് സുരക്ഷിതമായിരിക്കും. മീനമാസത്തിലെ കൊടുംചൂടിനുപോലും പായലിന്റെ അടിത്തട്ടിലുറങ്ങുന്ന മീനുകളിലേക്കും മറ്റു ചെറു ജീവികളിലേക്കുമെത്താനാവില്ല. പ്രകൃതിയുടെ മടിത്തട്ടിലുറങ്ങുന്ന ഈ ജീവജാലങ്ങള് മഴ പെയ്ത് നിറഞ്ഞൊഴുകുമ്പോള് പുറത്തുകടന്ന്് ചെറുനീര്‍ച്ചാലുകളിലൂടെയും കൈവഴികളിലൂടെയും മറ്റും പറമ്പുകളിലെ വെള്ളക്കെട്ടുകളില് കടന്നുചെന്ന്് അവിടം ശുദ്ധിയാക്കി, പ്രജനനം നടത്തി, വെള്ളം വറ്റുന്നതുവരെ അവിടെ ജീവിച്ച്് വേനല് കടുക്കുന്നതോടെ പായല്‍ത്തൊട്ടിലുകളിലേക്ക്്് തിരികെ പോയി അവിടെ കഴിഞ്ഞു കൂടുന്നു. അടുത്ത മഴവരെ. അതുകഴിഞ്ഞാല് വീണ്ടും നീര്‍ച്ചാലുകളിലൂടെയുള്ള യാത്ര. നാഗരികജീവിതത്തിനായുള്ള നമ്മുടെ അത്യാഗ്രഹത്തില് ഇല്ലാതാകുന്നത് പ്രകൃതിയുടെ ഈ താളമാണ്.\nവെള്ളക്കെട്ടിനെയും കൊതുകിനെയും പേടിച്ച് ഉള്ള ജലാശങ്ങള് കൂടി നികത്തുകയാണ് ഇന്ന്് പലരും ചെയ്യുന്നത്്. ഇത് കൂടുതല് വലിയ പാരിസ്ഥിതിക ദുരന്തത്തിലേക്ക്്് കേരളത്തെ കൊണ്ടുചെന്നെത്തിക്കുകയേയുള്ളൂ. കഴിയുന്നത്ര നീര്‍ച്ചാലുകള് നിര്‍മിച്ചും അവയെ പരസ്പരം ബന്ധപ്പെടുത്തുകയുമാണ് വേണ്ടത്. മഴക്കുഴി നിര്‍മാണവും അതോടൊപ്പം തുടരേണ്ടതുണ്ട്്്.പെയ്യുന്ന മഴ കഴിയുന്നത്ര മണ്ണില് സംഭരിക്കുവാന് ഇവ രണ്ടും വേണം. അതോടൊപ്പം തദ്ദേശിയ മല്‍സ്യങ്ങളെ, പ്രത്യേകിച്ചും മാനത്തുകണ്ണിയും പരലും പോലെയുള്ള ചെറുമീനുകളെ സമീപപ്രദേശങ്ങളില് നിന്ന് കണ്ടെത്തി ഈ നീര്‍ച്ചാലുകളെ ജൈവസമ്പന്നമാക്കാം. നീരൊഴുക്ക്് പുനസ്ഥാപിക്കപ്പെട്ടാല് വെള്ളം തെളിയും. അഴുകിയ മാലിന്യങ്ങള് തിന്നു തീര്‍ക്കാന് നമഞ്ചിയും ആമയും ഉടുമ്പുമെല്ലാം പിന്നാലെ വന്നെത്തിക്കൊള്ളും. അടിഞ്ഞുകൂടിയ മാലിന്യങ്ങള് നീക്കി കൈത്തോടുകള് വൃത്തിയാക്കാന് വേനല് വരെ കാത്തിരിക്കരുതെന്നര്‍ഥം.


ജിഎസ്ടി; റോയല് എന്‍ഫീല്‍ഡ് ബുള്ളറ്റ്, ക്ലാസിക്, തണ്ടര് ബേര്‍ഡുകളുടെ പുതുക്കിയ വില ഇങ്ങനെ | Keralabhooshanam.com | Breaking News, Latest News, Kerala, India and World news\nജിഎസ്ടി; റോയല് എന്‍ഫീല്‍ഡ് ബുള്ളറ്റ്, ക്ലാസിക്, തണ്ടര് ബേര്‍ഡുകളുടെ പുതുക്കിയ വില ഇങ്ങനെ\nBy web desk on 04/07/2017 Comments Off on ജിഎസ്ടി; റോയല് എന്‍ഫീല്‍ഡ് ബുള്ളറ്റ്, ക്ലാസിക്, തണ്ടര് ബേര്‍ഡുകളുടെ പുതുക്കിയ വില ഇങ്ങനെ\nജിഎസ്ടി നിലവില് വന്നതിന്റെ പശ്ചാത്തലത്തില് 350 സിസി എന്‍ജിന് ശേഷിക്ക് മുകളിലുള്ള മോട്ടോര്‍സൈക്കിളുകളുടെ വില വര്‍ധിച്ചിരിക്കുകയാണ്. വിലവര്‍ധനവ് ബാധിക്കുന്ന നിര്‍മ്മാതാക്കളില് മുന്‍പന്തിയിലാണ് റോയല് എന്‍ഫീല്‍ഡ്.\n350 സിസി എന്‍ജിന് ശേഷിക്ക് മുകളിലുള്ള മോട്ടോര്‍സൈക്കിളുകളില് 28 ശതമാനം നികുതിയും മൂന്ന് ശതമാനം അധിക സെസുമാണ് നിലകൊള്ളുന്നത്. തത്ഫലമായി മിക്ക റോയല് എന്‍ഫീല്‍ഡ് മോഡലുകളിലും 31 ശതമാനം നികുതിയാണ് ഈടാക്കാന് ആരംഭിച്ചിരിക്കുന്നതും. കാരണം 350 സിസി, 500 സിസി എന്‍ജിന് ശേഷിയോടെയുള്ള ബുള്ളറ്റ്, തണ്ടര്‍ബേര്‍ഡ്, ക്ലാസിക് മോട്ടോര്‍സൈക്കിളുകളാണ് റോയല് എന്‍ഫീല്‍ഡില് നിന്നും അണിനിരക്കുന്നത്.\nഅപ്പോള് ഇനി മുതല് റോയല് എന്‍ഫീല്‍ഡുകളുടെ വില എത്രയാകും? പുതുക്കിയ വില പ്രകാരം, റോയല് എന്‍ഫീല്‍ഡ് സ്റ്റാന്‍ഡേര്‍ഡ് 500 ല് 4500 രൂപയുടെ വിലവര്‍ധനവ് രേഖപ്പെടുത്തുന്നു. ഇതോടെ, 1,65810 രൂപ എക്‌സ്‌ഷോറൂം വിലയിലാണ് മോഡല് എത്തുക. 5000 രൂപയുടെ വിലവര്‍ധനവാണ് റോയല് എന്‍ഫീല്‍ഡ് ക്ലാസിക് 500 ല് വന്നെത്തിയിരിക്കുന്നത്. തത്ഫലമായി 1,75686 രൂപ വിലയിലാണ് ക്ലാസിക് 500 ഷോറൂമുകളില് ലഭ്യമാവുക.\nറോയല് എന്‍ഫീല്‍ഡ് തണ്ടര്‍ബേര്‍ഡ് 500 ലും 5000 രൂപയാണ് കമ്പനി വര്‍ധിപ്പിച്ചിരിക്കുന്നത്. 1,83662 രൂപ വിലയിലാണ് ഇനി മുതല് തണ്ടര്‍ബേര്‍ഡ് 500 സാന്നിധ്യമറിയിക്കുക. 499 സിസി, സിംഗിള് സിലിണ്ടര്, എയര്‍കൂള്‍ഡ്, ഫ്യൂവല് ഇഞ്ചക്ഷന് എന്‍ജിനിലാണ് റോയല് എന്‍ഫീല്‍ഡ് 500 എത്തുന്നത്. 27.2 ബിഎച്ച്പി കരുത്തും 41.3 എന്‍എം ടോര്‍ക്കും ഉത്പാദിപ്പിക്കുന്ന എന്‍ജിനില്5സ്പീഡ് ഗിയര്‍ബോക്‌സാണ് റോയല് എന്‍ഫീല്‍ഡ് ലഭ്യമാക്കുന്നതും.\nജിഎസ്ടി; റോയല് എന്‍ഫീല്‍ഡ് ബുള്ളറ്റ്, ക്ലാസിക്, തണ്ടര് ബേര്‍ഡുകളുടെ പുതുക്കിയ വില ഇങ്ങനെ added by on 04/07/2017


നാവേറ് - സര്‍വ്വവിജ്ഞാനകോശം\nഒരു നാടോടി വിശ്വാസം. ഒരു വ്യക്തിക്ക് സ്വയമേവയോ അല്ലാതെയോ മറ്റൊരാള്‍ക്ക് ദോഷം സംഭവിപ്പിക്കാനുള്ള ശക്തിയുണ്ട് എന്ന നാടോടി വിശ്വാസമാണ് ഇതിന്റെ അടിസ്ഥാനം. ദോഷം വ്യക്തിക്കോ അയാളുടെ സ്വത്തിനോ സംഭവിക്കാമെന്നു കരുതപ്പെടുന്നു. നോട്ടമോ പുകഴ്ത്തിപ്പറയലോ ആണ് ഇതിന്റെ നിമിത്തങ്ങളായി കണക്കാക്കപ്പെടുന്നത്.\nനോട്ടത്തിലൂടെ ദോഷം സംഭവിക്കുന്നു എന്ന വിശ്വാസമാണ് കണ്ണുദോഷം. അഭിപ്രായപ്രകടനത്തിലൂടെ ദോഷമുണ്ടാകുന്നു എന്ന വിശ്വാസമാണ് നാവുദോഷം. കണ്ണുദോഷം സംഭവിക്കല് കണ്ണേറ് എന്നും നാവുദോഷം സംഭവിക്കല് നാവേറ് എന്നും അറിയപ്പെടുന്നു.\n'നോക്കിക്കൊല്ലു'ന്നതിനും 'നോക്കിമുടിക്കു'ന്നതിനും ചിലര്‍ക്കു കഴിയുമെന്ന വിശ്വാസമാണ് കണ്ണേറിലുള്ളത്. നാവേറിന് 'പറഞ്ഞു കൊല്ലുന്ന'തിനും 'പറഞ്ഞു മുടിക്കു'ന്നതിനും കഴിവുള്ളവരുണ്ടെന്ന വിശ്വാസമാണ് ആധാരം. ഇവ രണ്ടും വ്യക്തികള്‍ക്കോ അവരുടെ സമ്പത്തിനോ ദോഷകാരണമാകാറുണ്ടെന്ന് പല കൂട്ടായ്മകളും കരുതുന്നു. അതുകൊണ്ട് നിരവധി പ്രതിരോധ പ്രതിവിധി കര്‍മങ്ങള് അവര് അനുഷ്ഠിച്ചു പോരുന്നതായി കാണാം. കണ്ണേറിനും നാവേറിനുമുള്ള പ്രതിരോധ കര്‍മങ്ങള്‍ക്കും പ്രതിവിധി കര്‍മങ്ങള്‍ക്കും മിക്കപ്പോഴും സമാന സ്വഭാവമുണ്ടായിരിക്കുകയോ അവ ഒന്നുതന്നെ ആയിരിക്കുകയോ ചെയ്യും. കാരണമാകുന്ന ശക്തിയെക്കുറിച്ചുള്ള വിശ്വാസവും സൂക്ഷ്മതലത്തില് ഒന്നാണെന്നു കാണാം. കണ്ണേറില് നോട്ടം കാരണമാണ് ദോഷം സംഭവിക്കുന്നത് എന്നു പറയുന്നുവെങ്കിലും നോട്ടത്തിലൂടെ ഒരാള് തന്റെ അഭിപ്രായ പ്രകടനം നടത്തുന്നു എന്നിടത്താണ് ഊന്നല്. നാവേറില് ഈ അഭിപ്രായം വാഗ്രൂപത്തില് പുറത്തുവരുന്നെന്നേയുളളൂ. ഈ വസ്തുതകള് കണ്ണേറിനെയും നാവേറിനെയും ഒരേ വിശ്വാസത്തിന്റെ തന്നെ രണ്ടുവശങ്ങളായി കാണുവാനാണ് പ്രേരിപ്പിക്കുന്നത്. മിക്ക സംസ്കാരങ്ങളിലും ഇവ രണ്ടിനെയും കുറിക്കാന് കരിങ്കണ്ണ് എന്നതിനു തുല്യമായ ഈവ്ള് ഐ (Evil eye) എന്ന വാക്കു മാത്രമേ പ്രബലമായുള്ളൂ. സെമിറ്റിക് രാജ്യങ്ങളിലെ കണ്ണേറു വിശ്വാസങ്ങളെപ്പറ്റി പഠിക്കാന് ശ്രമിച്ച അലന്‍ഡന്‍ഡസ് കണ്ണേറിനു നല്കിയിട്ടുള്ള നിര്‍വചനവും ഈ വസ്തുതയെ സാധൂകരിക്കുന്നുണ്ട്.\nകേരളത്തില് പലയിടത്തും പല പേരുകളിലാണ് ഈ വിശ്വാസം അറിയപ്പെടുന്നത്. ഉത്തരകേളത്തില് കണ്ണേറ്, പൊട്ടിക്കണ്ണ്, കരിങ്കണ്ണ് എന്നീ പേരുകള്‍ക്കാണ് പ്രാമുഖ്യം. തെക്കന് കേരളത്തില് കമ്പേറ്, കരിനാക്ക് എന്നീ പേരുകളും മധ്യകേരളത്തില് അപകണ്ണ്, ചീങ്കണ്ണ്, കാലന്റെ കണ്ണ് എന്നീ പേരുകളുമാണ് നിലവിലുള്ളത്. ഇടുക്കി ജില്ലയിലും മറ്റും ചില മലയോര പ്രദേശങ്ങളില് എതിരേറ് എന്ന പേര് ഉപയോഗിക്കുന്നതായി കാണാം. നാവുദോഷം, നാന്ദോഷം, കണ്ണുദോഷം, ദൃഷ്ടിദോഷം, വിളിശാപദോഷം, കണ്ണുപറ്റല്, കണ്ണുതട്ടല്, കണ്ണുകൊള്ളല് തുടങ്ങിയ പേരുകളും നിലവിലുണ്ട്.\nഇന്ത്യയിലെ ഇതര സംസ്കാരങ്ങളിലെന്നപോലെ കേരളത്തിലും കണ്ണേറ് സജീവമായി നിലനില്ക്കുന്ന ഒരു പരമ്പരാഗത വിശ്വാസമാണ്. മലയര്, വേലന്, കാണിക്കാര്, പാണന്, പുള്ളുവന് തുടങ്ങിയ സമുദായങ്ങള്‍ക്ക് തനതായ കണ്ണേറ്റനുഷ്ഠാനങ്ങളുണ്ട്. സാമാന്യ ജനതയുടെ ഇടയില് ഈ വിശ്വാസത്തിനുള്ള പ്രചാരത്തെ സൂചിപ്പിക്കുന്നവയാണ് നോക്കുകുത്തികള്. ശ്രദ്ധ തെറ്റിച്ച് കണ്ണേറില് നിന്ന് രക്ഷപ്പെടുക എന്ന വിശ്വാസമാണ് ഇവ സ്ഥാപിക്കുന്നതിനു പിന്നിലുള്ളത്. ഇതിനു പുറമേ മറ്റു നിരവധി പ്രതിവിധി കര്‍മങ്ങളും പ്രതിരോധ മാര്‍ഗങ്ങളും കേരളത്തില് പ്രയോഗത്തിലുണ്ട്. കണ്ണേറുമായി ബന്ധപ്പെട്ട നിരവധി കഥകളും പാട്ടുകളും അനുഷ്ഠാനങ്ങളും കേരളത്തിലെ മിക്ക കൂട്ടായ്മകളിലുമുണ്ട്.\nമനുഷ്യരില്, കുട്ടികള്, ഗര്‍ഭിണികള്, മുലയൂട്ടുന്ന അമ്മമാര്, സുന്ദരികള് തുടങ്ങിയവര്‍ക്കാണ് ഇത് എളുപ്പം ബാധിക്കുന്നത് എന്നാണ് കരുതപ്പെടുന്നത്. വീട്, വാഹനങ്ങള് തുടങ്ങിയവയ്ക്കും വളര്‍ത്തുമൃഗങ്ങള്‍ക്കും കണ്ണുപറ്റാന് സാധ്യതയേറും എന്ന വിശ്വാസവും നിലവിലുണ്ട്.\nകുട്ടികളുടെ സൗന്ദര്യവും ഓമനത്തവും കണ്ണേറു ക്ഷണിച്ചു വരുത്തുന്നു എന്ന വിശ്വാസമുള്ളതുകൊണ്ട്, അപരിചിതര് കുട്ടികളെ കാണാന് ഇടയാകുമ്പോഴും അവരെ ആരെങ്കിലും പുകഴ്ത്തുമ്പോഴും രക്ഷാകര്‍ത്താക്കള്‍ക്ക് ഭയം ഉണ്ടാകാറുണ്ട്. ഇതിനെ മറികടക്കുന്നതിനായാണ് അവര് കുട്ടിയുടെ കവിളത്ത് കറുത്ത പൊട്ട് തൊടുവിക്കുന്നത്. നാവേറ് പറ്റിയാല് ഉപ്പ്, മുളക്, പുളി, കുരുമുളക്, ചീനക്കാരം (ആലം), ചവിട്ടടി മണ്ണ്, കൂരച്ചാവി, കടുക്, മൂന്നു മുക്കുവഴിയിലെ മണ്ണ് ഇവയിലേതെങ്കിലും ഒന്നോ പലതോ കൊണ്ട് കുട്ടിയുടെ തലയ്ക്കുഴിഞ്ഞിടുന്ന പതിവുണ്ട്. വീട്ടിലുള്ളവര് തന്നെ നടത്തുന്ന ഈ പ്രതിവിധി കര്‍മം 'ഉഴിഞ്ഞിടല്' എന്നാണ് അറിയപ്പെടുന്നത്. മന്ത്രവാദിയെക്കൊണ്ട് വെള്ളം ജപിച്ചു തളിക്കുന്ന 'വെള്ളമോതല്' എന്ന അനുഷ്ഠാന ചികിത്സയും ഇതിനുപയോഗിച്ചു വരുന്നു.\nകണ്ണുദോഷവും നാവുദോഷവും ഉണ്ടാക്കുന്നവര് എന്ന് കരുതപ്പെടുന്നവരാണ് കരിങ്കണ്ണന്മാരും കരിനാക്കന്മാരും. കരിങ്കണ്ണന്മാര്‍ക്ക് ബാഹ്യമായ പ്രത്യേകതകളൊന്നും ഉള്ളതായി വിശ്വാസമില്ല. എന്നാല് കരിനാക്കന്മാര്‍ക്ക് നാവിനടിയില് കറുത്ത പുള്ളിയുള്ളതായി ചിലര് കരുതുന്നുണ്ട്.\nനാവേറിന് ആളെ കൊല്ലാനുള്ള ശക്തിയുണ്ടെന്ന് അറേബ്യന് ജനത വിശ്വസിച്ചുപോന്നിരുന്നു. റോമില് കരിങ്കണ്ണന്മാരെ ശിക്ഷിക്കുന്നതിന് പ്രത്യേക നിയമങ്ങള് തന്നെ ഉണ്ടായിരുന്നു. കുട്ടികള്‍ക്കും വളര്‍ത്തുമൃഗങ്ങള്‍ക്കുമാണ് നാവേറ് കൂടുതലായി ബാധിക്കുന്നത് എന്ന വിശ്വാസം ഗ്രീസ്, അയര്‍ലണ്ട്, സ്കോട്ലന്‍ഡ്, റോം തുടങ്ങിയ നാടുകളില് നിലനില്ക്കുന്നുണ്ട്. സിംഹളരുടെയിടയിലും മുസ്ലിങ്ങളുടെയിടയിലും സവിശേഷമായ കണ്ണേറു വിശ്വാസങ്ങളും അനുഷ്ഠാനങ്ങളും നിലനില്ക്കുന്നതായി സൂചനയുണ്ട്. അതിനെക്കുറിച്ചുള്ള ഫോക്ലോര് പഠനം ഇങ്ങനെ വിശകലനം ചെയ്യുന്നു "പ്രശംസ, നോട്ടം എന്നിവയിലൂടെ പുറത്തുവരുന്ന മനുഷ്യന്റെ അസൂയ വിനാശകാരിയാണ് എന്ന വിശ്വാസത്തിന്റെ ഫലമാണ് കണ്ണേറ് എന്ന സങ്കല്പനമെന്ന് കാണാം. അസൂയാജന്യവും ഐശ്വര്യനാശകവുമായ നോട്ടത്തിനും പ്രശംസയ്ക്കും കൂട്ടായ്മ കല്പിച്ചിട്ടുള്ള പേരാണ് കണ്ണേറ്.\nഇങ്ങനെ നോക്കുമ്പോള് അസൂയയുടെ പ്രത്യക്ഷീകരണങ്ങളായ നോട്ടം, പ്രശംസ എന്നിവയെ തടയുവാനെങ്കിലും കഴിഞ്ഞാല് കണ്ണേറിനെക്കുറിച്ചുള്ള ആശങ്ക ഒഴിവാക്കാനാകുമെന്ന് വരുന്നു. ഇതിന്റെ ഫലമായിട്ടുള്ളവയാണ് മിക്ക കണ്ണേറ് അനുഷ്ഠാനങ്ങളും. നോക്കു കുത്തികള്, കോമാളികള്, കുറ തുടങ്ങിയ പ്രതിരോധ മാര്‍ഗങ്ങളില് വ്യത്യസ്ത പ്രതീകാത്മക രീതികളിലൂടെ നോട്ടത്തെയും പ്രശംസയെയും തടയുകയാണ് ചെയ്യുന്നത്. ഇത് കണ്ണേറിനെക്കുറിച്ചുള്ള പരമ്പരാഗതങ്ങളും മനസ്സിന്റെ ആഴങ്ങളില് കുടികൊള്ളുന്നതുമായ ആശങ്കകളെ ദൂരീകരിക്കുന്നതിന് സഹായകമായിത്തീരുന്നു. ഇങ്ങനെ അസൂയ സൃഷ്ടിക്കുന്ന ഒരു ആശങ്കയും ആ ആശങ്കയെ പ്രതിരോധിക്കുന്നതിനുള്ള തന്ത്രവും ആശങ്ക യാഥാര്‍ഥ്യമായി ഭവിച്ചു എന്നു തോന്നിയാല് ചെയ്യുന്ന പ്രതിവിധി മാര്‍ഗങ്ങളും ചേര്‍ന്നതാണ് 'കണ്ണേറ്' നാവേറ് എന്ന ഫോക്ലോര് രൂപം.\n"http://web-edition.sarvavijnanakosam.gov.in/index.php?title=%E0%B4%A8%E0%B4%BE%E0%B4%B5%E0%B5%87%E0%B4%B1%E0%B5%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 06:48,9ഏപ്രില് 2011.\nഈ താള് 626 തവണ സന്ദര്‍ശിക്കപ്പെട്ടിട്ടുണ്ട്.


ദുബൈ, അബുദാബി വിമാനത്താവളത്തിലേക്ക് പ്രവേശനം അതത് വിസക്കാര്‍ക്ക് മാത്രം; പുതിയ നിബന്ധന\nHomeUAEദുബൈ, അബുദാബി വിമാനത്താവളത്തിലേക്ക് പ്രവേശനം അതത് വിസക്കാര്‍ക്ക് മാത്രം; പുതിയ നിബന്ധന\nദുബൈ, അബുദാബി വിമാനത്താവളത്തിലേക്ക് അതത് വിസക്കാര്‍ക്ക് മാത്രമേ പ്രവേശനം ഉണ്ടാവുകയുള്ളുവെന്ന് റിപ്പോര്‍ട്ട്. എയര് ഇന്ത്യ എക്‌സ്പ്രസ് ആണ് ഇത് സംബന്ധിച്ച് സർക്കുലർ പുറത്തിറക്കിയത്. ദുബൈ വിമാനത്താവളത്തില് ഇറങ്ങാന് ദുബൈ വിസക്കാര്‍ക്കും അബുദാബിയിലിറങ്ങാന് അബുദാബി വിസക്കാര്‍ക്കും മാത്രമേ അനുവാദം ഉണ്ടാവുകയുള്ളു.\nഇതിന്‍പ്രകാരം ഓഗസ്റ്റ് അഞ്ചിന് മുമ്പെടുത്ത ജിഡിആര്‍എഫ്എ (ജനറല് ഡയറക്ടറേറ്റ് ഓഫ് റെസിഡന്‍സി ആന്‍ഡ് ഫോറിന് അഫയേഴ്‌സ്) അംഗീകരിക്കില്ലെന്നും അധികൃതര് അറിയിച്ചു. ഇതിനായി പുതിയ അനുമതിയെടുക്കണമെന്നാണ് നിര്‍ദ്ദേശം.\nഎയര് ഇന്ത്യ എക്‌സ്പ്രസ്സ് പുറത്തിറക്കിയ പുതിയ സര്‍ക്കുലര് പ്രകാരം മറ്റ് എമിറേറ്റിലുള്ളവര്‍ക്ക് ദുബൈലോ, അബുദാബിയിലോ ഇറങ്ങാന് സാധിക്കില്ല. അവര് ഷാര്‍ജയിലേക്കോ റാസല്‍ഖൈമയിലേക്കോ ടിക്കറ്റെടുക്കേണ്ടതായി വരും.നേരത്തെ ദുബൈയിലേക്കും അബുദാബിയിലേക്കും ടിക്കെറ്റെടുത്തിട്ടുള്ള മറ്റു വിസക്കാര്‍ക്ക് ഇത് പ്രതിസന്ധി സൃഷ്ടിച്ചിരിക്കുകയാണ്.\nഅതേസമയം ദുബൈയിലെത്തുന്നവര്‍ക്ക് ജി ഡി ആര് എഫ് എയുടെ വെബ്‌സൈറ്റ് വഴിയും അബൂദബി ഉള്‍പെടെ മറ്റ് എമിറേറ്റിലുള്ളവര്‍ക്ക് ഐ സി എയുടെ വെബ്‌സൈറ്റ് വഴിയും അനുമതി തേടാവുന്നതാണ്.


MS Dhoni’s exclusion from India’s T20 squad comment Sourav Ganguly: ധോണിയെ പുറത്താക്കിയതിൽ എനിക്ക് അതിശയമില്ല: സൗരവ് ഗാംഗുലി\nMs%e2%80%89dhonis Exclusion From Indias T20 Squad Comment Sourav Ganguly\nധോണിയെ പുറത്താക്കിയതിൽ എനിക്ക് അതിശയമില്ല: സൗരവ് ഗാംഗുലി\n2020 ലെ ടി20 ലോകകപ്പിലും ധോണി കളിക്കുമെന്ന് എനിക്ക് തോന്നുന്നില്ല\nOctober 31, 2018 01:47:15 pm\nടി20 യിൽനിന്നും എം.എസ്.ധോണിയെ പുറത്താക്കിയ തീരുമാനം തന്നെ അദ്ഭുതപ്പെടുത്തിയില്ലെന്ന് പറഞ്ഞിരിക്കുകയാണ് മുൻ ഇന്ത്യൻ നായകൻ സൗരവ് ഗാംഗുലി. ”ധോണിയെ ടി20 യിൽ നിന്നും പുറത്താക്കിയതിൽ എനിക്ക് അദ്ഭുതം തോന്നുന്നില്ല. ധോണിയുടെ പ്രകടനം വളരെ മോശമാണ്. 2020 ലെ ടി20 ലോകകപ്പിലും ധോണി കളിക്കുമെന്ന് എനിക്ക് തോന്നുന്നില്ല. അതിനാലാണ് സെലക്ടർമാർ നല്ല ഫോമിലുളള റിഷഭ് പന്തിന് അവസരം നൽകിയത്”, ഇന്ത്യ ടിവിയോട് ഗാംഗുലി പറഞ്ഞു.\n2019 ലെ ലോകകപ്പ് വരെ ധോണിയെ ടീമിൽ നിലനിർത്താൻ സെലക്ടർമാർക്ക് ഉദ്ദേശ്യമുണ്ടെങ്കിൽ അദ്ദേഹത്തിന് കൂടുതൽ മത്സരങ്ങളിൽ കളിക്കാൻ അവസരം ഒരുക്കണമെന്നും ഗാംഗുലി ആവശ്യപ്പെട്ടു. ”ആഭ്യന്തര മത്സരങ്ങളിൽ ധോണി കളിക്കാറില്ല. വെസ്റ്റ് ഇൻഡീസിനെതിരായ അവസാന മത്സരത്തിനുശേഷം ഓസ്ട്രേലിയയിൽ നടക്കാൻ പോകുന്ന ഏകദിന മത്സരങ്ങളിലാണ് ധണി കളിക്കുക. അതിനുശേഷം ന്യൂസിലൻഡിനെതിരായ മത്സരങ്ങളിലും. ഇവയ്ക്ക് രണ്ടിനും ഇടയിൽ വലിയ ഗ്യാപ്പുണ്ട്”, ഗാംഗുലി പറഞ്ഞു.\n”രഞ്ജി ട്രോഫിയിൽ ധോണിക്ക് കളിക്കാനാകുമോയെന്ന് സെലക്ടർമാർ അദ്ദേഹത്തോട് ചോദിക്കണം. അങ്ങനെയെങ്കിൽ ധോണിക്ക് ടച്ച് നഷ്ടപ്പെടാതെ തന്റെ ഫോം നിലനിർത്താൻ കഴിയും. ഒരാൾ എത്ര വലിയ കളിക്കാരനാണെങ്കിലും തുടർച്ചയായി മത്സരങ്ങൾ കളിക്കാതിരുന്നാൽ അയാളുടെ പ്രകടനത്തെ അത് ബാധിക്കും”, ഗാംഗുലി വ്യക്തമാക്കി.\nTags: Indian Cricket Team, MS Dhoni, saurav ganguly


ഒമിക്രോണ് തീവ്രമായേക്കില്ലെന്ന് കേന്ദ്രം; രോഗലക്ഷണങ്ങള് നേരിയ തോതില് മാത്രം • Suprabhaatham\nDecember 4, 2021 | 12:47 pm IST\nന്യൂഡല്‍ഹി: ഒമിക്രോണ് വകഭേദം രാജ്യത്ത് കൊവിഡ് മൂന്നാം തരംഗത്തിന് ഇടയാക്കുമോയെന്ന കാര്യത്തില് ഉറപ്പില്ലെന്ന് കേന്ദ്ര ആരോഗ്യമന്ത്രാലയം. രോഗലക്ഷണങ്ങള് നേരിയ തോതില് മാത്രമാണ് പ്രകടമാകുന്നതെന്നാണ് കേന്ദ്രം വ്യക്തമാക്കുന്നത്. മുന് വകഭേദങ്ങളേക്കാള് വേഗത്തില് സുഖപ്പെടുന്നുണ്ട്. അതിനാല് ഒമിക്രോണ് ഇന്ത്യയില് തീവ്രമായേക്കില്ലെന്നാണ് കേന്ദ്രം വ്യക്തമാക്കുന്നത്.\nരോഗലക്ഷണങ്ങള് കുറവാണെങ്കിലും രോഗവ്യാപനം തടയുന്നതിനുള്ള മുന്‍കരുതലെന്ന നിലയിലാണ് ഇവരെ ആശുപത്രികളില് പ്രവേശിപ്പിച്ചിരിക്കുന്നത്. അതുകൊണ്ടുതന്നെ അനിഷ്ട സംഭവങ്ങളുണ്ടാകുമെന്ന് സൂചനകളില്ലെന്നും കേന്ദ്രം വിലയിരുത്തുന്നു\nനിലവിലെ കൊവിഡ് വാക്‌സിന് ഒമിക്രോണിനും പര്യാപ്തമാണെന്ന് കേന്ദ്രം അറിയിച്ചു. ബൂസ്റ്റര് ഡോസ് വാക്‌സിനെടുത്തവര്‍ക്ക് രണ്ടുഡോസ് വാക്‌സിനെടുത്തവരേക്കാള് 93 ശതമാനം പ്രതിരോധശേഷി കൂടുതലാണെന്ന് യു.കെ. അടക്കമുള്ള രാജ്യങ്ങളിലെ ആരോഗ്യവിദഗ്ധര് അവകാശപ്പെട്ടിട്ടുണ്ട്.


ബിജെപി എം പി ലോക്കറ്റ് ചാറ്റർജിക്ക് കൊവിഡ് സ്ഥിരീകരിച്ചു\nJul 3, 2020, 06:30 pm IST\nകൊൽക്കത്ത: പശ്ചിമ ബംഗാളിൽ നിന്നുള്ള ബിജെപി എം പി ലോക്കറ്റ് ചാറ്റർജിക്ക് കൊവിഡ് 19 രോഗബാധ സ്ഥിരീകരിച്ചു. ഒരാഴ്ചയായി താൻ വീട്ടിൽ ഐസൊലേഷനിൽ കഴിയുകയാണെന്നും നേരിയ പനിയല്ലാതെ കാര്യമായ ബുദ്ധിമുട്ടുകൾ ഒന്നും തന്നെയില്ലെന്നും അവർ അറിയിച്ചു.\nഅഭിനയം വിട്ട് രാഷ്ട്രീയത്തിൽ പ്രവേശിച്ച ലോക്കറ്റ് ചറ്റർജി പശ്ചിമ ബംഗാളിലെ ഹൂഗ്ലിയിൽ നിന്നുള്ള ബിജെപിയുടെ ലോക്സഭാംഗമാണ്.\nഅതേസമയം പശ്ചിമ ബംഗാളിൽ കൊവിഡ് ബാധ നിയന്ത്രണാതീതമായി വ്യാപിക്കുകയാണ്. സംസ്ഥാനത്തെ ആകെ രോഗബാധിതരുടെ എണ്ണം 6000 പിന്നിട്ടു. 700 പേർ ഇവിടെ രോഗം ബാധിച്ച് മരണത്തിനു കീഴടങ്ങി.\nTags: MAINbjp mp locket chatterjeeCovid 19 India\nചൈനക്ക് മറുപടി നൽകാനുറച്ച് ഇന്ത്യ; ദലൈലാമയ്ക്ക് ഭാരതരത്ന നൽകാനുള്ള നിർദ്ദേശം കേന്ദ്രം പരിഗണിച്ചേക്കും


കൊച്ചി മെട്രോയുടെ പാലാരിവട്ടം മുതല് മഹാരാജാസ് ഗ്രൗണ്ട് വരെയുള്ള പാതയിലെ സര്‍വിസ് രാവിലെ 11ന് എറണാകുളം ടൗണ്‍ഹാളില് നടക്കുന്ന ചടങ്ങില് മുഖ്യമന്ത്രി പിണറായി വിജയന് ഉദ്ഘാടനം ചെയ്യും. കേന്ദ്ര നഗരവികസന മന്ത്രി ഹര്‍ദീപ്‌സിങ് പുരി മുഖ്യാതിഥിയാകും.\nഉദ്ഘാടന ചടങ്ങിന് മുന്നോടിയായി കലൂര് ജവഹര്‍ലാല് നെഹ്‌റു സ്‌റ്റേഡിയം സ്‌റ്റേഷനില് രാവിലെ മുഖ്യമന്ത്രിയും കേന്ദ്രമന്ത്രിയും ചേര്‍ന്ന് പുതിയ പാതയിലെ സര്‍വിസ് ഫ്‌ലാഗ് ഓഫ് ചെയ്യും. തുടര്‍ന്ന് 10.30ന് വിശിഷ്ടാതിഥികള് കലൂരിലെ സ്‌റ്റേഷനില്‍നിന്ന് മെട്രോ ട്രെയിനില് യാത്ര ചെയ്യും. ഇതിനുശേഷമാണ് ടൗണ്‍ഹാളിലെ ഉദ്ഘാടന ചടങ്ങ്.\nആലുവയ്ക്കും പാലാരിവട്ടത്തിനുമിടയിലെ 13 കിലോമീറ്റര് പാതയിലെ സര്‍വിസ് ജൂണ് 17ന് പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തിരുന്നു. മഹാരാജാസ് ഗ്രൗണ്ട് വരെ നീളുമ്പോള് മെട്രോ ഓടുന്ന ദൂരം 18 കിലോമീറ്ററാകും. ഉദ്ഘാടനദിവസം കന്നിയാത്രക്കാര്‍ക്ക് തങ്ങളുടെ കാരിക്കേച്ചറുകള് സ്വന്തമാക്കാന് കൊച്ചി മെട്രോ റെയില് ലിമിറ്റഡ് (കെ.എം.ആര്.എല്) അവസരമൊരുക്കിയിട്ടുണ്ട്. 10 കാര്‍ട്ടൂണിസ്റ്റുകളുടെ നേതൃത്വത്തില് ഉച്ചക്ക് 12 മുതല് രണ്ടുവരെ കലൂര് ജവഹര്‍ലാല് നെഹ്‌റു സ്‌റ്റേഡിയം സ്‌റ്റേഷനിലാണ് തത്സമയ കാരിക്കേച്ചര് രചന.\nഎം എന് വിജയന്റെ ചരമവാര്‍ഷികദിനം


താന് അഭിനയിച്ച സിനിമ കണ്ട് മമ്മൂട്ടി തിയേറ്ററിലിരുന്ന് കരഞ്ഞു!\nബുധന്, 12 സെപ്‌റ്റംബര് 2018 (15:08 IST)\nമമ്മൂട്ടി മലയാളത്തിന്‍റെ മെഗാസ്റ്റാറാണ്. എന്നാല് അദ്ദേഹം മലയാളത്തിന്‍റെ മഹാനടനുമാണ്. വലിയ താരവും മികച്ച നടനുമായിരിക്കുക എന്നത് അപൂര്‍വ്വം ചിലര്‍ക്ക് മാത്രം കഴിയുന്ന കാര്യം. മിക്കപ്പോഴും മമ്മൂട്ടിയിലെ താരത്തിന് വിളങ്ങാന് പാകമായ കഥകളായിരിക്കും അദ്ദേഹത്തെ തേടിയെത്തുന്നത്. അദ്ദേഹത്തിലെ നടനെ ഫലപ്രദമായി ഉപയോഗിക്കാന് കഴിയുന്ന കഥകള് തേടിവരുന്നത് വല്ലപ്പോഴുമാണ്.\nലോഹിതദാസ് ആദ്യമായി തിരക്കഥയെഴുതിയ ‘തനിയാവര്‍ത്തനം’ എന്ന ചിത്രം ഇപ്പോഴും ആര്‍ക്കും മറക്കാന് കഴിയാത്തത് ആ സിനിമയിലെ മമ്മൂട്ടിയുടെ അസാധാരണമായ അഭിനയപ്രകടനം കൊണ്ടുകൂടിയാണ്. സിബി മലയിലായിരുന്നു ആ സിനിമ സംവിധാനം ചെയ്തത്. ഒരു കുടുംബത്തില് പാരമ്പര്യമായി പുരുഷന്‍മാര്‍ക്ക് ഭ്രാന്ത് വരുന്നു. ഈ തലമുറയില് അതിന് സാധ്യത ബാലഗോപാലന് മാഷിനാണ്. അദ്ദേഹത്തിന് ഭ്രാന്തുണ്ടോയെന്ന് വീട്ടുകാരും നാട്ടുകാരും സംശയിച്ചുതുടങ്ങുന്നു. അങ്ങനെ സമൂഹം അയാളെ ഒരു ഭ്രാന്തനാക്കി മാറ്റുന്നു.\nമനസ് കഴച്ചുപൊട്ടുന്ന അസ്വസ്ഥതയോടെയല്ലാതെ ഈ സിനിമ കണ്ടുതീര്‍ക്കാനാവില്ല എന്ന് പ്രശസ്ത സാഹിത്യകാരി സാറാജോസഫ് പറഞ്ഞിട്ടുണ്ട്. അത് സത്യവുമാണ്. ബാലഗോപാലന് മാഷിന്‍റെ ദയനീയാവസ്ഥ ഇന്നും ഏവരെയും വേദനിപ്പിക്കുന്നു. ചിത്രം പുറത്തിറങ്ങി ആദ്യദിനം തന്നെ മികച്ച സിനിമയെന്ന പേരുനേടി. അതോടെ തിയേറ്ററിലെത്തി സിനിമ കാണണമെന്ന ആഗ്രഹം മമ്മൂട്ടിക്കുണ്ടായി.\nഅടുത്ത സുഹൃത്തായ കുഞ്ചനൊപ്പമാണ് മമ്മൂട്ടി തനിയാവര്‍ത്തനം കാണാന് പോയത്. സിനിമയുടെ ക്ലൈമാക്സ് കണ്ട് തിയേറ്ററില് എല്ലാവരും കരയുകയാണ്. കുഞ്ചന്‍റെ കണ്ണുകളും നിറഞ്ഞൊഴുകി. കുഞ്ചന് തിരിഞ്ഞ് മമ്മൂട്ടിയെ നോക്കിയപ്പോള് അദ്ദേഹവും കരയുകയാണ്. സ്വന്തം സിനിമ കണ്ട്, അത് സ്വന്തം സിനിമയാണെന്നുപോലും മറന്ന് കഥയില് ലയിച്ച് ഒരു നടന് കരയുന്നത് താന് ആദ്യമായി കാണുകയായിരുന്നു എന്ന് കുഞ്ചന് പിന്നീട് പറഞ്ഞിട്ടുണ്ട്.\nതനിയാവര്‍ത്തനം കലാപരമായും സാമ്പത്തികമായും വിജയിച്ച ചിത്രമായിരുന്നു. സിബിമലയില് - ലോഹിതദാസ് എന്ന വലിയ കൂട്ടുകെട്ടിന് തുടക്കം കുറിച്ച സിനിമ. മമ്മൂട്ടിയെന്ന നടന്‍റെ ഏറ്റവും മികച്ച ചില അഭിനയമുഹൂര്‍ത്തങ്ങള് ആ സിനിമയിലേതാണ് എന്ന് നിസംശയം പറയാം.\nജയ് ജവാൻ; ആദ്യം ധീരജവാന്മാർക്ക് സല്യൂട്ട്, പിന്നെ യാത്ര- മമ്മൂട്ടിയുടെ ആദരം\nമമ്മൂട്ടിക്കൊപ്പം അഭിനയിക്കണം, പക്ഷേ ലിസ്റ്റിൽ ഒന്നാം സ്ഥാനം മറ്റൊരാൾക്ക്: ബോളിവുഡ് നടി ഫ്‌ളോറ സൈനി\n‘മോഹൻലാൽ സെറ്റിലേക്ക് വരുന്നുണ്ട്, അവന്റെ ഇഷ്ടത്തിനനുസരിച്ചുള്ള ഭക്ഷണം ഉണ്ടാക്കണം’- മമ്മൂട്ടി വിളിച്ചു പറഞ്ഞു!\nമമ്മൂട്ടിയുടെ ബിഗ് ബജറ്റ് ചിത്രം, വടക്കൻ വീരഗാഥ 2- ഹരിഹരൻ പറയുന്നു


ചിത്രങ്ങൾ ദുരുപയോഗം ചെയ്തു; ഭവ്നിന്ദര് സിങ്ങിനെതിരെ നിയമ നടപടിയുമായി അമല പോൾ-Amala Paul to file defamation case against singer Bhavninder Singh | Indian Express Malayalam\namala paul to file defamation case against singer bhavninder singh\nപരമ്പരാഗത രാജസ്ഥാനി വധൂവരന്മാരുടെ വേഷത്തിൽ ഇരുവരും നിൽക്കുന്ന ചിത്രം വിവാഹ ചിത്രമാണെന്ന് തെറ്റിദ്ധരിക്കപ്പെടുകയും സോഷ്യൽ മീഡിയയിൽ ചർച്ചയാവുകയും ചെയ്തിരുന്നു\nUpdated: November 7, 2020 10:01:47 am\nഫോട്ടോ ഷൂട്ടിനായി പകർത്തിയ ചിത്രം ദുരുപയോഗം ചെയ്തെന്ന് ചൂണ്ടിക്കാട്ടി ഗായകൻ ഭവ്നിന്ദര് സിങ്ങിനെതിരെ നിയമനടപടിയുമായി ന‌ടി അമല പോൾ. കുറച്ചു നാളുകൾക്ക് മുൻപ് ഭവ്നിന്ദര് സിംഗ് സമൂഹ മാധ്യമങ്ങളിൽ പങ്കുവച്ച ചിത്രമാണ് വിവാദമായത്.\nസമൂഹ മാധ്യമങ്ങളില് അമലാ പോളിന്റെ രണ്ടാമത്തെ വിവാഹം കഴിഞ്ഞുവെന്ന രീതിയില് ചിത്രങ്ങള് പ്രചരിച്ചിരുന്നു. പരമ്പരാഗത രാജസ്ഥാനി വധൂവരന്മാരുടെ വേഷത്തിൽ ഇരുവരും നിൽക്കുന്ന ചിത്രം വിവാഹ ചിത്രമാണെന്ന് തെറ്റിദ്ധരിക്കപ്പെടുകയും സോഷ്യൽ മീഡിയയിൽ ചർച്ചയാവുകയും ചെയ്തിരുന്നു. ഈ വാർത്തയെ നിഷേധിക്കാനോ എന്തെങ്കിലും അഭിപ്രായം പറയാനോ നടി തയ്യാറായിരുന്നില്ല.\nഎന്നാല് തന്റെ അനുമതി ഇല്ലാതെയാണ് ഭവ്നിന്ദര് ചിത്രങ്ങള് സമൂഹമാധ്യമത്തില് പങ്കുവച്ചതെന്നാണ് താരം പറയുന്നത്. പങ്കുവച്ച് അല്‍പസമയത്തിനകം തന്നെ ഭവ്നിന്ദര് ചിത്രങ്ങള് പിന്‍വലിച്ചിരുന്നു.\nഇപ്പോൾ ഭവ്നിന്ദര് സിങ്ങിനെതിരെ അപകീർത്തി കേസ് ഫയൽ ചെയ്തിരിക്കുകയാണ് അമല. ഭവ്നിന്ദര് സിങ്ങിനെതിരെ നൽകിയ മാനനഷ്ട കേസിന് മദ്രാസ് ഹൈക്കോടതി അനുമതി നൽകിയിട്ടുണ്ട്.\nWeb Title: Amala paul to file defamation case against singer bhavninder singh\nജെ സി ഡാനിയേല് പുരസ്‌കാരം ഹരിഹരന്


പ്രതിരോധ ഉപകരണങ്ങൾ കൈമാറി : Deepika.com Nattu Visesham\nThursday, June 10, 2021 10:11 PM IST\nമാന്നാർ: ചെന്നിത്തല പഞ്ചായത്തിന് കോവിഡ് പ്രതിരോധ സാമഗ്രികൾ മാവേലിക്കര ബ്ലോക്ക് പഞ്ചായത്ത് കൈമാറി. ചെന്നിത്തല പഞ്ചായത്തിലേക്ക് ഡൊമിസലറി കെയർ സെന്‍ററിന്‍റെ പ്രവർത്തനത്തിനാവശ്യമായ സാധന സാമഗ്രികളാണ് ബ്ലോക്ക് പ്രസിഡന്‍റ് എൻ. ഇന്ദിരാ ദാസ് പഞ്ചായത്ത് പ്രസിഡന്‍റ് ബിന്ദു പ്രദീപിനു കൈമാറിയത്. ബ്ലോക്ക് വൈസ്പ്രസിഡന്‍റ് സുകുമാരി തങ്കച്ചൻ, സ്റ്റാൻഡിംഗ് കമ്മിറ്റി ചെയർമാൻ ഷീല, മെംബറായ ടിനു സേവ്യർ, ഉമാ താരാനാഥ് എന്നിവർ പങ്കെടുത്തു.\nഅമ്പലപ്പുഴ: കോവിഡ് പ്രതിരോധ ഉപകരണങ്ങൾ നൽകി സഹകരണ ബാങ്കും. കരുമാടി സർവീസ് സഹകരണ ബാങ്കാണ് അമ്പലപ്പുഴ തെക്ക് പഞ്ചായത്തിനായി കോവിഡ് പ്രതിരോധ ഉപകരണങ്ങൾ കൈമാറിയത്.\nപഞ്ചായത്തിനു കീഴിൽ കെ.കെ. കുഞ്ചുപിള്ള സ്മാരക സ്കൂളിൽ ആരംഭിച്ച ഡിസിസിയിലേക്ക് മാസ്ക് , ഗ്ലൗസ്, പൾസ് ഓക്സിമീറ്റർ എന്നിവയാണ് വിതരണം ചെയ്തത്. അമ്പലപ്പുഴ തെക്ക് പഞ്ചായത്ത് ഹാളിൽ നടന്ന ചടങ്ങിൽ ബാങ്ക് പ്രസിഡന്‍റ് ജി. ഷിബുവിൽനിന്നു പഞ്ചായത്ത് പ്രസിഡന്‍റ് കെ. കവിത ഏറ്റുവാങ്ങി.


Emalayalee.com - സൗദിയില് മൂന്ന് മാസത്തിനിടെ തൊഴില് നഷ്ടമായത് നാലുലക്ഷം പേര്‍ക്ക്\nസൗദിയില് മൂന്ന് മാസത്തിനിടെ തൊഴില് നഷ്ടമായത് നാലുലക്ഷം പേര്‍ക്ക്\nറിയാദ്: കോവിഡ് വ്യാപനത്തെത്തുടര്‍ന്നുണ്ടായ പ്രതിസന്ധിയില് കഴിഞ്ഞ മൂന്നു മാസത്തിനിടയില് സൗദി അറേബ്യയില് തൊഴില് നഷ്ടമായത് നാലുലക്ഷം ആളുകള്‍ക്ക്. ഏപ്രില് മുതല് ജൂണ് വരെയുള്ള കാലഘട്ടത്തില് സൗദി ലേബര് മാര്‍ക്കറ്റില് ജനറല് അതോറിട്ടി ഓഫ് സ്റ്റാറ്റിസ്റ്റിക്‌സ് നടത്തിയ പഠനത്തിലാണ് ഇക്കാര്യം വെളിപ്പെട്ടതെന്ന് പ്രാദേശിക മാധ്യമങ്ങള് റിപ്പോര്‍ട്ട് ചെയ്തു. ജോലി നഷ്ട്ടപ്പെട്ടവരില് വിദേശികളും സ്വദേശികളും ഉള്‍പ്പെടുന്നു.\nഏപ്രില് മുതല് ജൂണ് വരെയുള്ള കാലയളവില് പുരുഷന്മാരും സ്ത്രീകളും ഉള്‍പ്പെടെ 53,000 സൗദികളാണ് തങ്ങളുടെ ജോലി രാജിവച്ചത്. 36,000 പേരുടെ ജോലി കരാര് പൂര്‍ത്തിയായി. 11,000 സ്വദേശികളെയാണ് ഇക്കാലയളവില് ജോലിയില് നിന്നും പിരിച്ചു വിട്ടത്. ഇതോടെ മൊത്തം തൊഴില് നഷ്ട്ടമായ സ്വദേശികളുടെ എണ്ണം ഒരു ലക്ഷത്തി പതിനാറായിരമാണ്.\nഅതേസമയം ഇതേ കാലയളവില് തൊഴില് നഷ്ടമായ വിദേശികളുടെ എണ്ണം 2,84,000 ആണെന്നും പഠനം സൂചിപ്പിക്കുന്നു. ഇവരില് 60,000 പേരാണ് ജോലി രാജിവച്ചത്. സൗദിയില് തൊഴിലില്ലായ്മ നിരക്ക് 15.4 ശതമാനമായാണ് കഴിഞ്ഞ മൂന്നു മാസത്തിനിടെ വര്‍ധിച്ചത്. ജനുവരി മുതല് മാര്‍ച്ച് വരെയുള്ള കാലയളവില് ഇത് 11.8 ശതമാനം മാത്രമായിരുന്നു. കൊവിഡ് പ്രതിസന്ധിയില് ഗുരുതരമായ തൊഴില് പ്രശ്‌നങ്ങളാണ് സൗദി അറേബ്യ നേരിടുന്നത്.\nസൗദി അറേബ്യയിലെ വിദേശ തൊഴിലാളികളില് ഭൂരിപക്ഷം ഇന്ത്യക്കാരാണ്. 2019 ഡിസംബര് മുതല് നാട്ടിലേക്ക് വന്ന പതിനായിരക്കണക്കിന് ഇന്ത്യക്കാരാണ് തിരിച്ചു പോകാന് കഴിയാതെ വിഷമിക്കുന്നത്. മിക്ക രാജ്യങ്ങളില് നിന്നും സൗദിയിലേക്ക് തിരിച്ചു പറക്കാന് അനുമതി ലഭിച്ചിട്ടും ഇന്ത്യക്കാര്‍ക്ക് നേരിട്ട് സൗദിയിലേക്ക് പോകാന് ഇനിയും സാധ്യമായിട്ടില്ല. സൗദിയില് ഓഫിസുകളെല്ലാം സാധാരണ പോലെ പ്രവര്‍ത്തനം തുടങ്ങിയെങ്കിലും മിക്ക ഓഫീസുകളിലും ജോലിക്കാരില്ലാത്തതിനാല് പ്രതിസന്ധി നേരിടുകയാണ്. അവധിക്ക് നാട്ടില് വന്ന അനേകം ആളുകള്‍ക്ക് തിരിച്ചു പോകാന് കഴിയാത്തതിനാല് ജോലി നഷ്ട്ടപ്പെട്ട സാഹചര്യവുമുണ്ട്.


Mathrubhumi agaist Ramaleela and Dileep - Malayalam Filmibeat\n| Published: Thursday, September 28, 2017, 15:34 [IST]\nനടി ആക്രമിക്കപ്പെട്ട കേസില് ദിലീപിന് പങ്കുണ്ടെന്ന് അഭ്യൂഹങ്ങള് പ്രചരിച്ചപ്പോള് മുതല് മാധ്യമങ്ങള് ദിലീപിനെതിരായി വാര്‍ത്തകള് നല്‍കിത്തുടങ്ങിയിരുന്നു. മാതൃഭൂമി ശക്തമായി രംഗത്ത് വന്നതോടെ മാതൃഭൂമി അവതാരകന് വേണുവിനെതിരെ രൂക്ഷമായ വിമര്‍ശനങ്ങളുമായി ദിലീപ് രംഗത്ത് എത്തിയിരുന്നു. ദിലീപ് അറസ്റ്റിലായതോടെ ഈ വിഷയം മാതൃഭൂമി ആഘോഷമാക്കി.\nഇതോടെ ചാനലുകള്‍ക്കെതിരെ താരങ്ങളും രംഗത്ത് വന്നു. ഓണക്കാലത്ത് ചാനല് പരിപാടികളില് പങ്കെടുക്കേണ്ടന്ന് താരങ്ങളും തീരുമാനിച്ചു. ഇപ്പോഴിതാ മാതൃഭൂമി ദിലീപ് പോര് പുതിയ തലത്തിലേക്ക് എത്തിയിരിക്കുകയാണ്. രാമലീലയ്‌ക്കെതിരെ പ്രത്യക്ഷത്തില് രംഗത്തെത്തിയിരിക്കുകയാണ് മാതൃഭൂമി.\nദിലീപിന് എതിരായി ശക്തമായി നിലപാട് കൈകൊണ്ടിരുന്ന മാതൃഭൂമി ബുധനാഴ്ച രാത്രി മുതല് രാമലീലയ്‌ക്കെതിരെ രംഗത്ത് വന്നിരിക്കുകയാണ്. വൈകുന്നേരത്തെ ചാനല് ചര്‍ച്ചയിലും രാവിലെ ചിത്രത്തേക്കുറിച്ച് വന്ന റിപ്പോര്‍ട്ടുകളിലും മോശം അഭിപ്രായമാണ് മാതൃഭൂമി നല്‍കിയത്.\nരാമലീല കാണാന് പോകുന്നത് ശരിയോ\nകേരള സമൂഹം നാളെ രാമലീല കാണന് പോകുന്നത് ശരിയാണോ എന്നായിരുന്നു ബുധനാഴ്ച രാത്രിയില് മാതൃഭൂമി ചാനല് ചര്‍ച്ച ചെയ്തത്. രാമലീലയ്‌ക്കെതിരെ മാതൃഭൂമിക്ക് ശക്തമായ അജണ്ട ഉണ്ടായിരുന്നു എന്ന് വ്യക്തമാക്കുന്നതായിരുന്നു അത്.\nരാമലീലയ്ക്ക് തണുപ്പന് പ്രതികരണം\nറിലീസിന് തലേന്ന് രാത്രി ചര്‍ച്ച ചെയ്തിട്ടും തീരാതെ, രാമലീലയ്ക്ക് തണുപ്പന് പ്രതികരണം എന്ന് രീതിയിലായിരുന്നു മാതൃഭൂമിയുടെ പ്രഭാതം തുടങ്ങിയത്. സ്ത്രീകളും കുടുംബ പ്രേക്ഷകരും തിയറ്ററില് എത്തുമെന്ന് തോന്നുന്നില്ല എന്നായിരുന്നു മാതൃഭൂമിയുടെ കണ്ടെത്തല്. ഫാന്‍സുകാര് മാത്രമാണ് ചിത്രത്തിന്റെ ആദ്യ പ്രദര്‍ശനത്തിന് എത്തിയത് എന്നുമായിരുന്നു റിപ്പോര്‍ട്ട്.\nഓണക്കാലത്ത് തിയറ്ററിലെത്തിയ ഒരു ചിത്രങ്ങളുടേയും പരസ്യം മാതൃഭൂമി പത്രത്തിനോ ചാനലിനോ ലഭിച്ചിരുന്നില്ല. മറ്റ് പ്രസിദ്ധീകരണങ്ങള്‍ക്ക് വേണ്ടി അഭിമുഖത്തിനും ചിത്രങ്ങള്‍ക്കുമായി താരങ്ങളെ സമീപിച്ചെങ്കിലും ആരും സമ്മതിച്ചിരുന്നില്ല.\nനിലപാട് മാറ്റി മാതൃഭൂമി\nഇതോടെ റിലീസ് ചിത്രങ്ങള്‍ക്ക് പോസിറ്റീവ് റിവ്യു ആദ്യ ദിവസം നല്‍കുക എന്ന നിലപാട് മാതൃഭൂമി മാറ്റി. മോഹന്‍ലാല് മമ്മൂട്ടി ചിത്രങ്ങള്‍ക്കായിരുന്നു പത്രത്തിന്റെ ആദ്യ പ്രഹരം. മുന്‍നിര മാധ്യമങ്ങളില് മാതൃഭൂമി മാത്രം ഇത്രയും മോശമായി രണ്ട് ചിത്രങ്ങളേക്കുറിച്ചും റിവ്യു നല്‍കിയത്.\nരാമലീലയുടെ പരസ്യവും ഇല്ല\nദേശാഭിമാനിക്കും ജനയുഗത്തിനും ഫ്രണ്ട് പേജില് തന്നെ രാമലീല പരസ്യം നല്‍കിയെങ്കിലും മാതൃഭൂമിയില് ഉണ്ടായിരുന്നില്ല. പരസ്യങ്ങളില് നിന്നും മാതൃഭൂമിയെ പൂര്‍ണമായും തഴയുകയാണെന്ന സൂചനയാണ് ഈ നീക്കം നല്‍കുന്നത്.\nസോഷ്യല് മീഡിയ പൊളിച്ചടുക്കുന്നു\nമാതൃഭൂമിയുടെ ഈ ദിലീപ് വിരുദ്ധ നിലപാട് സോഷ്യല് മീഡയയില് വന് ചര്‍ച്ചയായി മാറിയിരിക്കുകയാണ്. ആരും ആര്‍ക്കും നിര്‍ദേശം കൊടുത്തിട്ടല്ല ജനങ്ങള് സിനിമ കാണുന്നതെന്നും ഫേസ്ബുക്കില് പ്രത്യക്ഷപ്പെട്ട ഒരു ശക്തമായ കുറിപ്പില് കാണാം.\nആര്‍ക്കും ആരേയും തടയാന് അവകാശമില്ല\n15 കോടി മുതല് മുടക്കിയ ഒരു ചിത്രം പുറത്ത് ഇറങ്ങേണ്ട എന്ന് ആഗ്രഹിക്കുന്നവര് ആ തുക നിര്‍മാതാവിന് തിരിച്ച് കൊടുക്കുക. അല്ലാത്ത പക്ഷം സിനിമ കാണാന് താല്പര്യമുള്ളവര് സിനിമ കാണുക, ആഗ്രഹമില്ലാത്തവര് കാണണ്ട. ആര്‍ക്കും ആരേയും തടയാന് അവകാശമില്ലെന്നും കുറിപ്പില് പറയുന്നു.\nനടി ആക്രമിക്കപ്പെട്ട കേസുമായി ബന്ധപ്പെട്ട് ദിലീപിനെ പ്രതിക്കൂട്ടില് നിര്‍ത്തി രാമലീല എന്ന സിനിമ കാണരുതെന്ന് ആവശ്യപ്പെടുന്ന മാതൃഭൂമി മറന്ന് പോയ ഒന്നിനെ കമന്റ് ബോക്‌സില് ഒരാള് ഓര്‍മിപ്പിക്കുന്നുണ്ട്. സഹപ്രവര്‍ത്തകയെ പീഡിപ്പിച്ചതിന് മാതൃഭൂമിയിലെ ഒരു ജീവനക്കാരനും അറസ്റ്റിലാണെന്ന വസ്തുത.\nമാതൃഭൂമി ചാനലും ബഹിഷ്‌കരിക്കണം\nമാതൃഭൂമിയുടെ ലോജിക്കില് ചിന്തിക്കുകയാണെങ്കില് സഹപ്രവര്‍ത്തകയെ പീഡിപ്പിച്ചതിന് ഒരുത്തന് ജയിലില് കിടക്കുന്ന മാതൃഭൂമി ചാനല് ആരും കാണരുതെന്നാണ് ഒരുവന് കമന്റെ ചെയ്തിരിക്കുന്നത്. അതിന് പിന്തുണച്ചും നിരവധിപ്പേര് എത്തി.\nരാമലീലയ്‌ക്കെതിരെ മാതൃഭൂമി നടത്തുന്ന നീക്കങ്ങളെ തുറന്ന് കാട്ടുന്ന ഫേസ്ബുക്ക് കുറിപ്പ് വായിക്കാം.\nRead more about: ramaleela dileep arun gopi sachi mathrubhumi malayalam cinema രാമലീല ദിലീപ് അരുണ് ഗോപി സച്ചി മാതൃഭൂമി മലയാളം സിനിമ\nMathrubhumi agaist Ramaleela and Dileep.\nStory first published: Thursday, September 28, 2017, 15:34 [IST]


തൊടുപുഴയില് കൊവിഡ് ഫസ്റ്റ് ലൈന് ട്രീറ്റ്‌മെന്റ് സെന്റര് പ്രവര്‍ത്തന സജ്ജമായി\nJuly 19, 2020 06:45:42 pm IST\nഇടുക്കി: ജില്ലയിലെ രണ്ടാമത്തെ കൊവിഡ് ഫസ്റ്റ് ലൈന് ട്രീറ്റ്‌മെന്റ് സെന്റര് (സി.എഫ്.എല്.ടി.സി) തൊടുപുഴയില് പ്രവര്‍ത്തന സജ്ജമായി. വെങ്ങല്ലൂര് മങ്ങാട്ട് കവല ബൈപ്പാസിലെ സ്വകാര്യ റസിഡന്‍സിയില് പ്രവര്‍ത്തിക്കുന്ന കേന്ദ്രത്തില് 103 കിടക്കകളാണ് തയ്യാറാക്കിയിരിക്കുന്നത്. ഇതിനായി ദുരന്തനിവാരണ നിയമപ്രകാരം സ്ഥാപനത്തിന്റെ എല്ലാ മുറികളും ഹാളുകളും കോമ്പൌണ്ടും ഏറ്റെടുത്ത് തൊടുപുഴ നഗരസഭാ സെക്രട്ടറിക്ക് കൈമാറിയതായി ജില്ലാ കളക്ടര് ഉത്തരവിട്ടു. അടുത്തദിവസം മുതല് ഇവിടേക്ക് രോഗികളെ പ്രവേശിപ്പിച്ച് തുടങ്ങും.\nകൊവിഡ് പോസിറ്റീവാണെങ്കിലും ലക്ഷണമോ ആരോഗ്യപ്രശ്‌നങ്ങളോ ഇല്ലാത്തവരെ ചികില്‍സിക്കുന്നതിനാണ് ആരോഗ്യവകുപ്പ് നിര്‍ദേശത്തിന്റെ അടിസ്ഥാനത്തില് കൊവിഡ് ഫസ്റ്റ് ലൈന് ട്രീറ്റ്‌മെന്റ് സെന്റര് തുറന്നത്. ഇവിടെ പ്രവേശിപ്പിക്കുന്ന രോഗികളുടെ പരിശോധനാഫലം നെഗറ്റീവ് ആകുംവരെ സെന്ററില് തന്നെയാവും പാര്‍പ്പിക്കുക. സ്ത്രീകള്‍ക്കും പുരുഷന്‍മാര്‍ക്കുമായി പ്രത്യേകം വാര്‍ഡുകളും ഇവിടെ സജ്ജമാക്കിയിട്ടുണ്ട്. അടിയന്തരസാഹചര്യത്തില് 15 പേരെ കൂടി ഇവിടെ ചികില്‍സിക്കാനാവും.\nരോഗികളെ കിടത്തിച്ചികില്‍സിക്കുന്നതിനായി വാര്‍ഡുകള് ആറ് ബെഡ് വീതം അടങ്ങിയ വിവിധ ക്യാബിനുകളാക്കി തിരിച്ചിട്ടുണ്ട്. അഡ്മിറ്റ് ചെയ്യുന്ന രോഗികളുടെ മാനസിക സമ്മര്‍ദം കുറയ്ക്കുന്നതിനായി ടി.വി., മൊബൈല്, ഇന്റര്‍നെറ്റ് സൗകര്യവും ഇവിടെയേര്‍പ്പെടുത്തിയിട്ടുണ്ട്. രോഗികള്‍ക്കും സ്റ്റാഫുകള്‍ക്കും അഡ്മിനിസ്‌ട്രേഷനുമായി മൂന്ന് ബ്ലോക്കുകള് പുതിയ കേന്ദ്രത്തില് തയ്യാറാക്കിയിട്ടുണ്ട്. ജീവനക്കാരെ ടേണ് അടിസ്ഥാനത്തിലാണ് നിയോഗിച്ചിരിക്കുന്നത്. 10 ദിവസത്തെ ഡ്യൂട്ടി അടങ്ങുന്നതാണ് ഒരു ടേണ്.\nഒരു ടേണില് നാല് ഡോക്ടര്‍മാര്, ഹെഡ് നഴ്‌സ്, ആറ് സ്റ്റാഫ് നഴ്‌സുമാര്, ആറ് നഴ്‌സിങ് അസിസ്റ്റന്റുമാര്, 12 ക്ലീനിങ് സ്റ്റാഫുകള്, ഡാറ്റാ എന്‍ട്രി ഓപ്പറേറ്റര്, വോളന്റിയര്‍മാര്, ഫാര്‍മസിസ്റ്റ്, പബ്ലിക് ഹെല്‍ത്ത് സ്റ്റാഫ് എന്നിവരാണുണ്ടാവുക. ഇവരെ കൂടാതെ ആംബുലന്‍സും െ്രെഡവര്‍മാരും സെക്യൂരിറ്റി ജീവനക്കാരെയും സെന്ററിലേക്ക് നിയോഗിച്ചിട്ടുണ്ട്. ഇതോടൊപ്പം തന്നെ പോലീസ് സേവനം ലഭ്യമാക്കുന്നതിനായി പോലിസ് എയ്ഡ് പോസ്റ്റുമുണ്ട്. ജില്ലാ ആശുപത്രി സൂപ്രണ്ടിന്റെ നിരീക്ഷണത്തിലായിരിക്കും സെന്ററിന്റെ പ്രവര്‍ത്തനങ്ങള്. സെന്ററിന്റെ പ്രവര്‍ത്തനത്തിനാവശ്യമായ ആശുപത്രിഅനുബന്ധ ഉപകരണങ്ങള് ഇവിടേക്ക് എത്തിച്ചിട്ടുണ്ട്.\nരോഗികളുമായി നേരിട്ടിടപഴകുന്ന ഡോക്ടര്‍മാര്, നഴ്‌സുമാര് എന്നിവരുള്‍പ്പെടെയുള്ളവരെ പ്രത്യേകം പ്രവേശന കവാടത്തിലൂടെയാണ് വാര്‍ഡിലേക്ക് പ്രവേശിപ്പിക്കുക. ഇവര് ഡ്യൂട്ടിക്ക് കയറുന്നതിന് മുമ്പായി പിപിഇ കിറ്റുള്‍പ്പെടെയുള്ള സുരക്ഷാസംവിധാനങ്ങള് ധരിക്കുന്നതിനായി പ്രത്യേകം മുറി തയ്യാറാക്കിയിട്ടുണ്ട്. ഡ്യൂട്ടി കഴിഞ്ഞ് മടങ്ങുന്നത് മറ്റൊരു വഴിയിലൂടെയാണ്. ഇവര്‍ക്ക് സുരക്ഷാ കിറ്റ് നീക്കം ചെയ്ത് സാനിട്ടൈസര് ഷവറില് ദേഹശുദ്ധി വരുത്തി 20 മിനിട്ടിന് ശേഷമാണ് പുറത്തിറങ്ങാനാവുക. ജീവനക്കാര്‍ക്കായി സമീപത്ത് ഇതേ കോമ്പൌണ്ടില് തന്നെ മറ്റൊരു ഹാളില് താമസ സൗകര്യമേര്‍പ്പെടുത്തിയിട്ടുണ്ട്.\nസ്റ്റാഫുകള്‍ക്ക് ക്വാറന്റൈനില് കഴിയുന്നതിനുമുള്ള സൗകര്യങ്ങള് പുതിയ കേന്ദ്രത്തിലുണ്ടാവും. ഇതോടൊപ്പം അടുക്കളയും രോഗികള്‍ക്കും ജീവനക്കാര്‍ക്കും ഭക്ഷണം കഴിക്കുന്നതിനായി പ്രത്യേകം ഹാളും ഇവിടെ സജ്ജീകരിച്ചിട്ടുണ്ട്. തൊടുപുഴ നഗരസഭയുടേയും താലൂക്കിലെ മറ്റ് പഞ്ചായത്തുകളുടേയും മേല്‍നോട്ടത്തിലാണ് അടുക്കളയുടെ പ്രവര്‍ത്തനം. രോഗസ്ഥിരീകരണത്തിനായി സ്രവ പരിശോധനയ്ക്ക് എത്തുന്നവരെയും, രോഗ ലക്ഷണമുള്ളവരെയും, രോഗികളെന്ന് സംശയിക്കുന്നവരെയും ഇവിടെയാണ് പ്രവേശിപ്പിക്കുക. സെന്റിനെന്റല് സര്‍വൈലന്‍സ് പ്രകാരം സാംപിളുകള് എടുക്കുന്നതിനായി എത്തുന്നവര്‍ക്കായും അവരെയെത്തിക്കുന്ന വാഹനങ്ങളുടെ പാര്‍ക്കിങ്ങിനായും പുതിയ കേന്ദ്രത്തില് പ്രത്യേകം സൗകര്യമേര്‍പ്പെടുത്തിയിട്ടുണ്ട്.\nആരോഗ്യവകുപ്പിന്റെ മേല്‍നോട്ടത്തിലാണ് സെന്റര് പ്രവര്‍ത്തിക്കുക. ജില്ലാ മെഡിക്കല് ഓഫീസിന്റെയും തൊടുപുഴ നഗരസഭയുടെയും സന്നദ്ധ സംഘടനകളുടെയും സഹായത്തോടെയാണ് സെന്ററിലെ അടിസ്ഥാന സൗകര്യങ്ങള് ക്രമീകരിച്ചിട്ടുള്ളത്. ഫസ്റ്റ് ലൈന് ട്രീറ്റ്‌മെന്റ് സെന്റര് മാനേജ്‌മെന്റ് കമ്മിറ്റിക്കാണ് ചികില്‍സാകേന്ദ്രത്തിന്റെ പ്രവര്‍ത്തന ഏകോപന ചുമതല. തൊടുപുഴ നഗരസഭാധ്യക്ഷ സിസിലി ജോസാണ് കേന്ദ്രത്തിന്റെ ചെയര്‍പേഴ്‌സന്. ഡെപ്യൂട്ടി ഡിഎംഒ ഡോ.പി എന് അജി സിഎഫ്എല്‍ടിസിയുടെ ജില്ലാ നോഡല് ഓഫിസറായി പ്രവര്‍ത്തിക്കും. തൊടുപുഴയിലെ സെന്ററിന്റെ മെഡിക്കല് ഓഫിസറായി ഡോ. കെ സി ചാക്കോയും നോഡല് ഓഫിസറായി ഡോ. ജെറി സെബാസ്റ്റ്യനും പ്രവര്‍ത്തിക്കും.


ചൈന ഐട്യൂൺസ് ബ്ലോക്ക് ചെയ്തു | ശാസ്ത്രകൗതുകം\nചൈന ഐട്യൂൺസ് ബ്ലോക്ക് ചെയ്തു\nആപ്പിൾ ഐപോഡ് ലോകത്ത് വലിയ തരംഗമായിരിക്കാം. ചൈനയ്ക്ക് അതിൽ വലിയ രസം തോന്നുന്നില്ല. ഐപോഡിൽ സംഗീതം കേൾക്കണമെങ്കിൽ ഐട്യൂൺസ് മ്യൂസിക് സ്റ്റോറിൽ നിന്ന് ഓൺലൈനായി പണംകൊടുത്ത് വാങ്ങണം. എന്നാൽ കഴിഞ്ഞ 21-ാം തീയതി മുതൽ ഐട്യൂൺസ് പൂർണ്ണമായും ബ്ലോക്ക് ചെയ്തിരിക്കയാണ് ചൈന.\nഐട്യൂൺസിൽ ലഭ്യമായ എൺപത് ലക്ഷത്തിൽപരം ഗാനങ്ങളിൽ ചൈനയെ ചൊടിപ്പിച്ചതു് ഒരൊറ്റ ആൽബമാണ് – സോങ്ങ്സ് ഫോർ ടിബറ്റ് എന്ന ആൽബം. അഭിപ്രായ സ്വാതന്ത്ര്യത്തിന്റെ കാര്യത്തിൽ ചൈനീസ് വന്മതിലിനെതിരെ ലോകവ്യാപക പ്രതിഷേധം ഉയർത്താൻ ഈ ഗാനങ്ങൾ ഉപയോഗപ്പെടുത്തുന്നതിൽ ടിബറ്റൻ പ്രക്ഷോഭകാരികൾ വിജയിച്ചിരുന്നു.\n“ടിബറ്റൻ പ്രക്ഷോഭത്തോട് ഐക്യദാർഢ്യം പ്രഖ്യാപിച്ച് 40 (ഒളിംപിക്) അത്‌ലീറ്റുകൾ ആൽബം ഡൗൺലോഡ് ചെയ്തതായി ഞങ്ങൾ വാർത്താക്കുറിപ്പ് നൽകിയിരുന്നു. അതായിരിക്കാം ചൈനീസ് സർക്കാരിനെ ചൊടിപ്പിച്ചത്. അതോടെ എല്ലാം ബ്ലോക്കായി,” ആൽബം പുറത്തിറക്കിയ ആർട്ട് ഓഫ് പീസ് ഫൗണ്ടേഷന്റെ എക്സിക്യൂട്ടീവ് ഡയറക്ടർ മൈക്കൽ വോൾ പറഞ്ഞു.\n“ഐട്യൂൺസിന് ഐട്യൂൺസ് സ്റ്റോറിൽ കണക്ട് ചെയ്യാനാവുന്നില്ല. നിങ്ങളുടെ നെറ്റ്‌വർക്ക് കണക്ഷൻ സജീവമാണോ എന്ന് ഉറപ്പുവരുത്തിയ ശേഷം വീണ്ടും ശ്രമിക്കുക” എന്ന സന്ദേശമാണ് ഐട്യൂൺസ് എടുക്കാൻ ശ്രമിക്കുമ്പോൾ ചൈനയിൽ വരിക. സംഭവത്തെക്കുറിച്ച് പ്രതികരിക്കാൻ ആപ്പിൾ വിസമ്മതിച്ചു.\nചൈനീസ് ഭാഷയിൽ ഐട്യൂൺസിന്റെ പ്രാദേശിക പതിപ്പില്ലെങ്കിലും ബ്ലോക്ക് നിലവിൽ വരുംമുമ്പ് ഇംഗ്ലീഷ് സൈറ്റിൽ നിന്ന് വിവാദമായ ആൽബമടക്കമുള്ള ഗാനങ്ങൾ ആവശ്യാനുസരണം ഡൗൺലോഡ് ചെയ്യാമായിരുന്നു. ചൈനീസ് സര്‍ക്കാർ തങ്ങൾക്ക് എതിർപ്പ് തോന്നുന്ന ഓൺലൈൻ മെറ്റീരിയൽ ബ്ലോക്ക് ചെയ്യാൻ 30,000 പേരെ നിയമിച്ചിട്ടുണ്ടെന്നാണ് ഗാർഡിയൻ ദിനപത്രം റിപ്പോർട്ട് ചെയ്തത്.\nഅലാനിസ് മോറിസെറ്റി, ഗാർബേജ്, ഇമോജൻ ഹീപ്, മോബി, സ്റ്റിങ്, സൂസന്നെ വേഗാ, അണ്ടർവേൾഡ് തുടങ്ങി പല പ്രമുഖ ആർട്ടിസ്റ്റുകളും ആൽബത്തിൽ പാടിയിട്ടുണ്ട്. ഇതു കൂടാതെ ദലൈലാമയുടെ 15 മിനിറ്റ് നീളുന്ന ഒരു പ്രഭാഷണവും ഉൾക്കൊള്ളിച്ചിട്ടുണ്ട്. ആൽബത്തെക്കുറിച്ച് ഐട്യൂൺസിൽ നൽകിയിരിക്കുന്ന വിശദീകരണപ്രകാരം ആൽബത്തിന്റെ വിൽപ്പനയിലൂടെ ലഭിക്കുന്ന പണം ടിബറ്റൻ സംസ്കാരം സംരക്ഷിക്കാനായി ദലൈലാമ മുൻതൂക്കം നൽകുന്ന പദ്ധതികൾക്ക് വിനിയോഗിക്കും.\nഓഗസ്റ്റ് ആദ്യവാരം ഏറ്റവുമധികം വിറ്റഴിക്കപ്പെട്ട ഐട്യൂൺസ് റോക് ആൽബമായിരുന്നു സോങ്ങ്സ് ഫോർ ടിബറ്റ്.\nPosted in Web | മുദ്രകള്: apple, china, internet censorship, ipod, itunes, tibet\n« പായൽ വളർത്തിയാൽ രണ്ടുണ്ട് കാര്യം\nസെപ്തംബറിൽ ടെക്നോപാർക്കിൽ ഗ്നൂ/ലിനക്സ് ഇൻസ്റ്റാൾ ഫെസ്റ്റ് »


ഗള്‍ഫ് മേഖലയിലെ വീഡിയോ സ്ട്രീമിംഗ് മേഖലയില് 50% വളര്‍ച്ചയുണ്ടാകും - FUTURE KERALA - Daily on Business Economy and Society\nപ്രാദേശിക വീഡിയോ സ്ട്രീമിംഗ് പ്ലാറ്റ്‌ഫോമായ സ്റ്റാര്‍സ്‌പ്ലേയാണ് വിപണിവിഹതത്തിന്റെ നല്ലൊരു ശതമാനവും കൈയാളുന്നത്\nദുബായ്: ഗള്‍ഫ് മേഖലയിലെ ഓണ്‍ലൈന് സബ്‌സ്‌ക്രിപ്ഷന് വീഡിയോ വിപണി(ഒടിടി) 2020 ആകുമ്പോഴേക്കും 50 ശതമാനം വളര്‍ച്ച കൈവരിക്കുമെന്ന് പഠനം. ആഗോള ഗവേഷണ സ്ഥാപനമായ ഐഎച്ച്എസ് മാര്‍ക്കിറ്റ് ആണ് പഠനം നടത്തിയത്. നിലവില് പെയ്ഡ് ടിവി വിപണിയുടെ 25 ശതമാനം വരുമിത്.\nനിലവില് പ്രാദേശിക സ്ട്രീമിംഗ് പ്ലാറ്റ്‌ഫോമായ സ്റ്റാര്‍സ് പ്ലേയാണ് 26 ശതമാനം വിഹിതത്തോടെ ഒടിടി വിപണിയില് മുന്നിട്ട് നില്‍ക്കുന്നത്. ഈ രംഗത്തെ ആഗോള ഭീമനായ നെറ്റ് ഫഌക്‌സിന് 16 ശതമാനം മാത്രമാണ് വിപണി വിഹിതം. രണ്ടാം സ്ഥാനമാണ് നെറ്റ്ഫഌക്‌സിനുള്ളത്. ഐസിഐഫഌക്‌സ് 11 ശതമാനം വിപിണി വിഹിതത്തോടെ മൂന്നാം സ്ഥാനത്തുണ്ടെന്നും പഠനം പറയുന്നു.\nനിലവില് കമ്പനിയുടെ സിഇഒ പദവിയിലിരിക്കുന്ന മാസ് ഷേഖ് ആണ് 2015ല് സ്റ്റാര്‍സ്‌പ്ലേക്ക് തുട്ടമിട്ടത്\nഓണ്‍ലൈന് വിഡിയോ സബ്‌സ്‌ക്രിപ്ഷനുകളുടെ വളര്‍ച്ച അതിവേഗത്തിലാണെന്നാണ് പഠനത്തില് ചൂണ്ടിക്കാണിക്കുന്നത്. 2013നും 2022നും ഇടയ്ക്ക് ഈ സേവനത്തില് 64.2 ശതമാനത്തിന്റെ വാര്‍ഷിക വളര്‍ച്ച ഉണ്ടായേക്കാമെന്നാണ് സൂചന. ഈ കാലയളഴില് ഒടിടി സബ്‌സ്‌ക്രിപ്ഷനുകള് അഞ്ച് ദശലക്ഷത്തിലധികമാകുമെന്നും റിപ്പോര്‍ട്ട് പറയുന്നു. മേഖലയില് ഏറ്റവും കൂടുതല് വരുമാനം ലഭിക്കുന്നതും സ്റ്റാര്‍സ്‌പ്ലേക്ക് തന്നെയാണ്.\nഅടുത്തിടെയാണ് ഈ കമ്പനി 125 മില്ല്യണ് ഡോളറിന്റെ നിക്ഷേപം സമാഹരിച്ചത്. ഡൗണ്‍ലോഡ് ചെയ്യാനുള്ള ഓപ്ഷനുകള് ഉള്‍പ്പടെ നിരവധി ഫീച്ചറുകളാണ് ഇവര് അവതരിപ്പിച്ചത്. നിരവധി ടെലികമ്യൂണിക്കേഷന് കമ്പനികളുമായി പങ്കാളിത്തത്തില് ഏര്‍പ്പെടുകയും ചെയ്തു. എത്തിസലാത്ത്, ഡ്യു, സൗദി ടെലികോം ഗ്രൂപ്പ്, ഊരെഡൂ ഗ്രൂപ്പ്, ഓറഞ്ച് ജോര്‍ദാന്, ഓറഞ്ച് ഈജിപ്റ്റ്, ഓറഞ്ച് മൊറോക്കോ തുടങ്ങിയ ടെലികോം കമ്പനികളുമായി ഇവര് പങ്കാളിത്തത്തില് ഏര്‍പ്പെട്ടിട്ടുണ്ട്.\nനിലവില് കമ്പനിയുടെ സിഇഒ പദവിയിലിരിക്കുന്ന മാസ് ഷേഖ് ആണ് 2015ല് സ്റ്റാര്‍സ്‌പ്ലേക്ക് തുട്ടമിട്ടത്.\nTags:\tvideo streaming in the gulf region will grow by 50%


വനിത Archives - Page2of 8 - Calicut Journal\nHome » വനിത (page 2)\nരാഷ്ട്രീയത്തിലേക്ക് ഇറങ്ങുന്നുവെന്ന വാര്‍ത്തകള് നിഷേധിച്ച് നടി മഞ്ജു വാര്യര്. ഒരു രാഷ്ട്രീയ പാര്‍ട്ടിയുമായും യോജിച്ച് പ്രവര്‍ത്തിക്കാന് ആഗ്രഹിക്കുന്നില്ലെന്നും ഇതും സംബന്ധിച്ച് ആരുമായും ചര്‍ച്ച നടത്തിയിട്ടില്ലെന്നും മഞ്ജു പറഞ്ഞു. മഞ്ജു വാര്യര് കോണ്‍ഗ്രസില് ചേര്‍ന്ന പ്രവര്‍ത്തിക്കാന് താത്പര്യപ്പെടുന്നതായുള്ള വാര്‍ത്തകള് നേരത്തെ പുറത്തു വന്നിരുന്നു. കോണ്‍ഗ്രസുമായി സഹകരിച്ച് പ്രവര്‍ത്തിക്കാന് താത്പര്യമുണ്ടെന്ന് അറിയിച്ച് നേതൃത്വവുമായി മഞ്ജു വാര്യര് കൂടിയാലോചനകള് നടത്തിയെന്ന തരത്തിലായിരുന്നു വാര്‍ത്തകള്. അത്തരം ഉദ്ദേശ്യങ്ങളൊന്നും തനിക്കില്ല. ഇതിനുവേണ്ടി തന്നെ ആരും സമീപിച്ചിട്ടില്ല. താന് ഷൂട്ടിങ്ങിന്റെ തിരക്കിലാണ്. അതിന്റെ ഇടയിലാണ് ഇത്തരം വാര്‍ത്ത പ്രചരിക്കുന്നതായി അറിഞ്ഞത്. കേട്ടതല്ലാതെ വാര്‍ത്ത ...\nസുപ്രീം കോടതിയുടെ ശബരിമല യുവതി പ്രവേശനവിധിയുടെ അടിസ്ഥാനത്തില് 51 യുവതികള് മല കയറിയെന്ന് സ്ഥിരീകരിച്ച് ദേവസ്വം മന്ത്രി കടകംപള്ളി സുരേന്ദ്രന്. ഓണ്‍ലൈന് ബുക്കിംഗ് വഴിയാണ് യുവതികള് സന്നിധാനത്ത് എത്തിയത്. 10നും 50നും ഇടയില് പ്രായമുള്ളവരാണ് മല കയറിയത്. 7564 പേര് ബുക്ക് ചെയ്തിരുന്നു. അതില് 51പേര് മല കയറി. അവര്‍ക്ക് ആവശ്യമായ സുരക്ഷയും പൊലീസ് ഒരുക്കിയിരുന്നു. സുരക്ഷ ആവശ്യപ്പെട്ട യുവതികള്‍ക്കാണ് സുരക്ഷ നല്‍കിയതെന്നും കടകംപള്ളി വ്യക്തമാക്കി. അതേസമയം, ശബരിമലയില് 51 സ്ത്രികള് ദര്‍ശനം നടത്തിയിട്ടുണ്ടെന്ന് സംസ്ഥാന സര്‍ക്കാര് സുപ്രീം കോടതിയില് വ്യക്തമാക്കി. ബിന്ദു, കനകദുര്‍ഗ ...


കുപ്പിയിലിറക്കി കൃഷി - Malayalivartha.com Widgets Magazine\n23 JULY 2014 12:24 PM IST\nവെറുതെ കളയുന്ന കോളക്കുപ്പികളിലാണ് കൃഷിയിറക്കുന്നത്. കുപ്പികള് തലകീഴായി ചേര്‍ത്തുവച്ച് ടെറസില് തൂക്കിയിട്ട് അതിലാണ് സ്‌ട്രോബറി ഉള്‍പ്പടെ പഴങ്ങളും ചെറിയ പച്ചക്കറികളും കൃഷി ചെയ്യുന്നത്. രണ്ടു ലിറ്ററിന്റെ കോളക്കുപ്പികളാണ് ഈ കൃഷിക്ക് അനുയോജ്യം. കുപ്പിയുടെ ഇരുവശത്തും ഒരു തീപ്പെട്ടിക്കൂടിനെക്കാള് കുറച്ചുകൂടി വലുപ്പത്തില ചതുരാകൃതിയില് ദ്വാരമുണ്ടാക്കി, കുപ്പിയുടെ അടിഭാഗത്ത് മുക്കാല് ഇഞ്ച് വട്ടത്തില് ദ്വരമുണ്ടാക്കി മറ്റൊരു കുപ്പിയുടെ കഴുത്ത് കയറ്റിവച്ച് അടപ്പിട്ട് മൂടുന്നു.\nഇത്തരത്തില ആറോ, ഏഴോ കുപ്പികള് തലകീഴായി ഘടിപ്പിച്ച് ടെറസിളോ വീടിന്റെ ഇറയത്തോ തൂക്കിയിടാം. കുപ്പിയുടെ അകത്തി സംസ്‌കരിച്ച ചകിരിച്ചോര് (മണ്ണായാലും മതി) നിറച്ച് സ്‌ട്രോബറി പാകി, വളമായി ചാണകം തന്നെ ധാരാളം. ഇതിനുപുറമേ പുതിന, മല്ലി, പച്ചമുളക് തുടങ്ങിയവയും ഇത്തരത്തില് കൃഷി ചെയ്യാവുന്നതാണ്.


Covid 19 Kerala Numbers latest update affected and death toll-തുടർച്ചയായ രണ്ടാം ദിവസവും എണ്ണായിരത്തിന് മുകളിൽ; 8135 പുതിയ കോവിഡ് കേസുകൾ\nഇന്ന് കോവിഡ് സ്ഥിരീകരിച്ചവരിൽ 7013 പേരും സമ്പർക്കരോഗികളാണ്\nOctober 01, 2020 07:09:26 pm\nതിരുവനന്തപുരം: സംസ്ഥാനത്ത് ഇന്ന് 8135 പേർക്കുകൂടി കോവിഡ് സ്ഥിരീകരിച്ചു. തുടർച്ചയായ രണ്ടാം ദിവസമാണ് കോവിഡ് രോഗികളുടെ പ്രതിദിന കണക്ക് എണ്ണായിരത്തിന് മുകളിൽ പോകുന്നത്. ഇതോടെ സംസ്ഥാനത്ത് 72339 പേരാണ് കോവിഡ് ബാധിച്ച് ചികിത്സയിലുള്ളത്. ഇന്ന് കോവിഡ് സ്ഥിരീകരിച്ചവരിൽ 7013 പേരും സമ്പർക്കരോഗികളാണ്. ഉറവിടം അറിയാത്ത 730 കേസുകളും റിപ്പോർട്ട് ചെയ്തിട്ടുണ്ട്.\nകഴിഞ്ഞ 24 മണിക്കൂറിനിടെ പരിശോധിച്ചത് 59,157 സാമ്പിളുകൾ


അവധിക്കാലം ആഘോഷിക്കാന് പോകുമ്പോള് വളര്‍ത്തു നായകളെ നിങ്ങള് മിസ് ചെയ്യാറുണ്ടോ? പപ്പി തെറാപ്പിയുമായി ബാലിയിലെ ഹോട്ടല്\n1 July 2019 1:22 PM GMT\nഅവധിക്കാലം ആഘോഷിക്കാന് പോകുമ്പോള് നിങ്ങളുടെ വളര്‍ത്തു നായകളെ നിങ്ങള് മിസ് ചെയ്യാറുണ്ടോ? അതിനൊരു പരിഹാരവുമായി എത്തിയിരിക്കുകയാണ് ബാലിയിലെ ഒരു ഹോട്ടല്. 'പപ്പി തെറാപ്പിയാണ്' അവര് വാഗ്ദാനം ചെയ്യുന്നത്.\nഉബുഡിലെ പുരി ഗാര്‍ഡന് ഹോട്ടലാണ് വ്യത്യസ്തമായ ഈ പദ്ധതി ആവിഷ്‌കരിച്ച് നടപ്പിലാക്കുന്നത്. അതിന്, ഇന്തോനേഷ്യന് ദ്വീപിലെ തെരുവ് നായ്ക്കളുടെ ക്ഷേമത്തിനായി പ്രവര്‍ത്തിക്കുന്ന ബാലി ഡോഗ് അസോസിയേഷന് എന്ന ചാരിറ്റി സംഘടനയുടെ പ്രാദേശിക ഘടകമാണ് അവരെ സഹായിക്കുന്നത്. ആഴ്ചയില് രണ്ടുതവണ അതിഥികളുമായി വിനോദത്തിലേര്‍പ്പെടാന് അവര് നായക്കുട്ടികളെ ഹോട്ടലിലേക്ക് കൊണ്ടുവരും. ചൊവ്വാഴ്ചയും വ്യാഴാഴ്ചയും ഉച്ചയ്ക്ക് 1.30 മുതല് 3.30 വരെയാണ് ഈ'പപ്പി തെറാപ്പി' സെഷനുകള് നടക്കുന്നത്.\nനായ്ക്കളുമായി സമയം ചെലവഴിക്കുന്നത് നമ്മിലെ സമ്മര്‍ദ്ദങ്ങളുടെ തോത് കുറയ്ക്കാന് സഹായിക്കുമെന്നാണല്ലോ പറയപ്പെടുന്നത്. അതിഥികള്‍ക്ക് വിനോദവും വിശ്രമവും ലഭിക്കുകയും, നായ്ക്കുട്ടികള്‍ക്ക് കുറച്ച് സ്‌നേഹം ലഭിക്കുകയും ചെയ്യും. ഹോട്ടലിലെ സ്വിമ്മിങ് പൂളിനരികിലാണ് ഇതിന്റെ വേദി.\nനായ്ക്കുട്ടികളുമായുള്ള വിനോദത്തിനു പുറമേ ദൈനംദിന യോഗ ക്ലാസുകളും പ്രഭാതഭക്ഷണവും അവര് വാഗ്ദാനം ചെയ്യുന്നു. സണ്‍ബാത്തും, ഊഞ്ഞാല് കിടക്കയിലുള്ള മസ്സാജുമെല്ലാം ലഭ്യമാണ്. പരമ്പരാഗത ബാലിനീസ് നൃത്ത പരിപാടികളും സിനിമകളുമൊക്കെയായി അടിപൊളി അവധിക്കാലമാണ് അവര് വാഗ്ദാനം ചെയ്യുന്നത്. കൂടുതല് വിവരങ്ങള് പുരി ഗാര്‍ഡന്റെ വെബ്‌സൈറ്റ് സന്ദര്‍ശിക്കുക: http://purigardenhotel.com\nRead More : തിരുവനന്തപുരത്തെ കോട്ടൂരില് ഒരുങ്ങുന്നത് അന്താരാഷ്ട്ര നിലവാരമുള്ള ആനകളുടെ വീട്, സഞ്ചാരികള്‍ക്ക് ഒരു ഗംഭീര ഡെസ്റ്റിനേഷന്\nbali Puppy Therapy


thoonga vanam trailer out - Malayalam Filmibeat\n| Updated: Wednesday, October 7, 2015, 16:22 [IST]\nആരാധകര് പ്രതീക്ഷയോടെ കാത്തിരിക്കുന്ന ഉലക നായകന് കമലഹാസന്റെ ചിത്രമാണ് തൂങ്കാവനം. മന്‍മഥന് അന്‍പിന് ശേഷം കമലഹാസനും തൃഷയും ഒന്നിക്കുന്ന ചിത്രം കൂടിയാണിത്. രാജേഷ് എം സെല്‍വ സംവിധാനം ചെയ്യുന്ന ചിത്രത്തില് കമലഹാസന് പോലീസ് വേഷമാണ് അവതരിപ്പിക്കുന്നത്.\nതമിഴ് തെലുങ്ക് ഭാഷകളിലായി ഒരുങ്ങുന്ന ചിത്രം സ്ലീപ്പലെസ് നൈറ്റ് എന്ന ഫ്രഞ്ച് ചിത്രത്തിന്റെ റീമേക്കാണ്. ദീപവലിയ്ക്കാണ് ചിത്രം തിയേറ്ററുകളില് എത്തുന്നത്.\nഏറെ നാള് കമലിന്റെ സംവിധാന സഹായിയായിരുന്ന രാജേഷ് ശെല്‍വത്തിന്റെ സംവിധാനത്തില് ഒരുങ്ങുന്ന ആദ്യ ചിത്രമാണ് തൂങ്കാവനം.\nവേട്ടയാട് വിളയാട് എന്ന ചിത്രത്തിന് ശേഷം കമലഹാസന് പോലീസ് വേഷം അണിയുകയാണ് തൂങ്കാവനത്തിലൂടെ.\nകെഎസ് രവികുമാറും രാജേഷ് എം ശെല്‍വയും ചേര്‍ന്ന് സംവിധാനം ചെയ്ത മന്‍മദന് അമ്പില് കമലഹാസനും തൃഷയും കേന്ദ്ര കഥാപാത്രങ്ങളെ അവതരിപ്പിച്ചിരുന്നു. 2010ലായിരുന്നു ഈ ചിത്രം പുറത്തിറങ്ങിയത്. ഇതിന് ശേഷം ഇരവുവരും വീണ്ടും ഒന്നിക്കുന്ന ചിത്രമാണ് തൂങ്കാവനം.\nകമലിന്റെ നിര്‍മ്മാണ കമ്പിനിയായ രാജ് കമല് ഇന്റര്‍നാഷ്ണലും ഗോകുലം ഗോപാലന്റെ ഗോകുലം മൂവിസും ചേര്‍ന്നാണ് ചിത്രം നിര്‍മ്മിച്ചിരിക്കുന്നത്.\nആശാ ശരതും, പ്രകാശ് രാജുമാണ് ചിത്രത്തില് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്.\nതൂങ്കാവനത്തിന്റെ കിടിലന് ട്രെയിലര് കാണുക\nദീപവലിയ്ക്കാണ് ചിത്രം തിയേറ്ററുകളില് പ്രദര്‍ശനത്തിനെത്തുന്നത്.\nതൂങ്കാവനത്തിന്റെ ട്രെയിലര് കാണൂ.\nRead more about: tamil film news actor kamala haasan actress trisha director തമിഴ് സിനിമ തൂങ്കാവനം നടന് കമലഹാസന് നടി തൃഷ സംവിധായകന്\nthoonga Vanam is an upcoming Tamil - Telugu bilingual neo-noir crime thriller film directed by Rajesh M. Selva starring Kamal Hassan, Trisha.


ഇംഗ്ലീഷ് ലീഗ് കപ്പില് സിറ്റിക്കും ലെസ്റ്ററിനും ജയം; ലാ ലീഗയില് ബാഴ്‌സ ഒന്നാമത് | english league cup; manchester city wins 4th round - Malayalam MyKhel\n» ഇംഗ്ലീഷ് ലീഗ് കപ്പില് സിറ്റിക്കും ലെസ്റ്ററിനും ജയം; ലാ ലീഗയില് ബാഴ്‌സ ഒന്നാമത്\nഇംഗ്ലീഷ് ലീഗ് കപ്പില് സിറ്റിക്കും ലെസ്റ്ററിനും ജയം; ലാ ലീഗയില് ബാഴ്‌സ ഒന്നാമത്\nUpdated: Wednesday, October 30, 2019, 9:43 [IST]\nലണ്ടന്: ഇംഗ്ലീഷ് ലീഗ് കപ്പ് നാലാം റൗണ്ടില് മാഞ്ചസ്റ്റര് സിറ്റി, ലെസ്റ്റര് സിറ്റി, എവര്‍ട്ടന് ടീമുകള്‍ക്ക് ജയം. സിറ്റി (3-1) സതാംപ്ടണെയാണ് തകര്‍ത്തത്. സിറ്റിക്കുവേണ്ടി അഗ്യൂറോ(38, 56) ഇരട്ടഗോള് നേടി. ഒട്ടമെന്റിയാണ്(20) മറ്റൊരു സ്‌കോറര്. ജാക്ക് സ്റ്റെഫാന്‍സ്(75) സതാംപ്ടണിന്റെ ആശ്വാസഗോള് നേടി. ലെസ്റ്റര് (3-1) ബര്‍ട്ടന് ആല്‍ബിയോണിനേയും എവര്‍ട്ടന് (2-0) വാറ്റ്‌ഫോര്‍ഡിനേയും തോല്‍പ്പിച്ചു. മറ്റു മത്സരഫലങ്ങള്, ക്രാവ്‌ലി ടൗണ് (1-3) കോള്‍ചെസ്റ്റര് യുണൈറ്റഡ്. ഓക്‌സ്‌ഫോര്‍ഡ് യുണൈറ്റഡ് പെനാല്‍റ്റി ഷൂട്ടൗട്ടില് 4-2 എന്ന നിലയില് സണ്ടര്‍ലാന്‍ഡിനെയും പരാജയപ്പെടുത്തി.\nസ്പാനിഷ് ലാ ലീഗയില് ബാഴ്‌സലോണ ഒന്നാം സ്ഥാനത്തേക്ക് തിരിച്ചെത്തി. റയല് വല്ലാഡോളിഡിനെതിരായ മത്സരത്തില് 5-1നായിരുന്നു ബാഴ്‌സയുടെ വിജയം. ബാഴ്‌സയ്ക്കായി ലയണല് മെസ്സി(34, 75) ഇരട്ടഗോള്‍നേടി. ലെങ്‌ലെറ്റ്(2), വിദാല്(29), സുവാരസ്(77) എന്നിവരാണ് മറ്റു സ്‌കോറര്‍മാര്. മറ്റൊരു കളിയില് അത്‌ലറ്റിക്കോ മാഡ്രിഡ് 1-1ന് ആല്‍വെസുമായി സമനിലയില് പിരിഞ്ഞു.\nതകര്‍പ്പന് ഫ്രീകിക്കുമായി വീണ്ടും മെസ്സി; ഗോള്‍വേട്ടയില് ക്രിസ്റ്റിയാനോയെ മറികടന്ന് റെക്കോര്‍ഡ്\nലീഗില് 10 മത്സരങ്ങള് പൂര്‍ത്തിയായപ്പോള് 22 പോയന്റുമായി ബാഴ്‌സലോണയാണ് ഒന്നാം സ്ഥാനത്ത്. ഗ്രനാഡ 20 പോയന്റുമായി രണ്ടാമതെത്തി. ഇറ്റാലിയന് സീരി എയില് ഇന്റര്‍മിലാന് ബ്രസ്‌കയെ 2-1ന് പരാജയപ്പെടുത്തി. മാര്‍ട്ടിനസ്(23), ലുക്കാക്കു(63) എന്നിവരാണ് സ്‌കോറര്‍മാര്. മറ്റൊരു മത്സരത്തില് വെറോണ (1-0) പാര്‍മയെ പരാജയപ്പെടുത്തി. ലീഗില് 10 കളികളികളില്‍നിന്നും 25 പോയന്റുമായി ഇന്റര് ഇപ്പോള് ഒന്നാം സ്ഥാനത്തുണ്ട്. ഒരു കളി പിന്നിലുള്ള യുവന്റസിന് 23 പോയന്റാണുള്ളത്. 20 പോയന്റുള്ള അറ്റ്‌ലാന്റയാണ് മൂന്നാം സ്ഥാനത്ത്.\nസഹതാരത്തെ അധിക്ഷേപിച്ച മാഞ്ചസ്റ്റര് സിറ്റി താരം ബെര്‍ണാര്‍ഡോ സില്‍വയ്ക്ക് വിലക്ക്\nസിറ്റിക്ക് ഞെട്ടല്, പെപ് ഗാര്‍ഡിയോള ബയേണിലേക്ക് മടങ്ങിയെത്തുന്നു?\nഫോഡെന് ഇനി കുട്ടിയല്ല... 17ാം വയസ്സില് ഗിന്നസ് ലോക റെക്കോര്‍ഡ്, നേട്ടം സിറ്റിക്കൊപ്പം\nചാമ്പ്യന്‍സ് ലീഗ്: അഞ്ചടിച്ച് സിറ്റിയും ടോട്ടനവും പിഎസ്ജിയും, യുവന്റസിനും റയലിനും ജയം\nBAN 64/6 (20.0 vs IND\n30 min ago ഇന്ത്യ vs ബംഗ്ലാദേശ്: പിങ്ക് പന്തിനെ കുറിച്ച് ചോദ്യങ്ങള് ഒരുപാടെന്ന് രവി ശാസ്ത്രി\n39 min ago ആദ്യ ടെസ്റ്റില് ന്യൂസിലന്‍ഡിനെതിരെ മേല്‍ക്കൈ നേടി ഇംഗ്ലണ്ട്, വില്യംസണ് പുറത്ത്\n2 hrs ago പിങ്ക് ബോള് ടെസ്റ്റ്: കൊല്‍ക്കത്ത ക്രിക്കറ്റ് ലഹരിയില്, ചരിത്ര ടെസ്റ്റില് ബംഗ്ലാദേശിന് ബാറ്റിങ്\n2 hrs ago ടീമില് സഞ്ജുവിനെ തഴഞ്ഞ് പന്തിനെ നിലനിര്‍ത്തി, ബിസിസിഐക്ക് എതിരെ രോഷം\nTechnology ISRO Cartosat-3: അതിർത്തി നിരീക്ഷിക്കാനുള്ള കാർട്ടോസാറ്റ്-3 യുടെ വിക്ഷേപണം ഇസ്രോ മാറ്റിവച്ചു\nRead more about: manchester city football മാഞ്ചസ്റ്റര് സിറ്റി ഫുട്‌ബോള്\nStory first published: Wednesday, October 30, 2019, 9:37 [IST]


Emalayalee.com - റോമേനിയന് സന്ദര്‍ശനം പൂര്‍ത്തിയാക്കിയ ഫ്രാന്‍സിസ് മാര്‍പാപ്പ രാജ്യത്തോട് മാപ്പിരന്നു\nബുക്കാറസ്റ്റ്: കിഴക്കന് യൂറോപ്യന് രാജ്യമായ റൊമാനിയയില് മൂന്നു ദിവസത്തെ പര്യടനം പൂര്‍ത്തിയാക്കി ഫ്രാന്‍സിസ് മാര്‍പാപ്പാ വത്തിക്കാനിലേയ്ക്കു മടങ്ങി. വെള്ളിയാഴ്ച റൊമേനിയിലെ ഒട്ടേപെനി വിമാനത്താവളത്തില് ഇറങ്ങിയ മാര്‍പാപ്പായ്ക്ക് പ്രസിഡന്റ് ക്ലോസ് അയോവാനിസ് പ്രസിഡന്റിന്റെ കൊട്ടാരത്തില് ഔപചാരിക സ്വീകരണം നല്‍കി.\nപ്രധാനമന്ത്രി വിക്ടോറിയ ഡാന്‍സിലയുമായും മാര്‍പാപ്പ കൂടിക്കാഴ്ച നടത്തി. തുടര്‍ന്നു നടന്ന സമ്മേളനത്തില് പ്രസംഗിച്ച പാപ്പാ സാംസ്‌കാരികവും ആത്മീയവുമായ വേരുകള് സ്മരണയില് വരുത്തണമെന്ന് റൊമാനിയക്കാരോട് ആഹ്വാനം ചെയ്തു. പുരോഗതി കാരണമുണ്ടാകുന്ന പ്രതിബന്ധങ്ങള് കാണാതെ പോകരുത്. രാഷ്ട്രീയവും മതപരവുമായ അധികാര സ്ഥാനങ്ങള് തമ്മില് കൂടുതല് സഹകരണം ഉറപ്പാക്കണമെന്നും മാര്‍പാപ്പ പറഞ്ഞു.\nമാര്‍പാപ്പയ്ക്കു നല്‍കിയ സ്വീകരണ പരിപാടിയില് റൊമാനിയന് ഓര്‍ത്തഡോക്‌സ് സഭാധ്യക്ഷന് പാട്രിയാര്‍ക്ക് ഡാനിയലും, ജൂത, മുസ് ലിം മത മേലധ്യക്ഷന്‍മാരും പങ്കെടുത്തു. റൊമാനിയന് ജനതയില് എണ്‍പതു ശതമാവും ഓര്‍ത്തഡോക്‌സ് സഭാംഗങ്ങളും ആറു ശതമാനം പ്രോട്ടസ്റ്റന്റുകളുമാണ്. നാലു ശതമാനം മാത്രമാണ് ഗ്രീക്ക് കത്തോലിക്കര്.\nകത്തോലിക്കരില്‍നിന്നു നേരിട്ട വിവേചനങ്ങളുടെ പേരില് റൊമേനിയന് ജനതയോട് ഫ്രാന്‍സിസ് മാര്‍പാപ്പ മാപ്പപേക്ഷിച്ചു. ദൈവനാമത്തിലും സഭയുടെ നാമത്തിലും ഞാന് നിങ്ങളോടു മാപ്പപേക്ഷിക്കുകയാണ്. ചരിത്രത്തിന്റെ ഓരോ ഘട്ടത്തിലും നേരിട്ട വിവേചനങ്ങള് പൊറുത്തു തരണമെന്നും മാര്‍പാപ്പ പറഞ്ഞു. റോമാ ജനതയുമായി നടത്തിയ കൂടിക്കാഴ്ചയിലാണ് മാര്‍പാപ്പ മനസ് തുറന്നത്.\nനൂറ്റാണ്ടുകളായി യൂറോപ്പില് വിവേചനം നേരിടുന്ന നാടോടി ജനവിഭാഗമാണ് റോമാക്കാര്. ഹോളോകോസ്റ്റ് സമയത്തും മറ്റും ഇവരില് പതിനായിരക്കണക്കിനാളുകള് കൊല്ലപ്പെട്ടിട്ടുള്ളതായാണ് കരുതുന്നത്.\nനിലവില് യൂറോപ്പിന്റെ തെക്ക്, മധ്യ ഭാഗങ്ങളിലാണ് റോമാക്കാര് അധികമുള്ളത്. റൊമാനിയന് ജനസംഖ്യയില് പത്തു ശതമാനവും ഇവരാണ്. ഇന്നും വിവേചനം കാരണം തങ്ങള്‍ക്കു ജോലി കിട്ടാന് ബുദ്ധിമുട്ടാണെന്നും ദാരിദ്യ്രത്തില് തുടരുകയാണെന്നും ഇവര് മാര്‍പാപ്പയോടു പരാതിപ്പെട്ടു.\nരണ്ടാം ലോകയുദ്ധ കാലത്ത് ഫാസിസ്റ്റ് ഭരണത്തിലും തുടര്‍ന്ന് 1989 വരെ കമ്യൂണിസ്റ്റ് ഭരണത്തിലുമായിരുന്നു റൊമാനിയ. എന്നിട്ടും ജനാധിപത്യം വളര്‍ത്തിയെടുക്കുന്നതില് കാണിച്ച അര്‍പ്പണബോധത്തിന് റൊമാനിയക്കാരെ മാര്‍പാപ്പ അഭിനന്ദിച്ചു. നിലവില് യൂറോപ്യന് കമ്മീഷന് അധ്യക്ഷ പദവിയും റൊമാനിയയ്ക്കാണ്. സമീപ വര്‍ഷങ്ങളില് ആറു ശതമാനം സാന്പത്തിക വളര്‍ച്ചയും രാജ്യത്തിനു കൈവരിക്കാനായിരുന്നു. 1999 ല് ജോണ് പോള് രണ്ടാമന് മാര്‍പാപ്പയാണ് ആദ്യമായി റൊമേനിയ സന്ദര്‍ശിച്ച മാര്‍പാപ്പാ.ഇരുപതു വര്‍ഷങ്ങള്‍ക്കു ശേഷമാണ് വീണ്ടുമൊരു അപ്പസ്‌തോലിക സന്ദര്‍ശനം.\nകമ്യൂണിസ്റ്റ് പീഡനത്തിനിരയായ ബിഷപ്പുമാരെ വാഴ്ത്തപ്പെട്ടവരായി പ്രഖ്യാപിച്ചു\nമാര്‍പാപ്പായുടെ റൊമാനിയന് സന്ദര്‍നത്തിനിടയില് കമ്യൂണിസ്റ്റ് ഭരണകാലത്ത് പീഡനങ്ങള്‍ക്കിരയായ ഏഴു കത്തോലിക്കാ ബിഷപ്പുമാരെ ഫ്രാന്‍സിസ് മാര്‍പാപ്പ വാഴ്ത്തപ്പെട്ടവരായി പ്രഖ്യാപിച്ചു.\n1948 മുതല് 1989 വരെയുള്ള കമ്യൂണിസ്റ്റ് ഭരണകാലത്ത് റൊമാനിയയില് പള്ളികള് അടക്കമുള്ള ആരാധനാലയങ്ങള്‍ക്ക് നിരോധനം ഏര്‍പ്പെടുത്തിയിരുന്നു. ഇതിനെതിരേ പോരാടിയ മത മേധാവികളാണ് ക്രൂരമായ പീഡനങ്ങള്‍ക്ക് ഇരയായത്.\nബ്ലാജ് പട്ടണത്തില് 'സ്വാതന്ത്ര്യത്തിന്റെ വിളഭൂമി’ എന്നുപേരിട്ട വേദിയില് 60,000ത്തോളം വിശ്വാസികളെ സാക്ഷിനിര്‍ത്തിയാണ് മാര്‍പാപ്പ ഏഴു പേരെ വിശുദ്ധരായി പ്രഖ്യാപിച്ചത്. കമ്യൂണിസ്റ്റ് ഭരണകാലത്ത് റൊമാനിയയിലെ ജയിലിലും ഓര്‍ത്തഡോക്‌സ് പള്ളികളിലുമായി തടവിലായ ഈ ഏഴു കത്തോലിക്ക ബിഷപ്പുമാരില് പലരും കൊടും പീഡനത്തെത്തുടര്‍ന്ന് കൊല്ലപ്പെടുകയായിരുന്നു. ഇതില് നാലുപേരുടെ കല്ലറ എവിടെയാണെന്നതുപോലും ഇപ്പോഴും അജ്ഞാതമാണ്.\nഓര്‍ത്തഡോക്‌സ് സഭയ്ക്ക് സ്വാധീനമുള്ള റൊമാനിയയില് രണ്ടാം ലോക മഹാ യുദ്ധത്തിനുശേഷമാണ് കമ്യൂണിസ്റ്റ് ഭരണകൂടം അധികാരത്തില്‍വന്നത്. 15 ലക്ഷത്തോളം വരുന്ന കത്തോലിക്ക വിശ്വാസികള്‍ക്ക് സര്‍ക്കാരില്‍നിന്നുള്ള പീഡനവും സമ്മര്‍ദവും കാരണം സ്വന്തം സഭയെ കൈയൊഴിയേണ്ടണ്ടിവന്നു. രാജ്യത്തെ രണ്ടു കോടിയോളം വരുന്ന ജനസംഖ്യയില് ഇപ്പോള് രണ്ടുലക്ഷം മാത്രമാണ് കത്തോലിക്കാ വിശ്വാസികള്.


കടൽത്തീരത്ത് മത്സ്യകന്യകയായി മൗനി റോയ്. ചിത്രങ്ങൾ ഏറ്റെടുത്ത് ആരാധകർ. - Heal Of News\nകടൽത്തീരത്ത് മത്സ്യകന്യകയായി മൗനി റോയ്. ചിത്രങ്ങൾ ഏറ്റെടുത്ത് ആരാധകർ.\nകഴിവും ശരീരസൗന്ദര്യവും ഒരുമിച്ച് കിട്ടിയാൽ വാനോളം പുകഴ്ത്താൻ ഇഷ്ടംപോലെ ആരാധകർ ഉണ്ടാകും അത്തരത്തിലുള്ള ഒരു താരമാണ് മൗനി റോയ്. ബോളിവുഡിൽ തിളങ്ങി നിൽക്കുന്ന താരത്തിന് മലയാളി പ്രേക്ഷകരെയും കീഴടക്കാൻ കഴിഞ്ഞിട്ടുണ്ട്. നാഗിനി കൈലാസനാഥൻ തുടങ്ങിയ പരമ്പരകളിലൂടെ ആരാധകരുടെ ഹൃദയം കീഴടക്കാനാണ് താരത്തിന് സാധിച്ചിട്ടുണ്ട് അതുകൊണ്ടുതന്നെ നിരവധി മലയാളി പ്രേക്ഷകരും താരത്തെ പിന്തുടരുന്നുണ്ട്.\nഅതീവ സുന്ദരിയായ മൗനി റോയ് എന്ന നടി മികച്ച നർത്തകിയും അഭിനേത്രിയും മോഡലും ആണെന്ന് ഇതിനോടകം തന്നെ തെളിയിച്ചതാണ് സോഷ്യൽ മീഡിയയിൽ ആക്ടീവായ താരം തന്റെ ആരാധകർക്ക് വേണ്ടി പങ്കുവയ്ക്കുന്ന ഓരോ ചിത്രങ്ങളും ഹോട്ട് ലുക്കിൽ ഉള്ളതുകൊണ്ട് തന്നെ പെട്ടെന്ന് തന്നെ പ്രേക്ഷക ഹൃദയം കീഴടക്കാനും സോഷ്യൽ മീഡിയയിൽ വൈറൽ ആകാൻ സാധിക്കാറുണ്ട്. ഓരോ ദിവസവും താരം ചിത്രങ്ങൾ പങ്കുവയ്ക്കാൻ ശ്രമിക്കാറുണ്ട് അതുകൊണ്ടുതന്നെ താരത്തിനെ ചിത്രങ്ങൾ സോഷ്യൽ മീഡിയയിൽ കാണാൻ ആരാധകർ കാത്തിരിക്കും.\nവളരെ ആക്ടീവായി മുന്നോട്ടു പോകുന്ന താരത്തിന്റെ സിനിമകളെല്ലാം ഇരുകൈയ്യും നീട്ടിയാണ് ആരാധകർ സ്വീകരിക്കാറ് ഇപ്പോഴത്തെ സോഷ്യൽ മീഡിയ കടൽതീരത്ത് നീ ഫ്രോക്കിൽ നിന്നുകൊണ്ടുള്ള ചിത്രങ്ങളാണ് താരം പങ്കുവെച്ചിരിക്കുന്നത്. എന്തൊരു ഭംഗിയാണ് താരത്തിനെ കാണാൻ എന്നാണ് ആരാധകർ ചോദിക്കുന്നത്. ഓരോ ദിവസവും മൗനിയുടെ സൗന്ദര്യം കൂടിവരികയാണ് എന്നും ആരാധകർ ചോദിക്കുന്നുണ്ട്. ദിവസേന താരം പങ്കുവയ്ക്കുന്ന ചിത്രങ്ങൾ നിമിഷനേരം കൊണ്ടാണ് സോഷ്യൽമീഡിയ കീഴടക്കി മുന്നേറുന്നത്.


കന്നിമാസ പൂജകള്‍ക്കായി ശബരിമല നട തുറന്നു - Rashtrabhoomi\nകന്നിമാസ പൂജകള്‍ക്കായി ശബരിമല ശ്രീധര്‍മ്മശാസ്താ ക്ഷേത്രനട തുറന്നു. ഇന്ന് വൈകുന്നേരം5മണിക്കാണ് നട തുറന്നത്. തന്ത്രി കണ്ഠരര് മഹേഷ് മോഹനരുടെ മുഖ്യകാര്‍മ്മികത്വത്തില് ക്ഷേത്ര മേല്‍ശാന്തി വി.എന്.വാസുദേവന് നമ്പൂതിരി ക്ഷേത്ര ശ്രീകോവില് നട തുറന്ന് ദീപം തെളിച്ചു. തുടര്‍ന്ന് ഉപദേവതാ ക്ഷേത്രങ്ങളിലെയും ശ്രീകോവില് നടകള് തുറന്ന് വിളക്കുകള് തെളിയിച്ചു. ശേഷം ക്ഷേത്ര തന്ത്രി കണ്ഠരര് മഹേഷ് മോഹനര് ഭക്തര്‍ക്ക് വിഭൂതി പ്രസാദം വിതരണം ചെയ്തു.\nഇന്ന് പൂജകള് ഒന്നും തന്നെ ഇല്ല. നാളെ മുതല് നെയ്യഭിഷേകവും, പൂജകളും നടക്കും. 21ന് രാത്രി 10 ന് ഹരിവരാസനം പാടി നട അടയ്ക്കും. ഓണത്തിന്റെ പ്രത്യേക പൂജകള്‍ക്കായി ശബരിമല ക്ഷേത്ര നട ഈ മാസം 10 ന് തുറന്നിരുന്നു. ആയിരക്കണക്കിന് ഭക്തജനങ്ങളാണ് ഈ ദിവസം സന്നിധാനത്ത് എത്തിയിരുന്നത്. ഓണത്തിന്റെ പൂജകള് കഴിഞ്ഞ് സെപ്റ്റംബര് 13 ന് രാത്രിയാണ് ശബരിമല നട അടച്ചത്.\nകന്നിമാസ പൂജകള് പൂര്‍ത്തിയാക്കി 21ന് രാത്രി 10 ന് ഹരിവരാസനം പാടി നട അടയ്ക്കും.


കോഴിക്കോട് അപൂര്‍വ്വ വൈറല് പനി; ഒരു കുടുംബത്തിലെ മൂന്ന് പേര് മരിച്ചു - Calicut Journal\nHome » നമ്മുടെ കോഴിക്കോട് » കോഴിക്കോട് അപൂര്‍വ്വ വൈറല് പനി; ഒരു കുടുംബത്തിലെ മൂന്ന് പേര് മരിച്ചു\nകോഴിക്കോട് അപൂര്‍വ്വ വൈറല് പനി; ഒരു കുടുംബത്തിലെ മൂന്ന് പേര് മരിച്ചു\nചങ്ങരോത്ത് പഞ്ചായത്തിലെ പന്തിരിക്കര സൂപ്പിക്കടയില് അപൂര്‍വ വൈറസ് രോഗം ബാധിച്ചു മരിച്ചവരുടെ എണ്ണം മൂന്നായി. വളച്ചുകെട്ടി മൂസയുടെ മക്കളായ മുഹമ്മദ് സാലിഹ്, മുഹമ്മദ് സാബിത്ത് എന്നിവര്‍ക്കു പിന്നാലെ മൂസയുടെ സഹോദരന് മൊയ്തീന്റെ ഭാര്യ മറിയം (50) ആണ് ഇന്നലെ കോഴിക്കോട്ടെ സ്വകാര്യ ആശുപത്രിയില് മരിച്ചത്. മൂസ ഗുരുതരാവസ്ഥയില് ചികിത്സയിലാണ്. സാലിഹ് 18നും സാബിത്ത് അഞ്ചിനുമാണു മരിച്ചത്. സാലിഹിന്റെ നവവധു ആത്തിഫയെ കൊച്ചിയിലെ സ്വകാര്യ ആശുപത്രിയിലേക്കു മാറ്റി.\nകോഴിക്കോട് ജില്ലയില് രണ്ടുദിവസത്തിനിടെ മൂന്നുപേര് വൈറല് പനി പിടിപെട്ടു മരിച്ചു. നോര്‍ത്ത് കാരശേരി, കുറ്റിക്കാട്ടൂര്, കൊമ്മേരി എന്നിവിടങ്ങളിലാണു മരണം.\nവവ്വാലില്‍നിന്നു പകരുന്ന ‘നിപ്പാ വൈറസ്’ പിടിപെട്ടാണു സൂപ്പിക്കടയിലെ ബന്ധുക്കളുടെ മരണമെന്നാണു പ്രാഥമിക നിഗമനം. വൈറസ് ഉണ്ടാക്കിയ മസ്തിഷ്‌കജ്വരമാണു മരണകാരണം. മരിച്ചവരുടെ സ്രവ സാംപിളുകള് കൂടുതല് പരിശോധനയ്ക്കായി പുണെയിലെ ദേശീയ വൈറോളജി ഇന്‍സ്റ്റിറ്റ്യൂട്ടിലേക്ക് അയച്ചു. അവിടെ നിന്നുള്ള റിപ്പോര്‍ട്ട് ലഭിച്ചാലേ യഥാര്‍ഥ രോഗകാരണം വ്യക്തമാകൂ.\nമണിപ്പാള് കസ്തൂര്‍ബ മെഡിക്കല് കോളജ് വൈറോളജി വിഭാഗം മേധാവി ഡോ. അരുണ്‍കുമാറിന്റെ നേതൃത്വത്തിലുള്ള സംഘം രോഗമുണ്ടായ മേഖലയില് പരിശോധന നടത്തി. മന്ത്രിമാരായ കെ.കെ.ശൈലജ, ടി.പി.രാമകൃഷ്ണന് എന്നിവരുടെ സാന്നിധ്യത്തില് യോഗം ചേര്‍ന്നു. മേഖലയില് പ്രത്യേക ആരോഗ്യവകുപ്പ് സംഘം പരിശോധന നടത്തുമെന്ന് ഡയറക്ടര് ഡോ. ആര്.എല്.സരിത അറിയിച്ചു.\nവൈറല് പനിയെ നേരിടാന് കോഴിക്കോട് മെഡിക്കല് കോളേജില് പ്രത്യേക സംവിധാനങ്ങള് ഏര്‍പ്പെടുത്തി. വൈറല് പനിയെ നിയന്ത്രിക്കാന് ഐസൊലേഷന് സൗകര്യങ്ങളോട് കൂടിയ സംവിധാനമാണ് ഒരുക്കിയത്. കൂടുതല് രോഗികള് എത്തുന്ന പക്ഷം പേ വാര്‍ഡിനോടനുബന്ധിച്ച് പ്രത്യേക വാര്‍ഡ് തന്നെ ഒരുക്കി ചികിത്സാ സൗകര്യങ്ങള് ഏര്‍പ്പെടുത്താനുള്ള എല്ലാ നടപടികളും തയ്യാറാക്കിയതായി പ്രിന്‍സിപ്പല് വി ആര് രാജേന്ദ്രന് പറഞ്ഞു.\nഅപൂര്‍വ വൈറസ് രോഗം ബാധിച്ച് സൂപ്പിക്കടയിലെ ഒരു കുടുംബത്തിലെ അഞ്ച് പേരായിരുന്ന ചികിത്സ തേടിയിരുന്നത്. ഇതില് മൂന്ന് പേര് മരിച്ചത് പേരാമ്പ്രയിലും പരിസരത്തും ഭീതി ജനിപ്പിച്ചിരുന്നു. തുടര്‍ന്ന് ജില്ലാ മെഡിക്കല് ഓഫീസ് സുരക്ഷാ നടപടികളൊരുക്കുകയും പ്രതിരോധ പ്രവര്‍ത്തനങ്ങളും ബോധവത്കരണവും നടത്തുകയും ചെയ്തു\nPrevious: കുമാരസ്വാമി തിങ്കളാഴ്ച സത്യപ്രതിജ്ഞ ചെയ്യും\nNext: പന്തിരിക്കരയിലെ പനിമരണം: ആശങ്കപ്പെടാനില്ലെന്ന് ആരോഗ്യമന്ത്രി


നിപ്പ വൈറസ് ഭീതി: കേരളത്തിലേക്ക് യാത്ര വിലക്ക് ഉണ്ടോ ? പ്രവാസി മലയാളികള് ആശങ്കയില് - Rose Malayalam | Rose Malayalam\nUpdated on 24-05-2018 at 4:02 pm\nസംസ്ഥാനത്ത് നിപ്പ വൈറസ് ബാധ കൊണ്ടുള്ള മരണം സ്ഥിരീകരിച്ചതോടെ പ്രവാസി മലയാളികള് ആശങ്കയില് ആണ്. വിദേശയാത്രയ്ക്ക് നിപ്പ വൈറസ് വിലങ്ങുതടിയാകുമെന്ന ഭീതിയിലാണ് പ്രവാസി മലയാളികള്. വവ്വാലുകളില് നിന്നും മനുഷ്യ ശരീരത്തിലെത്തുന്ന ഈ രോഗം അതിവേഗമാണ് പടരുന്നത്. രോഗം ബാധിച്ച് കിടക്കുന്നവരെയും മരിച്ചവരെയും അവരുടെ ഉറ്റ ബന്ധുക്കള്‍ക്കു പോലും കാണാന് അനുവദിക്കുന്നില്ല എന്നത് ഈ വൈറസിന്റെ ഗുരുതരാസ്ഥയാണ് വ്യക്തമാക്കുന്നത്.\nകേരളത്തില് നിന്ന് അയര്‍ലണ്ട് ഉള്‍പ്പെടെയുള്ള യൂറോപ്പ്യന് രാജ്യങ്ങളിലേക്ക് യാത്രാ വിലക്ക് ഉണ്ടാവാനുള്ള സാദ്ധ്യതയും നിലനില്‍ക്കുന്നുണ്ട്. നിപ്പ വൈറസ് പ്രവാസി മലയാളികളിലേക്കും പ്രതിസന്ധിയുണ്ടാക്കുന്നു. സമീപത്ത് കേരളത്തില് നിന്നും വിദേശത്തേക്ക് പോകാന് ആഗ്രഹിക്കുന്ന എല്ലാവര്‍ക്കും സിവില് ഏവിയേഷന് നിയന്ത്രണങ്ങള് ഏര്‍പെടുത്തുകയോ ചെന്നിറങ്ങുന്ന രാജ്യത്ത് പരിശോധനക്ക് വിധേയമാവുകയോ ചെയ്യാന് സാധ്യതയാണ് മുന്നില് കാണുന്നത്. ഇന്റര് നാഷണല് സിവില് ഏവിയേഷന് നിയമം പ്രകാരമാണ് ഇതിനുള്ള സാധ്യതകള്.\nമുമ്പ് H1N1 പനി വന്നപ്പോള് മിക്ക രാജ്യത്തേ എയര്‍പോര്‍ട്ടിലും നിയന്ത്രണം കൊണ്ടുവന്നിരുന്നു. അതിനേക്കാള് ഭീകരമായ വൈറസ് ആണ് കേരളത്തില് ഇപ്പോള് താണ്ഡവമാടുന്ന നിപ്പ വൈറസ്. ഇതുമായി ബന്ധപ്പെട്ട് അതാത് രാജ്യങ്ങള്‍ക്ക് നിയന്ത്രണം കൊണ്ടുവരാന് പൂര്‍ണ്ണ സ്വാതന്ത്ര്യം ഉണ്ട്. യാത്രാ വിലക്ക് ഏര്‍പെടുത്താനും അതാത് രാജ്യങ്ങള്‍ക്ക് സിവില് ഏവിയേഷന് നിയമം പ്രകാരം സാധിക്കും. ഒരു പ്രത്യേകതരം വൈറസ് ബാധ കണ്ടെത്തിയതിനാല് എല്ലാവരും വളരെ കരുതലോടെ നീങാനും. വിസാ കാലാവതിയൊ ലീവൊ തീരാന് ചുരുക്കം ദിവസങ്ങള് ബാക്കിയുള്ളവര് യാത്ര നേരത്തെ ആക്കാനും. നാട്ടിലേക്ക് വരുന്നവര് കഴിയുന്നതും യാത്ര ഒഴിവാക്കാനും പല വിദേശ രാജ്യങ്ങളും നിര്‍ദ്ദേശിച്ചു കഴിഞ്ഞു.\nഅതേസമയം ഇന്ന് നിപ്പ വൈറസ് ഒരാള്‍ക്ക് കൂടി ബാധിച്ചതായി സ്ഥിരീകരിച്ചിട്ടുണ്ട്. നിരീക്ഷണത്തിലുണ്ടായിരുന്ന നഴ്സിങ് വിദ്യാര്‍ഥിനിക്കാണ് നിപ്പ ബാധ സ്ഥിരീകരിച്ചത്. 160 സാമ്പിളുകള് പരിശോധനയക്കയച്ചതില് വന്ന റിപ്പോര്‍ട്ട് പ്രകാരമാണ് നഴ്സിങ് വിദ്യാര്‍ഥിനിക്ക് നിപ്പ ബാധയാണെന്ന് സ്ഥിരീകരിച്ചത്. ഇതോടെ സംസ്ഥാനത്ത് 14 പേര്‍ക്കാണ് നിപ്പ സ്ഥിരീകരണമുണ്ടായിരിക്കുന്നത്. ദിവസങ്ങളായി ചികിത്സയിലായിരുന്ന പേരാമ്പ്ര സൂപ്പിക്കടവിലെ മൂസ ഇന്ന് രാവിലെ മരിച്ചിരുന്നു. സംസ്ഥാനത്ത് നിപ്പ വൈറസ് ബാധമൂലം മരിച്ചവരുടെ എണ്ണം 12 ആയി.\nനിപ്പാ വൈറസ് ബാധ നിയന്ത്രണ വിധേയമാക്കാന് കഴിഞ്ഞെന്ന് സര്‍ക്കാര് വൃത്തങ്ങള് ചൂണ്ടിക്കാട്ടുമ്പോഴും അപൂര്‍വ വൈറസ് മൂലം മരണപ്പെടുന്നവരുടെ എണ്ണം കൂടുന്നു. മറ്റ് പലരും മെഡിക്കല് കോളേജ് ആശുപത്രിയില് അടക്കം നിരീക്ഷണത്തിലുമാണ്. വൈറസ് ബാധയുണ്ടായി ദിവസങ്ങളായിട്ടും ഇതിന്റെ ഉറവിടം എവിടെ നിന്നാണെന്നതിനെക്കുറിച്ച് വിവരവും ലഭിച്ചിട്ടില്ല. കോണ്ടാക്ട് ഇന്‍ഫെക്ഷന് വിഭാഗത്തില് വൈറസ് മനുഷ്യനില് നിന്ന് മനുഷ്യനിലേക്ക് പടരുന്നതായാണ് ഉന്നത അധികൃതരുടെ ശ്രദ്ധയില്‍പെട്ടിരിക്കുന്നത്. കേരളത്തിന്റെ വടക്കന് ജില്ലകളിലേക്ക് നിര്‍ബന്ധിത സന്ദര്‍ശന വിലക്കൊന്നുമില്ലെങ്കിലും ആവശ്യമെങ്കില് സന്ദര്‍ശനം ഒഴിവാക്കാമെന്ന നിര്‍ദേശം നല്‍കിയിട്ടുണ്ട്.\nഡോക്ടര്‍മാര് വന് സുരക്ഷാ കവചങ്ങളോടെ രോഗികളെ കാണുമ്പോഴും തുണികൊണ്ട് മുഖം മറച്ചു ആരോഗ്യ പ്രവര്‍ത്തകരും നഴ്സുമാരും; നിപ പേടിയില് ആയിരങ്ങള് ആശുപത്രിയിലേക്ക് ഒഴുകി എത്താന് തുടങ്ങിയതോടെ എന്തു ചെയ്യണമെന്നറിയാതെ കുഴയുകയാണ് ജില്ലാ ഭരണകൂടം; ലോകാരോഗ്യ സംഘടനയുടെ സഹായം തേടിയെക്കുമെന്ന വാര്‍ത്തയും പരക്കുന്നുണ്ട്.\nകേരളത്തിന്റെ വടക്കന് ജില്ലകളില് മരണകൊയ്ത്ത് നടത്തുന്ന നിപാ വൈറസ് മൂലമുള്ള മരണങ്ങളില് പ്രവാസി മലയാളികള് കടുത്ത ഭയാശങ്കയിലാണ്. ജൂണ് മധ്യം വരെ നീളുന്ന റംസാനും അവസാനം ആരംഭിക്കുന്ന വിദ്യാലയ അവധിയും പ്രമാണിച്ച് നാട്ടിലേക്ക് പോകാന് നൂറുകണക്കിന് മലായളികളാണ് അയര്‍ലണ്ട് ഉള്‍പ്പെടെയുള്ള യൂറോപ്യന് രാജ്യങ്ങളില് നിന്നും ടിക്കറ്റ് ബുക്ക് ചെയ്തിട്ടുള്ളത്. ഇവരില് പലരും കുടുംബസമേതം നാട്ടിലേക്ക് പോകുവാന് തയ്യാറെടുത്തിരുന്നവരാണ്.\nസാധാരണഗതിയില് ഈ മാസങ്ങളില് അനേക പ്രവാസി കുടുംബങ്ങള് ദിവസേന കേരളത്തിലേക്കും ഇങ്ങോട്ടും യാത്ര ചെയ്യുന്നുണ്ട്. എന്നാല് കേരളത്തില് പടരുന്ന നിപാ വൈറസ് സംബന്ധിച്ച വാര്‍ത്താപ്രളയം യൂറോപ്യന് രാജ്യങ്ങളിലെ ആരോഗ്യ ഇമിഗ്രഷന് വകുപ്പുകളെയും ആശങ്കയിലാഴ്ത്തിയിട്ടുണ്ട്. കേരളത്തിലേക്ക് ഈ സമയത്ത് പോകുന്നവര് വൈറസ് വാഹകരായി മടങ്ങിയെത്തുമെന്ന പരിഭാന്തിയാണുള്ളത്.\nരോഗലക്ഷണങ്ങള് ഉള്ളവരെ തിരിച്ചയയ്ക്കുന്ന കാര്യവും പരിഗണിക്കുന്നു എന്നും വാര്‍ത്തകള് പ്രചരിക്കുന്നത്. ഇത് ഇപ്പോള് നാട്ടില് ഉള്ള പ്രവാസികളെ തെല്ലൊന്നുമല്ല ഭീതിയിലാഴ്ത്തുന്നത്. തിരിച്ചു വരുമ്പോള് രോഗബാധയില്ല എന്ന കേരളത്തിലെ ആരോഗ്യ വകുപ്പില് നിന്നുള്ള സര്‍ട്ടിഫിക്കറ്റ് കൂടി കരുതേണ്ടി വരുമോ എന്ന ആശങ്കയും പ്രവാസി മലയാളികളില് ഉടലെടുത്തിട്ടുണ്ട്. ഇതെല്ലാം കണക്കിലെടുത്ത് വിവാഹം, മരണം, കുടുംബച്ചടങ്ങുകള് എന്നി അത്യാവശ്യ ചടങ്ങുകളില് പങ്കെടുക്കാന് ടിക്കറ്റുകള് ബുക്കുചെയ്തവരും യാത്ര മാറ്റി വയ്ക്കുകയോ റദ്ദാക്കുകയോ ചെയ്തിട്ടുണ്ട്. ടിക്കറ്റ് ബുക്ക് ചെയ്ത പലരും അതു റദ്ദാക്കുന്നത് തുടര്‍ക്കഥയാവുന്നുവെന്ന് ട്രാവല് ഏജന്‍സികളും സ്ഥിരീകരിച്ചിട്ടുണ്ട്.\nയൂറോപ്യന് രാജ്യങ്ങളെ കൂടാതെ കേരളത്തിലേക്ക് പോകുന്ന പൗരന്‍മാര്‍ക്ക് ബഹ്റൈനും യുഎഇയും ഉള്‍പ്പെടെയുള്ള ഗള്‍ഫ് രാജ്യങ്ങള് ജാഗ്രതാ നിര്‍ദേശം പുറപ്പെടുവിച്ചു കഴിഞ്ഞു. മറ്റു ജിസിസി രാജ്യങ്ങളും നിയന്ത്രണം പ്രഖ്യാപിക്കുമെന്നാണ് സൂചന. നിപ്പാ വൈറസ് മൂലമുള്ള ആശങ്ക മലയാളികളായ പ്രവാസികള്‍ക്ക് ഗള്‍ഫ് മേഖലയിലേക്കുള്ള യാത്രയ്ക്ക് തടസമാകുമോ എന്ന ആശങ്കയും പ്രവാസികള്‍ക്കിടയില് പരന്നിട്ടുണ്ട് കേരളത്തിലേക്കുള്ള യാത്ര ഒഴിവാക്കണമെന്ന് ബഹ്റൈന് അറിയിപ്പ് നല്‍കി. നിപ്പാ വൈറസ് മൂലമുള്ള പനിയും അസുഖങ്ങളും നിയന്ത്രണ വിധേയമാകുംവരെ കേരളത്തിലേക്ക് പോകരുതെന്നാണ് നിര്‍ദേശം. ബഹ്റൈനിന്റെ മുംബൈ കോണ്‍സുലേറ്റാണ് ഇതുസംബന്ധിച്ച നിര്‍ദേശം പുറപ്പെടുവിച്ചിരിക്കുന്നത്. മലബാര് മേഖലയില് നിപ്പാ വൈറസ് ഭീതി പരത്തിയതാണ് പുതിയ നിയന്ത്രണത്തിന് കാരണം. നിപ്പാ വൈറസ് മൂലമുള്ള പനിയും അസുഖങ്ങളും നിയന്ത്രണ വിധേയമാകുംവരെ കേരളത്തിലേക്ക് പോകരുതെന്നാണ് നിര്‍ദേശം.\nനിപ്പാ വൈറസ് ബാധമൂലം പനി വരികയും തലച്ചോറിന്റെ പ്രവര്‍ത്തനങ്ങള് തടസപ്പെടുകയും മരണം സംഭവിക്കുകയുമാണ് ചെയ്യുന്നതെന്ന് ആരോഗ്യ വൃത്തങ്ങള് പറയുന്നു. നിപ്പാ വൈറസിനെ പ്രതിരോധിക്കാനുള്ള ഗുളിക മലേഷ്യയില് നിന്ന് കേരളത്തിലെത്തിച്ചിട്ടുണ്ട്. കോഴിക്കോട് ജില്ലയിലെ പേരാമ്പ്രയിലാണ് ആദ്യം വൈറസ് ബാധ സ്ഥിരീകരിച്ചത് പിന്നീട് പരിചരിച്ച നഴ്സ് മരിക്കുകയും രോഗികളുമായി അടുത്തിടപഴകിയവര്‍ക്ക് രോഗലക്ഷണങ്ങള് കാണുകയും ചെയ്തതോടെയാണ് ഭീതി പരന്നത്. കോഴിക്കോട്, മലപ്പുറം ഉള്‍പ്പെടെ മലബാറിലെ നാല് ജില്ലകളിലാണ് ആശങ്ക കൂടുതല്.\nകേരളത്തില് 12 പേര് ഇതുവരെ നിപ്പാ വൈറസ് ബാധമൂലം മരിച്ചുവെന്നാണ് റിപ്പോര്‍ട്ട്. എന്നാല് മറ്റു പനി മരണങ്ങളും നിപ്പാ വൈറസ് മൂലമാണെന്ന പ്രചാരണം നടക്കുന്നുണ്ട്. അനാവശ്യ പ്രചാരണത്തില് നിന്ന് എല്ലാവരും ഒഴിഞ്ഞുനില്‍ക്കണമെന്ന് കേരള സര്‍ക്കാര് അഭ്യര്‍ഥിച്ചു. ‘നിപ്പാ’ വൈറസ് ബാധ ഏല്‍ക്കാന് സാധ്യത ഉള്ളതുകൊണ്ട് കേരളത്തിലേയ്ക്ക് പോകരുതെന്ന വ്യാജ സന്ദേശങ്ങള് പല സമൂഹ മാധ്യമങ്ങളിലും പ്രവാസികള്‍ക്കിടയില് പരക്കുന്നുണ്ടെന്നും ഇത്തരത്തിലുള്ള പ്രചാരണങ്ങള് പല പ്രവാസികളും അവരുടെ ഗ്രൂപ്പുകളിലും മറ്റും പ്രചരിപ്പിക്കുന്നത് അവസാനിപ്പിക്കണമെന്ന് സാമൂഹ്യപ്രവര്‍ത്തകര് മുന്നറിയിപ്പ് നല്‍കി.\nഇത്തരം പകര്‍ച്ച വ്യാധികള് (മുന്‍പ് എച്ച്1എന്1 പോലെ) ഈയടുത്ത കാലത്ത് പലപ്പോഴും വരികയും പോവുകയും ചെയ്തിട്ടുണ്ട്. രോഗത്തെ നിസ്സാരമായി കാണേണ്ടതില്ല, എന്നാല് സോഷ്യല് മീഡിയയിലെ പ്രചരണം അല്‍പ്പം നിയന്ത്രിക്കണം. കിട്ടിയത് എന്തും പ്രചരിപ്പിക്കുന്നത് നിര്‍ത്തണമെന്നാണ് പ്രവാസി സോഷ്യല് ഗ്രൂപ്പുകളിലൂടെ ഇപ്പോള് സാമൂഹ്യ പ്രവര്‍ത്തകര് ആവശ്യപ്പെടുന്നത്. 80% പ്രവാസികളുടെ വരുമാനം കൊണ്ട് മുന്നോട്ട് പോകുന്ന കേരളത്തിന്റെ നിലനില്‍പ്പ് അവതാളത്തിലാകുന്ന തരത്തില് നാം ഇടപെടരുതെന്നും ഇത് വലിയ പ്രശ്‌നമായി ശ്രദ്ധയില്‍പ്പെട്ടാല് നിലവില് അവധിയില് ഉള്ളവര്‍ക്ക് വിദേശത്തേയ്ക്ക് തിരിച്ച് വരാന് ബുദ്ധിമുട്ടാകുന്ന നിയന്ത്രണം വിദേശരാജ്യങ്ങള് എടുക്കാന് നിങ്ങള് കാരണമാകുമെന്നും വിലയിരുത്തപ്പെടുന്നു. അതോടെ കന്പനികള് അവധികള് ഒഴിവാക്കാന് നിര്‍ബന്ധിതമാക്കപ്പെടും. അവധിക്ക് പോയി വരുന്‌പോള് മെഡിക്കല് ടെസ്റ്റുകള് ബാധ്യതയാകും. നമ്മുടെ നാട്ടില്‍നിന്നുള്ള പച്ചക്കറി ഇതര ഭക്ഷണസാധനങ്ങള് കയറ്റുമതി തടയപ്പെടും. പൂര്‍ണ്ണമായും നാം വളരെ ബുദ്ധിമുട്ടിലാകും. ആയതിനാല് എല്ലാം ഉത്സവ പ്രതീതിയില് എടുക്കാതെ ദീര്‍ഘവീക്ഷണത്തോടെ പ്രവര്‍ത്തിക്കണമെന്നും ഗ്രൂപ്പുകളില് ഈ രോഗത്തെക്കുറിച്ചുള്ള വാര്‍ത്താപ്രചാരണം നിര്‍ബന്ധമായും ഒഴിവാക്കണമെന്നും പൊതുപ്രവര്‍ത്തകര് പ്രവാസി മലയാളികളോട് ആവശ്യപ്പെടുന്നു.\nനിലവില് വളരെ കുറച്ചുമാത്രം ആളുകള്‍ക്ക് ബാധിച്ചിരിക്കുന്ന രോഗത്തെ പ്രചരിപിച്ച് വലുതാക്കാതെ, വായ് മൊഴികൊണ്ടും, വാക്കുകള് കൊണ്ടും, പ്രവര്‍ത്തിയിലും നേരിട്ട് സ്വന്തം കുടുംബത്തിലും നാട്ടിലും സുഹൃത്ത് വലയത്തിലും അത് പകരാതിരിക്കാന് ശ്രദ്ധിക്കേണ്ട കാര്യങ്ങള് ഉപദേശിക്കുകയാണ് വേണ്ടത്. അതേസമയം കേരളത്തില് വൈറസ് ബാധയുള്ള രക്തം ടെസ്റ്റ് ചെയ്യാനുള്ള ലാബ് നിര്‍ബന്ധമായും ആവശ്യമാണ് എന്നത് സര്‍ക്കാരില് സമ്മര്‍ദ്ദം ചെലുത്താന് ഒരുമിക്കുകയും വേണമെന്ന് ഗ്രൂപ്പുകളിലൂടെ സാമൂഹ്യ പ്രവര്‍ത്തകര് ആവശ്യപ്പെടുന്നു.\nകഴിയുന്നതും യാത്രാകാര്യങ്ങളില് അതത് രാജ്യങ്ങളുടെ അറിയിപ്പുകള് പ്രവാസികള് അനുസരിക്കുന്നത് നല്ലതായിരിക്കും. മുന് കരുതലിനും മറ്റ് രാജ്യങ്ങളില് വൈറസ് എത്താതിരിക്കാനും ഇത് സഹയകരമാകും. മുന് കരുതല് നടപടികളില് വിമാനത്താവളങ്ങളില് ബുദ്ധിമുട്ട് ഉണ്ടാകും എങ്കിലും അതാത് രാജ്യത്തേ സുരക്ഷക്ക് വേണ്ടിയാണിത്.


Homemade Face Packs For Winter Skin Care : തണുപ്പുകാലത്തും മുഖം മങ്ങാതിരിക്കാന് പരീക്ഷിക്കേണ്ടത് - Malayalam BoldSky\n| Updated: Monday, December 7, 2020, 17:44 [IST]\nചര്‍മ്മത്തിന് ഏറെ പ്രാധാന്യം നല്‍കേണ്ട സമയമാണ് മഞ്ഞുകാലം. ചില ചര്‍മ്മ രോഗങ്ങള് മഞ്ഞുകാലത്ത് കൂടുതലായി കണ്ടുവരുന്നു എന്നതു തന്നെ ഇതിനുകാരണം. ശൈത്യകാലത്ത് അന്തരീക്ഷത്തിലെ ഈര്‍പ്പം കുറയുന്നതാണ് ചര്‍മ്മത്തിന് ഏറെ പ്രശ്‌നം സൃഷ്ടിക്കുന്നതിന് ഒരു കാരണം. ഈ കാലത്ത് ചര്‍മ്മം മങ്ങിയതും വരണ്ടതും ഇളം നിറമുള്ളതുമായി കാണപ്പെടുന്നു.\nMost read: ശൈത്യകാലത്ത് കൈകള് വിണ്ടുകീറാതിരിക്കാന്\nബാഹ്യവും ആന്തരികവുമായ പോഷണത്തിന്റെ അഭാവം ചര്‍മ്മത്തില് ചൊറിച്ചില്, വരള്‍ച്ച, വിണ്ടുകീറല്, ചുളിവ് എന്നിവയ്ക്കും കാരണമാകും. ഈ ശൈത്യകാലത്ത് നിങ്ങളുടെ ചര്‍മ്മം സംരക്ഷിക്കാന് നിങ്ങല് ആഗ്രഹിക്കുന്നുവെങ്കില് അതിനുള്ള വഴി നിങ്ങളുടെ വീട്ടില് തന്നെയുണ്ട്. ലളിതമായ കൂട്ടുകളിലൂടെ ഉപയോഗിക്കാവുന്ന ചില ഫെയ്‌സ് പാക്കുകളിലൂടെ ശൈത്യകാലത്ത് നിങ്ങളുടെ മുഖത്തെ സംരക്ഷിക്കാന് സാധിക്കുന്നതാണ്. ഇതാ അത്തരം ചില പായ്ക്കുകള് നോക്കൂ.\n1 ടീസ്പൂണ് കോഫി പൗഡര്, 1 ടീസ്പൂണ് കൊക്കോപ്പൊടി, 1 ടീസ്പൂണ് തേന്, 1 ടീസ്പൂണ് പാല് എന്നിവയാണ് ഇതിനായി നിങ്ങള്‍ക്ക് ആവശ്യം. ഒരു പാത്രത്തില് എല്ലാ ചേരുവകളും ചേര്‍ത്ത് പേസ്റ്റ് രൂപത്തില് മിക്‌സ് ചെയ്ത് എടുക്കുക. ഈ മാസ്‌ക് മുഖത്ത് പുരട്ടി 20 മിനിറ്റിനു ശേഷം കഴുകി കളയുക. മികച്ച ഗുണങ്ങള്‍ക്കായി നിങ്ങള്‍ക്ക് ആഴ്ചയില് ഒരിക്കല് ഈ ഫെയ്‌സ് പായ്ക്ക് ഉപയോഗിക്കാം. കോഫി മുഖക്കുരുവിനെ തടയുകയും രക്തയോട്ടം ഉത്തേജിപ്പിക്കുകയും, നിറം മെച്ചപ്പെടുത്തുകയും പഫ്‌നസ് കുറയ്ക്കുകയും ചെയ്യുന്നു. കൊക്കോപ്പൊടിയിലെ ആന്റിഓക്‌സിഡന്റുകള് ചര്‍മ്മത്തെ മെച്ചപ്പെടുത്തുന്നു.\n2 ടീസ്പൂണ് തൈര്, 1 ടീസ്പൂണ് തേന്, ഒരു നുള്ള് മഞ്ഞള് എന്നിവ ചേര്‍ത്ത് ഈ ഫെയ്‌സ് പായ്ക്ക് നിങ്ങള്‍ക്ക് തയ്യാറാക്കാം. എല്ലാ ചേരുവകളും ചേര്‍ത്ത് മുഖത്തും കഴുത്തിലും പുരട്ടി 20 മിനിറ്റിനുശേഷം കഴുകിക്കളയുക. ആഴ്ചയില് രണ്ടുതവണ ഈ പായ്ക്ക് പ്രയോഗിക്കുന്നതിലൂടെ നിങ്ങളുടെ മുഖത്തെ മാറ്റങ്ങള് നിങ്ങള്‍ക്ക് കാണാവുന്നതാണ്. തൈരില് ലാക്റ്റിക് ആസിഡും ആല്‍ഫഹൈഡ്രോക്‌സി ആസിഡും അടങ്ങിയിട്ടുണ്ട്, ഇത് ചര്‍മ്മത്തിലെ മൃതകോശങ്ങളെ നീക്കംചെയ്യാന് സഹായിക്കുന്നു. തേന് ചര്‍മ്മത്തെ ശമിപ്പിക്കാന് സഹായിക്കുന്നു, മഞ്ഞള് ഒരു ആന്റി ബാക്ടീരിയല് ഏജന്റായി പ്രവര്‍ത്തിക്കുകയും മുഖക്കുരു തടയുകയും ചെയ്യുന്നു.\n1 ടീസ്പൂണ് തേന്, 1 ടീസ്പൂണ് റോസ് വാട്ടര്, 1 ടീസ്പൂണ് നാരങ്ങ നീര് എന്നിവയാണ് ഈ ഫെയ്‌സ് പായ്ക്കിനായി ആവശ്യം. എല്ലാ ചേരുവകളും ചേര്‍ത്ത് മുഖത്തും കഴുത്തിലും പുരട്ടുക. 10 മിനിറ്റ് ഉണങ്ങാന് വിട്ട ശേഷം ഇളം ചൂടുള്ള വെള്ളത്തില് മുഖം കഴുകുക. ഈ ഫെയ്‌സ് പായ്ക്ക് ആഴ്ചയില് രണ്ട്മൂന്ന് തവണ പ്രയോഗിക്കുന്നതിലൂടെ മുഖത്തെ മാറ്റങ്ങള് നിങ്ങള്‍ക്ക് കാണാവുന്നതാണ്. തേനിലെ ആന്റിഓക്‌സിഡന്റും ആന്റി ബാക്ടീരിയല് ഗുണങ്ങളും മുഖക്കുരുവിനെ തടയുകയും ചര്‍മ്മത്തെ ശമിപ്പിക്കുകയും ചെയ്യുന്നു. റോസ് വാട്ടര് ചര്‍മ്മത്തെ ടോണ് ചെയ്യാന് സഹായിക്കുന്നു. നാരങ്ങ നീര് ചര്‍മ്മത്തിന് തിളക്കം നല്‍കുന്നു.\nഅവോക്കാഡോ, തേന് ഫെയ്‌സ് പായ്ക്ക്\n2 ടീസ്പൂണ് പഴുത്ത അവോക്കാഡോ പള്‍പ്പ്, 1 ടീസ്പൂണ് തേന്, 1 ടീസ്പൂണ് പനിനീര് വെള്ളം എന്നിവ നന്നായി മിക്‌സ് ചെയ്ത് മുഖത്തും കഴുത്തിലും പുരട്ടുക. 10 മിനിറ്റിനുശേഷം ഇത് കഴുകിക്കളയുക. മികച്ച ഗുണങ്ങള്‍ക്കായി ആഴ്ചയില് ഒരിക്കല് ഈ പായ്ക്ക് പ്രയോഗിക്കാന് കഴിയും. അവോക്കാഡോ പള്‍പ്പില് ധാരാളം ആന്റിഓക്‌സിഡന്റുകള് അടങ്ങിയിട്ടുണ്ട്. ഇതിലെ ബി കരോട്ടിന്, ലെസിത്തിന് എന്നിവ ചര്‍മ്മത്തെ ഈര്‍പ്പമുള്ളതാക്കാന് സഹായിക്കുന്നു.\n2 ടീസ്പൂണ് കറ്റാര് വാഴ ജെല്, 1 ടീസ്പൂണ് തേന്, 1 ടീസ്പൂണ് ചന്ദനപ്പൊടി എന്നിവ നന്നായി കലര്‍ത്തി മുഖത്തും കഴുത്തിലും പുരട്ടുക. 15 മിനിറ്റിനു ശേഷം വെള്ളത്തില് ഇത് കഴുകി കളയുക. നിങ്ങള്‍ക്ക് ആഴ്ചയില് രണ്ടുതവണ ഈ മാസ്‌ക് പ്രയോഗിക്കാവുന്നതാണ്. കറ്റാര് വാഴയില് ആന്റിഓക്‌സിഡന്റും വിരുദ്ധ ബാഹ്യാവിഷ്‌ക്കാര ഗുണങ്ങളുമുണ്ട്. ഇത് ചര്‍മ്മത്തെ ശമിപ്പിക്കുകയും മോയ്‌സ്ചറൈസ് ചെയ്യുകയും ചെയ്യുന്നു. മുഖക്കുരു തടയാനും വരണ്ട ചര്‍മ്മവും ചുളിവുകളും കുറയ്ക്കാനും ചന്ദനം ഉപകരിക്കുന്നു.\n1 ടീസ്പൂണ് അരിമാവ്, 1 ടീസ്പൂണ് ഓട്‌സ്,2ടീസ്പൂണ് തേന് എന്നിവ നന്നായി മിക്‌സ് ചെയ്ത് മുഖത്തും കഴുത്തിലും പുരട്ടുക. 20 മിനിറ്റിനു ശേഷം ഇത് കഴുകിക്കളയുക. മികച്ച ഫലങ്ങള്‍ക്കായി ഈ പായ്ക്ക് ആഴ്ചയില് ഒരിക്കല് പ്രയോഗിക്കാവുന്നതാണ്. അരിമാവില് ഫെറുലിക് ആസിഡും അലന്റോയിനും അടങ്ങിയിരിക്കുന്നു. ഇത് പ്രകൃതിദത്തമായ ഒരു സണ്‍സ്‌ക്രീനായി പ്രവര്‍ത്തിക്കുന്നു. ഓട്‌സില് അടങ്ങിയ പ്രകൃതിദത്ത ക്ലെന്‍സറുകളായ സാപ്പോണിനുകള് ചര്‍മ്മ സുഷിരങ്ങള് അടഞ്ഞുപോകുന്ന അഴുക്കും എണ്ണയും നീക്കംചെയ്യാന് സഹായിക്കുന്നു.\nRead more about: skin skincare winter face pack മുഖം ചര്‍മ്മം\nHomemade Face Packs For Winter Skin Care\nThe cold weather and low humidity levels leave the air dry, which then steals moisture from your skin. Lets see some homemade face packs for winter skin care.


കൂര്‍ക്കംവലി ഒഴിവാക്കാം.. ഇക്കാര്യങ്ങള് ശ്രദ്ധിച്ചാല് – Kairali News | Kairali News Live\nകൂര്‍ക്കംവലി ഒഴിവാക്കാം.. ഇക്കാര്യങ്ങള് ശ്രദ്ധിച്ചാല്\nപലരും നേരിടുന്ന വലിയ പ്രശ്‌നമാണ് കൂര്‍ക്കംവലി. കൂര്‍ക്കം വലിക്കുന്നവര് ഇതറിയുന്നില്ലെങ്കിലും കൂടെയുള്ളവരുടെ ഉറക്കം കെടുത്താന് കൂര്‍ക്കംവലി കാരണമാകാറുണ്ട്.\nകൂര്‍ക്കം വലിയ്ക്ക് പല കാരണങ്ങളാണ്. ഉറക്കത്തില് ശ്വസനപ്രക്രിയ നടക്കുമ്പോള് എന്തെങ്കിലും തടസങ്ങളുണ്ടായാലാണ് പ്രധാനമായും കൂര്‍ക്കം വലിയ്ക്ക് ഇടയാക്കാറ്. സുഖകരമല്ലാത്ത ഉറക്കത്തിന്റെ ലക്ഷണം തന്നെയാണ് കൂര്‍ക്കം വലി. സൈനസ് പ്രശ്‌നങ്ങള്, പ്രായം, ശരീര ഭാരം, ആരോഗ്യസ്ഥിതി, എന്നിവയെല്ലാം കൂര്‍ക്കംവലിക്ക് കാരണമാകാറുണ്ട്.\nകുര്‍ക്കംവലി മാറ്റിയെടുക്കാന് സാധിക്കും. ഇക്കാര്യങ്ങള് ശ്രദ്ധിച്ചാല് മതി….\nവ്യായാമം കൃത്യമായി ചെയ്യുക. ഇതു ശരീരഭാരം കുറയ്ക്കാന് സഹായിക്കും. കഴുത്തിലെ പേശികള്‍ക്ക് ആയാസം കിട്ടുംവിധം പതിവായി വ്യായാമം ചെയ്യുക. ഇത് കൂര്‍ക്കംവലി തടയാന് സഹായിക്കും.\nശരീര ഭാരം കുറയ്ക്കുന്നത് കൂര്‍ക്കംവലി തടയാന് സഹായിക്കും. വണ്ണം കൂടുന്നത്, പ്രത്യേകിച്ചും കഴുത്തിനു ചുറ്റും വണ്ണം വയ്ക്കുന്നത് ചിലപ്പോള് കൂര്‍ക്കംവലിക്ക് കാരണമാകും. അതിനാല് ശരീര ഭാരം കുറയ്ക്കാന് ശ്രമിക്കുക.\nഭക്ഷണം വൈകി കഴിക്കരുത്\nരാത്രി ഭക്ഷണം ഏറെ പ്രധാനമാണ്. അത് കഴിയ്ക്കുന്ന സമയവും, എത്രമാത്രം കഴിയ്ക്കുന്നുവെന്നതും പ്രധാനമാണ്. രാത്രിയില് ഉറങ്ങുന്നതിന് രണ്ടു മണിക്കൂര് മുന്‍പ് ആഹാരം കഴിക്കണം. ഹെവി ഫുഡ് കഴിച്ച ശേഷം ഉറങ്ങുമ്പോള് ചിലപ്പോള് കൂര്‍ക്കംവലി ഉണ്ടാകാം.\nഉറങ്ങുന്നതിനു മുന്‍പ് അമിതമായി മദ്യപിക്കുന്നത് കൂര്‍ക്കംവലിക്കു കാരണമാകുന്നുണ്ട്. മദ്യം തൊണ്ടയിലെ മസിലുകളെ അയയ്ക്കുകയും ഉറക്കം കൂട്ടുകയും ചെയ്യും.


150വര്‍ഷത്തിനുള്ളില് മണ്‍സൂണ് ഇല്ലാതാവും | Monsoon, India, Arabian Sea, Global Warming, Climate, Weather, Rain, Farming, മണ്‍സൂണ്, കാവാസ്ഥ, മഴ, കൃഷി, ഇന്ത്യ, അറബിക്കടല്, താപം, ഗവേഷണം, - Malayalam Oneindia\n20 min ago ഓണത്തിന് ഗൾഫിൽ നിന്ന് കേരളത്തിലേക്ക് പ്രത്യേക വിമാന സർവീസ് ഉണ്ടാകും: ഉറപ്പുനൽകി വി മുരളീധരൻ\n150വര്‍ഷത്തിനുള്ളില് മണ്‍സൂണ് ഇല്ലാതാവും\nPublished: September62009, 13:38 [IST]\nദില്ലി: ഇന്ത്യയുടെ സംതുലിതമായ കാലാവസ്ഥയുടെയും കാര്‍ഷിക വ്യവസ്ഥയുടെയും നട്ടെല്ലായ തെക്ക് കിഴക്കന് മണ്‍സൂണ് 150വര്‍ഷത്തിനുള്ളില് നിലച്ചേയ്‌ക്കുമെന്ന് റിപ്പോര്‍ട്ട്.\nഇന്ത്യന് ഇന്‍സ്‌റ്റിറ്റിയൂട്ട് ഓഫ് ട്രോപ്പിക്കല് മെറ്റിയറോളജിയിലെ ഗവേഷകര് നടത്തിയ പഠനത്തിലാണ് ഇക്കാര്യം കണ്ടെത്തിയത്. ആഗോളതാപനം കാരണം അറബിക്കടലിന് മുകളിലുള്ള ചൂട് കൂടുന്നതാണ് കാവര്‍ഷത്തിന് ഭീഷണിയാകുന്നത്.\nതാപനില ഉയരുന്നതിനനുസരിച്ച് കടലും ഭൂമിയും തമ്മില് താപത്തിലുള്ള അന്തരം കുറയുന്നതാണ് കാലവര്‍ഷം നിലക്കാന് കാരണമാവുക. ടെംപറേച്ചര് ട്രേഡിയന്റ് എന്നാണ് ശാസ്‌ത്രജ്ഞര് ഈ വ്യതിയാനത്തെ വിശേഷിപ്പിക്കുന്നത്.\nഈ വ്യതിയാനം ആണ് അറബിക്കടലില് നിന്നും മെയിന്‍ലാന്റിലേയ്‌ക്ക് കാറ്റുവീശാന് കാരണം ആയിരുന്നത്. ടെംപറേച്ചര് ഗ്രേഡിയന്റ് അടുത്ത 150വര്‍ഷത്തിനുള്ളില് പൂജ്യത്തില് എത്തുമെന്നാണ് പൂനെയിലെ ശാസ്‌ത്രജ്ഞനായ എസ് എം ബാവിസ്‌കര് പറയുന്നത്.\nഇങ്ങനെയാവുമ്പോള് മണ്‍സൂണ് എന്നത് വരണ്ട കാറ്റാമാത്രമായി മാറുമെന്നും അദ്ദേഹം പറയുന്നു. ഈ മണ്‍സൂണ് കാലത്ത് മഴയില് 23ശതമാനത്തിന്റെ കുറവ് വന്നത് ഈ വിപത്തിന്റെ സൂചനയാണെന്നാണ് ബാവിസ്‌കര് പറയുന്നത്.\n1948-77 കാലത്ത് അറബിക്കടലിന് മുകളിലുള്ള താപനില 18.77 ഡിഗ്രി സെല്‍ഷ്യസ് ആയിരുന്നു. 1979-2008കാലഘടത്തില് ഇത് 0.87ഡിഗ്രി വര്‍ധിച്ച് 19.64ഡിഗ്രിസെല്‍ഷ്യസ് ആയി ഉയര്‍ന്നു.\nഇതുസംബന്ധിച്ച പഠനറിപ്പോര്‍ട്ട് ജേര്‍ണല് ഓഫ് എര്‍ത്ത് സിസ്റ്റം സയന്‍സില് പ്രസിദ്ധീകരിച്ചിട്ടുണ്ട്. കുറഞ്ഞ കാലവര്‍ഷവും കടുത്ത വരള്‍ച്ചയും ഇതനകം തന്നെ ഇന്ത്യന് കാര്‍ഷിക വ്യവസ്ഥയുടെ നട്ടെല്ലൊടിച്ചിരിക്കുകയാണ്.\nഓണത്തിന് ഗൾഫിൽ നിന്ന് കേരളത്തിലേക്ക് പ്രത്യേക വിമാന സർവീസ് ഉണ്ടാകും: ഉറപ്പുനൽകി വി മുരളീധരൻ\nഇന്ത്യ india കൃഷി മണ്‍സൂണ് ഗവേഷണം farming rain മഴ monsoon global warming അറബിക്കടല് arabian sea climate weather\nStory first published: Sunday, September 6, 2009, 13:38 [IST]


ട്രെയിൻ പാഞ്ഞടുക്കുന്ന ട്രാക്കിലേക്ക് വീണ് കുഞ്ഞ്; ജീവൻ പണയപ്പെടുത്തി രക്ഷകനായി ജീവനക്കാരൻ- വിഡിയോ -\nHome Gallery ട്രെയിൻ പാഞ്ഞടുക്കുന്ന ട്രാക്കിലേക്ക് വീണ് കുഞ്ഞ്; ജീവൻ പണയപ്പെടുത്തി രക്ഷകനായി ജീവനക്കാരൻ- വിഡിയോ\nട്രെയിൻ പാഞ്ഞടുക്കുന്ന ട്രാക്കിലേക്ക് വീണ് കുഞ്ഞ്; ജീവൻ പണയപ്പെടുത്തി രക്ഷകനായി ജീവനക്കാരൻ- വിഡിയോ\nചില സന്ദർഭങ്ങളിൽ മനുഷ്യന്റെ ഇടപെടലുകൾ എത്ര വലിയ വിപത്തുകളാണ് നിസാരമായി മാറ്റികളയുന്നത്. അത്തരമൊരു സംഭവത്തിന് സാക്ഷ്യം വഹിച്ചിരിക്കുകയാണ് മുംബൈയിലെ വംഗാനി റെയിൽവേ സ്റ്റേഷൻ. ഒരു റെയിൽവേ ജീവനക്കാരന്റെ ആത്മധൈര്യം ഒന്നുകൊണ്ടുമാത്രം തലനാരിഴയ്ക്ക് രക്ഷപ്പെട്ടത് ഒരു കുഞ്ഞിന്റെ ജീവനാണ്.\nറെയിൽവേ ട്രാക്കിൽ വീണ കുഞ്ഞിനെ സെക്കൻഡുകൾക്കുള്ളിൽ സ്വന്തം ജീവൻ പണയം വെച്ചാണ് മയൂർ ഷെൽക്കെ എന്ന ജീവനക്കാരൻ രക്ഷിച്ചത്. അമ്മയ്‌ക്കൊപ്പം പ്ലാറ്റ്‌ഫോമിൽ നടന്നിരുന്ന കുട്ടി തെന്നിമാറി ട്രെയിൻ വേഗത്തിൽ വന്നുകൊണ്ടിരുന്ന ട്രാക്കിലേക്ക് വീണു. കുഞ്ഞു വീണതും അലറിവിളിച്ച് നിലത്തുവീണുപോയ അമ്മയ്ക്ക് മറ്റൊന്നും ചെയ്യാൻ സാധിക്കുമായിരുന്നില്ല.\nആ നിമിഷം പോയിന്റ്മാനായ മയൂർ ഷെൽക്കെ കുട്ടിയെ രക്ഷിക്കാൻ ട്രാക്കിലേക്ക് ചാടി ഇറങ്ങി. സ്വന്തം ജീവൻ നോക്കാതെ കുട്ടിയെ വേഗത്തിൽ ട്രാക്കിൽ നിന്നും പ്ലാറ്റ്ഫോമിലേക്ക് അദ്ദേഹം കയറ്റി. അടുത്തുവരുന്ന ട്രെയിൻ കടന്നുപോകുന്നതിനുമുമ്പ് ഷെൽക്കെ സ്വയം പ്ലാറ്റ്ഫോമിലേക്ക് കയറുകയും ചെയ്തു.\nRead More: ‘പൈക്കുറുമ്പിയെ മേയ്ക്കും..’; ക്യൂട്ട് ചുവടുകളുമായി ഒരു കുഞ്ഞു കൃഷ്ണനും രാധയും- വിഡിയോ\nസംഭവത്തിന്റെ സിസിടിവി ദൃശ്യങ്ങൾ ശ്രദ്ധനേടിയതോടെ കേന്ദ്ര റെയിൽവേ മന്ത്രി പീയൂഷ് ഗോയൽ ഈ ധീരമായ പ്രവർത്തനത്തിന് പോയിന്റ്മാൻ മയൂർ ഷെൽക്കയെ അഭിനന്ദിച്ചു. ഷെൽക്കെയെ പ്രശംസിച്ചുകൊണ്ട് ഗോയൽ ട്വിറ്ററിൽ കുറിച്ചു, ‘മുംബൈയിലെ വംഗാനി റെയിൽവേ സ്റ്റേഷനിൽ നിന്നുള്ള റെയിൽ‌വേമാൻ മയൂർ ഷെൽക്കെയെക്കുറിച്ച് വളരെ അഭിമാനിക്കുന്നു, അസാധാരണവും ധീരവുമായി സ്വന്തം ജീവൻ പണയപ്പെടുത്തി ഒരു കുട്ടിയുടെ ജീവൻ അദ്ദേഹം രക്ഷിച്ചു’. നിരവധി ആളുകളാണ് അദ്ദേഹത്തിന് അഭിനന്ദനവുമായി എത്തിയിരിക്കുന്നത്.\nStory highlights- Railways employee saves child from approaching train\nമനോഹര നൃത്തച്ചുവടുകളുമായി ഒരു മുത്തശ്ശനും മുത്തശ്ശിയും; നിറഞ്ഞ് കൈയടിച്ച് സൈബർ ലോകം\nസോഷ്യൽ മീഡിയ വഴി ഒരേമുഖമുള്ള അപരയെ കണ്ടെത്തി; നേരിട്ട് കണ്ടപ്പോൾ അമ്പരപ്പിക്കുന്ന ട്വിസ്റ്റ്


കാര്യവട്ടത്ത് കളി കാര്യമാക്കാതെ ഇന്ത്യ; വിന്‍ഡീസിന് എട്ടു വിക്കറ്റ് വിജയം | India vs West Indies Second T20 Thiruvananthapuram\nഇതോടെ മൂന്നു ട്വന്റി-20 അടങ്ങിയ പരമ്പരയില് ഇരുടീമുകളും ഒപ്പത്തിനൊപ്പമെത്തി. ഇനി ബുധനാഴ്ച്ച മുംബൈയില് നടക്കുന്ന മൂന്നാം ട്വന്റി-20യില് പരമ്പര വിജയികളെ തീരുമാനിക്കും.\nUpdated: 8 Dec 2019, 10:52 PM IST\nവിന്‍ഡീസിന്റെ വിക്കറ്റാഘോഷം ഫോട്ടോ: ഐസിസി\nതിരുവനന്തപുരം: കാര്യവട്ടം സ്‌പോര്‍ട്‌സ് ഹബ്ബില് ഇന്ത്യക്കെതിരെ ആധികാരിക വിജയവുമായി വെസ്റ്റിന്‍ഡീസ്. 171 റണ്‍സ് ലക്ഷ്യവുമായി ബാറ്റിങ്ങിനിറങ്ങിയ വിന്‍ഡീസ് ഒമ്പത് പന്ത് ശേഷിക്കെ എട്ടു വിക്കറ്റിന് ഇന്ത്യയെ തോല്‍പ്പിച്ചു. ഓപ്പണിങ് കൂട്ടുകെട്ടു മുതല് ശ്രദ്ധയോടെ ബാറ്റേന്തിയ വിന്‍ഡീസിനെ തളക്കാന് ഇന്ത്യന് ബൗളര്‍മാര്‍ക്ക് കഴിഞ്ഞില്ല. ഇതോടെ മൂന്നു ട്വന്റി-20 അടങ്ങിയ പരമ്പരയില് ഇരുടീമുകളും ഒപ്പത്തിനൊപ്പമെത്തി. ഇനി ബുധനാഴ്ച്ച മുംബൈയില് നടക്കുന്ന മൂന്നാം ട്വന്റി-20യില് പരമ്പര വിജയികളെ തീരുമാനിക്കും.\nസിമ്മണ്‍സും എവിന് ലൂയിസും ചേര്‍ന്ന് മികച്ച തുടക്കമാണ് സന്ദര്‍ശകര്‍ക്ക് നല്‍കിയത്. ഇരുവരും ഓപ്പണിങ് വിക്കറ്റില് 73 റണ്‍സ് കൂട്ടുകെട്ടുണ്ടാക്കി. ലൂയിസ് 35 പന്തില് 40 റണ്‍സ് അടിച്ചപ്പോള് 45 പന്തില് 67 റണ്‍സുമായി സിമ്മണ്‍സ് പുറത്താകാതെ നിന്നു. ഹെറ്റ്‌മെയര് 23 റണ്‍സെടുത്ത് ക്രീസ് വിട്ടു. പിന്നാലെ ക്രീസിലെത്തിയ നിക്കോളാസ് പുറന് 18 പന്തില് 38 റണ്‍സ് അടിച്ച് വിന്‍ഡീസിനെ വിജയതീരത്തെത്തിച്ചു. നാല് ഫോറും രണ്ട് സിക്‌സും അടങ്ങുന്നതായിരുന്നു നിക്കോളാസിന്റെ ഇന്നിങ്‌സ്.\nടോസ് നഷ്ടപ്പെട്ട് ബാറ്റിങ്ങിനിറങ്ങിയ ഇന്ത്യ നിശ്ചിത ഓവറില് വിക്കറ്റിന് 170 റണ്‍സ് അടിച്ചു. അവസാന നാല് ഓവറില് വിന്‍ഡീസ് ബൗളര്‍മാര് ഇന്ത്യയെ പിടിച്ചുകെട്ടി. 16 ഓവറിന് ശേഷം മൂന്നു വിക്കറ്റ് നഷ്ടപ്പെടുത്തിയ ഇന്ത്യ നേടിയത് 26 റണ്‍സ് മാത്രമാണ്.\nദ്യൂബയുടെ ബാറ്റിങ് ഫോട്ടോ: ബിസിസിഐ\nകെ.എല് രാഹുലിന്റെ വിക്കറ്റ് വീണപ്പോള് ഫോട്ടോ: ഐസിസി\nമത്സരത്തിന്റെ തത്സമയം വിവരണം വായിക്കാം\nContent Highlights: India vs West Indies Second T20 Thiruvananthapuram


ഭൂമിക ചാവ്‌ലയും വിവാഹമോചനത്തിന് | Bhumika Chawla, Actress, Divorce, Bharat Thakur, Brahamaram, ഭൂമിക ചാവ്‌ല, നടി, വിവാഹമോചനം, ഭ്രമരം - Malayalam Filmibeat\n» ഭൂമിക ചാവ്‌ലയും വിവാഹമോചനത്തിന്\nPublished: Friday, February 4, 2011, 12:18 [IST]\nവിവാഹജീവിതം മടുത്ത നടിമാരുടെ നിരയിലേക്ക് ഒരാള് കൂടി. ബോളിവുഡിലെ തെന്നിന്ത്യയിലെ ഒട്ടുമിക്ക ഭാഷകളിലും അഭിനയിച്ച നടി ഭൂമിക ചാവ്‌ലയുടെ ദാമ്പത്യ ജീവിതമാണ് തകര്‍ച്ചയെ അഭിമുഖീകരിയ്ക്കുന്നത്. ഭര്‍ത്താവ് ഭരത് താക്കൂറുമായുള്ള മൂന്ന് വര്‍ഷത്തെ ദാമ്പത്യത്തിന് വിരാമമിട്ട് ഭൂമിക ഡിവോഴ്‌സ് നോട്ടീസ് നല്‍കിയെന്നാണ് പുതിയ റിപ്പോര്‍ട്ടുകള്.\nഭരതിന്റെ മറ്റൊരു ബന്ധമാണ് ഭൂമികയെ വിവാഹമോചനത്തിന് പ്രേരിപ്പച്ചതെന്നാണ് റിപ്പോര്‍ട്ടുകള്. എന്നാല് ഈ വാര്‍ത്തകളെല്ലാം നുണയാണെന്ന് ബോധ്യപ്പെടുത്താന് ഭരത് ശ്രമിച്ചെങ്കിലും അതൊന്നും ഭൂമിക വിശ്വസിച്ചില്ലത്രേ. പ്രശസ്തനായ യോഗ ഗുരുവാണ് ഭരത് താക്കൂര്. ലോകമൊട്ടുക്കും യോഗ-മെഡിറ്റേഷന് ക്ലാസുകള് സംഘടിപ്പിയ്ക്കുന്ന ഭരതിന് പക്ഷേ സ്വന്തം ദാന്പത്യം ജീവിതം സംരക്ഷിയ്ക്കാന് സാധിച്ചില്ല.\nഭൂമികയെ പിരിയുന്നതില് ഭരതിന് നിരാശയുണ്ടെങ്കിലും വിവാഹമോചനം വേണമെന്ന വാശിയിലാണ് നടിയെന്ന് പറയപ്പെടുന്നു. പാര്‍ട്ടികളും മറ്റുപൊതുപരിപാടികളിലും ഒന്നിച്ച് പ്രത്യക്ഷപ്പെടാതിരുന്നതോടെയാണ് ഇവര്‍ക്കിയിലുള്ള അകല്‍ച്ച പുറത്തായത്.\nനാല് വര്‍ഷം നീണ്ട പ്രണയത്തിന് ശേഷം 2007 ഒക്ടോബര് 21നാണ് ഭരതും ഭൂമികയും വിവാഹിതരായത്. വിവാഹത്തിന് ശേഷം വെള്ളിത്തിര വിടുകയെന്ന പതിവ് തെറ്റിച്ച ഭൂമിക സിനിമയില് സജീവമായി തുടര്‍ന്നിരുന്നു. തമിഴിലും തെലുങ്കിലും ഒട്ടേറെ ചിത്രങ്ങള് അഭിനയിച്ച നടി മോഹന്‍ലാല് നായകനായ ഭ്രമരത്തിലൂടെ മലയാളത്തിലുമെത്തി.\nRead more about: actress നടി ഭൂമിക ചാവ്‌ല വിവാഹമോചനം bharat thakur bhumika chawla divorce\nActress Bhumika Chawla and hubby Bharat Thakur's three years marriage might end withadivorce. If reports are to be believed, the actress has filed for divorce.\nStory first published: Friday, February 4, 2011, 12:18 [IST]